- JER
- ←
- ۲۶
- →

۲۶
اِرِميانين موحاکئمه اولونماسي ۱ يهودا پادشاهي يوشئيا اوغلو يِهوياقئمئن پادشاهليغينين اوّلئنده ربدن بو سؤز نازئل اولدو: ۲ “رب بله ديئر: «ربّئن معبدئنئن صحنئنده دور، عئبادت اتمک اوچون يهودا شهرلرئندن گلن بوتون آداملارلا دانيش. سنه امر اتدئيئم هر شيي اونلارا بئلدئر؛ اوندان بئر سؤز بله اَسکئلتمه. ۳ بلکه قولاق آسارلار و هر کس اؤز پئس يولوندان دؤنَر. من ده عمل‌لرئنئن پئسلئيئنه گؤره باشلارينا گتئره‌جيئم فلاکتدن اَل ساخلارام.» ۴ اونلارا دِه: رب بله ديئر: «اگر سئزه وردئيئم قانونا گؤره رفتار اتميه‌سئنئز، منه قولاق آسماياسينيز، ۵ دفه‌لرله سئزئن يانينيزا گؤنده‌ردئيئم قوللاريم پيغمبرلرئن سؤزلرئنه قولاق آسماياسينيز-نجه کي قولاق آسماييبسينيز دا ۶ او زامان بو معبدي ده شئلو کئمي اده‌جيم، بو شهري يِر اوزونون بوتون مئلّتلري آراسيندا لعنته دوچار اده‌جيم.»” ۷ کاهئنلر، پيغمبرلر و بوتون خالق اِرِميا‌نين ربّئن معبدئنده ددئيي بو سؤزلري اشئتدي. ۸ اِرِميا ربّئن خالقا چاتديرماسيني امر اتدئيي سؤزلري ديئب قورتارديقدا، کاهئنلر، پيغمبرلر و اوراداکي بوتون خالق اونو توتوب ددئلر: “سن اؤلمه‌لي‌سن! ۹ نه اوچون ربّئن آدي ائله نبئلئک ادئب ديئرسن: «بو معبد شئلو کئمي اولاجاق، بو شهر خارابا قالاجاق، اورادا ياشايان اولماياجاق»؟” ربّئن معبدئنده اولان بوتون خالق اِرِميا‌نين اطرافينا ييغيلدي. ۱۰ يهودا باشچيلاري بونلاري اشئدن واخت، پادشاه ساراييندان چيخيب ربّئن معبدئنه گتدئلر و معبدئن تزه دروازاسينين گئره‌جيئنده اوتوردولار. ۱۱ او زامان کاهئنلر و پيغمبرلر باشچيلارا و بوتون خالقا ددئلر: “بو آدام اؤلومه لايئقدئر، چونکي بو شهرئن ضئدّئنه نبئلئک ادئب. نجه کي، سئز اؤزونوز ده اؤز قولاغينيزلا اشئدئبسئنئز.” ۱۲ او واخت اِرِميا بوتون باشچيلارا و خالقا ددي: “رب منی گؤنده‌ردي کي، بو معبدئن و بو شهرئن ضئدّئنه اشئتدئيئنئز بوتون نبئلئک سؤزلرئني بئلدئرئم. ۱۳ ائندي يوللارينيزي و عمل‌لرئنئزي ائصلاح ادئن. تارينيز ربدن ائطاعت ادئن. او زامان رب سئزئن ضئدّئنئزه اعلان اتدئيي بلادان اول ساخلار. ۱۴ لاکئن منه گلئنجه؛ من سئزئن ائختئيارينيزدايام. گؤزونوزده نه ياخشي و دوزدور، منئمله اِله ادئن. ۱۵ آنجاق ياخشي بئلئن کي، اگر منی اؤلدوره‌سئنئز، گوناهسيز قانين مسعولئيّتئني اؤزونوزون، بو شهرئن و اورادا ياشايانلارين اوستونه گؤتورموش اولورسونوز. چونکي رب، حقئقتن، منی يانينيزا گؤنده‌ردي کي، بوتون بو سؤزلري سئزه چاتديريم.” ۱۶ باشچيلار و بوتون خالق کاهئنلره و پيغمبرلره ددئلر: “بو آداما اؤلوم حؤکمو چيخارتماق اولماز! او بئزئمله تاريميز ربّئن آديندا دانيشيب.” ۱۷ اؤلکه آغساقّاللاريندان بئر نچه‌سي قالخيب ييغيلميش بوتون خالقا ددئلر: ۱۸ “يهودا پادشاهي خئزقئيانين دؤورونده مورِشِتلي مئکا نبئلئک ادئب بوتون يهودا خالقينا ددي: «قوشونلار ربّی بله ديئر:
صحيون زمي کئمي شوخوملاناجاق،
اورشلئم داش قالاغينا،
معبدئن تئکئلدئيي داغ دا مِشه‌لي تپه‌لره چِورئله‌جک.» ۱۹ مگر يهودا پادشاهي خئزقئيا و يا يهودا خالقيندان بئري اونو اؤلومه تسلئم اتدي؟ مگر خئزقئيا ربدن قورخمادي و اونون لوطفونو قازانماق ائستمه‌دي؟ مگر رب ده اونلارا گؤنده‌ره‌جيئني ددئيي بلادان اَل ساخلامادي؟ بئز ائندي اؤزوموزون ضئدّئنه بؤيوک بئر پئسلئک ادئرئک!”
پادشاهين اورئيا پيغمبري اؤلدورمه‌سي ۲۰ شِمَعيا اوغلو قئريَت‌يِعه‌رئملي اورئيا آدلي بئر آدام دا ربّئن آدي ائله نبئلئک ادئردي؛ او دا اِرِميا کئمي دانيشاراق بو شهرئن و اؤلکه‌نئن ضئدّئنه نبئلئک اتدي. ۲۱ پادشاه يِهوياقئم، بوتون جنگاورلري و باشچيلاري اونون سؤزلرئني اشئدنده، پادشاه ائسته‌دي کي، اونو اؤلومه ورسئن. آمّا اورئيا بوندان خبردار اولوب قورخدو و مئصئره قاچدي. ۲۲ پادشاه يِهوياقئم عَکبور اوغلو اِلناتاني بئر نچه نفرله مئصئره گؤنده‌ردي. ۲۳ اونلار اورئياني مئصئردن چيخارديب پادشاه يِهوياقئمئن يانينا گتئردئلر. پادشاه اونو قيلينجلا اؤلدوروب جسدئني عومومو قبئرئستانليغا آتديردي. ۲۴ لاکئن شافان اوغلو اَخئقام اِرِمياني قورويوردو، بونا گؤره ده اؤلدورولمَک اوچون خالقين اَلئنه ورئلمه‌دي.

- JER
- ←
- ۲۶
- →

© 2008 Bible Society of Azerbaijan