- LAM
- ←
- ۵
- →

۵
مرحمت اوچون يالواريش ۱
يارب، باشيميزا گلني يادا سال
بو خجالتئمئزي گؤر، بونا نظر سال. ۲ ائرث تورپاغيميز ياد اِللی‌لرئن اَلئنه کچئب،
اِولرئمئز اجنبي‌لره ورئلئب. ۳ يِتئم قالميشيق، آتاسيز قالميشيق.
آنالاريميز دول آروادلارا دؤنوب. ۴ سويوموزو پوللا آليب ائچئرئک،
پوللا اودون آلماغا مجبوروق. ۵ بئزي قووالايانلار باشيميزدان باسيرلار،
يورولموشوق، بئزه راحاتليق يوخدور. ۶ دويونجا چؤرک يمک اوچون
مئصئره، آشورا اَل آچميشيق. ۷ آتالاريميز گوناه اتدئلر، لاکئن آرتيق يوخدورلار،
تقصئرلرئنئن جزاسي بئزه يوکلَندي. ۸ قوللار بئزه حؤکمران اولوب؛
بئزي اونلارين اَلئندن قورتاران يوخدور. ۹ چؤلده‌کي قيلينجا گؤره،
جانيميزين باهاسينا چؤرک قازانيريق. ۱۰ آجليق بئزي يانديريب-ياخديغينا گؤره
دَرئمئز قاراليب، کوره‌يه بَنزه‌يئر. ۱۱ صَحيوندا آروادلارين،
يهودا شهرلرئنده‌ باکئره قيزلارين عئصمتئنه توخوندولار. ۱۲ باشچي‌لار اَللرئندن آسيليب،
آغساقّاللار حؤرمتدن دوشوب. ۱۳ جاوانلار اَل دَيئرمانيني چکدئلر،
اوغلانلار اودون يوکلري آلتيندا هِل‌لَندئلر. ۱۴ شهر دروازاسيندا آغساقّاللار اوتورمور،
جاوانلار ساز چالماز اولوب. ۱۵ اوره‌يئمئزدن شادليق چکئلئب؛
رقصلرئمئز ياسا چِورئلئب. ۱۶ باشيميزين تاجي دوشوب،
واي حاليميزا! چونکي گوناه اتمئشئک. ۱۷ بونا گؤره اورَکلرئمئز طاقتدن دوشوب،
گؤزلرئمئز قاراليب، ۱۸ صحيون داغي اوچون کي، وئران قاليب،
اوستونده چاقّاللار گَزئب دولانيرلار. ۱۹ سن آمّا، يارب، ابده‌جک حؤکم سوره‌جکسن،
سلطنت تختئن نسئل‌لر بؤيو سوره‌جک. ۲۰ نئيه بئزي ابدئلئک اونودورسان؟
نئيه بئزي بو قدر اوزون ترک ادئرسن؟ ۲۱ بئزي اؤزونه قايتار، يارب، قاييداريق
گونلرئمئزي اوّلکي کئمي تزه‌له! ۲۲ مگر ائنکي بئزي حوضوروندان کامئل آتيبسان،
بئزه حدسئز قضبلئسن.

- LAM
- ←
- ۵
- →

© 2008 Bible Society of Azerbaijan