- EZK
- ←
- ۳
- →

۳
۱ او واخت گئنه منه ددي: “ای بشر اوغلو، بورادا تاپديغين هر شيي يِه. بو طوماري يِه و گت، ائسرايئل نسلئنه دانيش.” ۲ بلجه آغزيمي آچديم و او، بو طوماري منه وردی کي، يِيئم. ۳ و منه ددي: “ای بشر اوغلو، قارنيني بونونلا دويدور، سنه وردئيئم بو طومارلا قارنيني دولدور.” او واخت طوماري يِدئم. آغزيمدا بال کئمي شئرئن ائدي. ۴ او واخت منه ددي: “ای بشر اوغلو، ائسرايئل نسلئنئن يانينا گت و سؤزلرئمي اونلارا دِه. ۵ چونکي دانيشيغي آنلاشيلماز و دئلي چتئن اولان بئر خالقين يانينا يوخ، ائسرايئل نسلئنئن يانينا گؤنده‌رئلئرسن، ۶ دانيشيغي آنلاشيلماز، دئلي چتئن، ددئکلرئني آنلاماديغين خالقلارين آراسينا گؤنده‌رئلمئرسن. اگر من سني اونلارين يانينا گؤندرسَيدئم، اونلار سنه قولاق آسارديلار. ۷ آمّا ائسرايئل نسلی سنه قولاق آسماق ائستميه‌جکلر، چونکي منه ده قولاق آسماق ائسته‌مئرلر. دوغرودان دا بوتون ائسرايئل نسلی عئنادکار و دئکباشدير. ۸ باخ، من سنئن اوزونو اونلارين اوزو کئمي، سنئن آلينيني اونلارين آليني کئمي بَرک اده‌جيم. ۹ سنئن آلينيني چاخماق داشيندان مؤحکم اولان آلماس کئمي مؤحکم اده‌جيم. عاصي بئر خالق اولسالار دا، اونلاردان قورخما، قاباقلاريندا واهئمه‌يه دوشمه.” ۱۰ او گئنه منه ددي: “ای بشر اوغلو، منئم دِدئيئم بوتون سؤزلري اوره‌يئنده ساخلا و قولاقلارينلا اشئت. ۱۱ اسئر اولونموش وطنداشلارينين يانينا گت، اونلارلا دانيش-ائسته‌يئرلر سنه قولاق آسسينلار، ائسته‌يئرلر آسماسينلار-اونلارا دِه: «پروردئگار رب بله ديئر!»” ۱۲ سونرا روح منی يوخاري قالديردي و آرخامدان بؤيوک بئر گورولتو سَسي اشئتدئم: “ربّئن شؤوکتي اؤز يِرئنده موبارک اولسون.” ۱۳ جانلي مخلوقلارين قانادلاري بئر-بئرئنه توخوندوقجا اونلارين سَسئني، يانلارينداکي چرخلرئن ده شاقّيلتيسيني اشئتدئم؛ بؤيوک بئر گورولتو سَسئني! ۱۴ روح منی يوخاري قالديردي و گؤتوروب آپاردي؛ من روحومدا آجي و قضبلي بئر حالدا گتدئم. ربّئن گوجلو اَلي منئم اوستومده ائدي. ۱۵ من تِل‌اَبئبده اولان اسئر اولونموش آداملارين يانينا کي، کِبار چايينين قيراغيندا ياشاييرديلار، گلدئم و اونلارين ياشاديقلاري يرده، اونلارين آراسيندا يدّي گون تعجّوب ائچئنده اوتوردوم.
رب حِزِقيالي ائسرايئله گؤزَتچي قويور ۱۶ يدّي گون کچدئکدن سونرا منه ربّئن بو سؤزو نازئل اولدو: ۱۷ “ای بشر اوغلو، من سني ائسرايئل نسلی اوچون گؤزَتچي قويموشام؛ نه زامان آغزيمدان بئر سؤز اِشئده‌سن، گرک اونلارا منئم طرفئمدن ائخطار وره‌سن. ۱۸ من پئس آداما «قطعن اؤله‌جکسن» دِدئيئم زامان، اگر سن اونا ائخطار ورميه‌سن و پئس آدامي اؤز شر يولوندان دؤنده‌رمک اوچون اونا ائخطار سؤزو دميه‌سن کي، حياتي قورتولسون، اوندا او پئس آدام اؤز تقصئري ائچئنده اؤله‌جک، لاکئن اونون قانيني سنئن بؤينونا قوياجاغام. ۱۹ آمّا اگر پئس آداما ائخطار وره‌سن، و او آدام پئسلئيئندن و شر يولوندان دؤنمسه، اؤز تقصئري ائچئنده اؤله‌جک، لاکئن سن اؤز جانيني قورتارميش اولورسان. ۲۰ اگر بئر صالح آدام اؤز صالحلئيئندن دؤنوب پئسلئک اتسه و من اونون قاباغينا بودره‌دن داش قويسام، او اؤله‌جک. اونا ائخطار ورمه‌دئيئن اوچون او آدام اؤز گوناهي ائچئنده اؤله‌جک و اتدئيي صالح عمل‌لري حسابا آلينماياجاق، لاکئن اونون قاني اوچون مسعولئيّتي من سنئن اوستونه قوياجاغام. ۲۱ آنجاق گوناه اتمه‌مه‌سي اوچون اگر صالح آداما ائخطار وره‌سن و او گوناه اتمه‌سه، قطعن ياشاياجاق، چونکي ائخطاري قبول ادئب؛ و سن ده اؤز جانيني قورتارميش اولورسان.” ۲۲ اورادا ربّئن اَلي منئم اوستومده ائدي. او منه ددي: “قالخ، هامارليغا چيخ، من سنئنله اورادا دانيشاجاغام.” ۲۳ بلجه قالخيب هامارليغا چيخديم، و باخ، اورادا ربّئن شؤوکتي، کِبار چايينين قيراغيندا گؤردويوم شؤوکت کئمي دورموشدو. من اوزو اوسته ييخيلديم. ۲۴ روح ائچئمه گئردي و منی آياق اوسته قالديردي. او منئمله دانيشيب بله ددي: “گت، اِوئنده اؤزونو زئنداني ات. ۲۵ ای بشر اوغلو، سني بنده ساليب ائپله باغلاياجاقلار، اِله کي، خالقين آراسيندا گَزه بئلميه‌جکسن. ۲۶ دئلئني داماغينا ياپيشديراجاغام اِله کي، لال اولاجاقسان. عاصي بئر خالق اولسالار دا، اونلاري مزمّت اده بئلميه‌جکسن. ۲۷ لاکئن من سنئنله دانيشماغا باشلاياندا دئلئني آچاجاغام، سن ده اونلارا دئيه‌جکسن: «پروردئگار رب بله ديئر. اشئتمک ائسته‌يَن، قوي اشئتسئن؛ اشئتمک ائستمه‌يَن قوي اشئتمه‌سئن؛ چونکي اونلار عاصي بئر خالقديرلار.

- EZK
- ←
- ۳
- →

© 2008 Bible Society of Azerbaijan