- GEN
- ←
- ۴۸
- →

۴۸
يعقوبون اِفرايئمه و مِنَسّه‌يه برکت ورمه‌سی ۱ بئر مودّت سونرا يوسئفه ددئلر: “آتان ناخوشدور.” او، ائکي اوغلونو، مِنَسّه و اِفرايئمي اؤزو ائله گؤتوردو. ۲ يعقوبا خبر ورئب ددئلر: “باخ، اوغلون يوسئف يانينا گلئر.” ائسرايئل گوجونو ييغيب، ياتاغي اوستونده اوتوردو. ۳ يعقوب يوسئفه ددي: “قادئری‌موطلق تاري کَنَعان تورپاغيندا اولان لوزدا منه گؤروندو و برکت وردی. ۴ او منه بله ددي: «باخ من سني ثمره‌لي ادئب، نسلئني چوخالداجاغام، سندن چوخلو خالقلار تؤره‌ده‌جيم. بو تورپاغي سندن سونرا گلن اؤولادلارينا مولک اولاراق همئشه‌لئک وره‌جيم.» ۵ ائندي سنئن يانينا، مئصئره گلمه‌دن قاباق مئصئر تورپاغيندا سنه دوغولان ائکي اوغلون دا منئمدئر: اِفرايئم و مِنَسّه رِعوبئنله شمعون کئمي منئمکي اولاجاق. ۶ آمّا اونلاردان سونرا سنئن اوچون دوغولان اوشاقلار سنئنکي اولاجاق، اؤز مئراث تورپاقلاريندا قارداشلارينين آدلاري ائله قيد اولوناجاق. ۷ من پَدّاندان گلنده کَنَعان تورپاغيندا اِفراتا ياخين يرده راحئل يانيمدا اؤلدو. اونو اِله اورادا، اِفرات يولوندا، يعني بِيت‌لِخِمده باسديرديم.” ۸ ائسرايئل يوسئفئن اوغوللاريني گؤروب سوروشدو: “بونلار کئمدئر؟” ۹ يوسئف آتاسينا جاواب وردی: “تارينين بورادا منه وردئيي اوغوللاردير.” ائسرايئل ددي: “اونلاري يانيما گتئر، برکت ورئم.” ۱۰ ائسرايئل آرتيق قوجالميش، گؤزلري ده ضعئفله‌مئشدي و گؤره بئلمئردي. او واخت يوسئف، اوغوللاريني اونا ياخينلاشديردي و ائسرايئل اونلاري اؤپوب قوجاقلادي. ۱۱ سونرا ائسرايئل يوسئفه ددي: “دوشونموردوم کي، اوزونو بئر ده گؤره‌رم، آمّا باخ، تاري منه سنئن اؤولادلاريني دا گؤرستدي.” ۱۲ يوسئف اؤولادلاريني آتاسينين دئزلري يانيندان چکئدي و اوزونو يره قويوب سجده اتدي. ۱۳ يوسئف اوغوللارين ائکئسئني ده گؤتوروب، اِفرايئمي صاغ اَلي ائله ائسرايئلئن سول طرفئنه، مِنَسّه‌ني ده سول اَلي ائله ائسرايئلئن صاغ طرفئنه چکئب اونا ياخينلاشديردي. ۱۴ ائسرايئل اَللرئني چارپاز اوزاتدي: صاغ اَلئني کئچئک اولان اِفرايئمئن، سول اَلئني ده مِنَسّه‌نئن باشينا قويدو. گرچي مِنَسّه ائلک اوغول ائدي. ۱۵ ائسرايئل يوسئفه برکت وره‌رَک بله ددي:
“آتالاريم ائبراهئم و ائسحاقين خئدمت اتدئيي تاري،
عؤمرومون بويو قدر منه چوبانليق ادن تاري، ۱۶ منی بوتون پئسلئکلردن خئلاص ادن مَلَک،
قوي بو اوشاقلارا دا برکت ورسئن!
قوي منئم آدئم، آتالاريم ائبراهئم و ائسحاقين آدي
بو اوشاقلارلا ياشاسين.
ير اوزونده چوخالديقجا چوخالسين!” ۱۷ يوسئف آتاسينين صاغ اَلئني اِفرايئمئن باشينا قويدوغونو گؤردو و بو، اونون خوشونا گلمه‌دي. او، ائسته‌دی کی، آتاسينين اَلئني اِفرايئمئن باشيندان گؤتوروب، مِنَسّه‌نئن باشينا قويسون. ۱۸ بونا گؤره ده آتاسينا ددي: “آتا، بله دوز ديئل. ائلک اوغول مِنَسّه‌دئر، صاغ اَلئني اونون باشينا قوي.” ۱۹ لاکئن آتاسي ائستَمه‌يئب ددي: “بئلئرم، اوغلوم، بئلئرم؛ مِنَسّه‌نئن نسلئندن ده بؤيوک بئر خالق اولاجاق. لاکئن کئچئک قارداش بؤيوک قارداشدان بؤيوک اولاجاق و اونون نسلئندن بئر چوخ مئلّت دوغاجاق.” ۲۰ او گون ائسرايئل نوه‌لرئنه برکت وره‌رک ددي:
“ائسرايئل نسلي،
سنئن آدينلا بَرَکتلَيئب دئيه‌جک:
“تاري سنی
اِفرايئم و مِنَسّه کئمي اتسئن” يعقوب بلجه اِفرايئمي مِنَسّه‌دن اوستون توتدو. ۲۱ ائسرايئل يوسئفه ددي: “باخ، آرتيق من اؤلورَم، آمّا تاري سئزئنله اولاجاق، سئزي آتالارينيزين تورپاغينا قايتاراجاق. ۲۲ سنه قارداشلاريندان بئر پاي دا آرتيق ورئرم؛ او يري کي، من اِمورلولارين الئندن قيلينج و کامانيملا آلميشام.”

- GEN
- ←
- ۴۸
- →

© 2008 Bible Society of Azerbaijan