- JOS
- ←
- ۱۹
- →

۱۹
شَمعون قبئله‌سئنئن تورپاقلاري ۱ ائکئنجي پوشک، نسئللرئنه گؤره، شَمعونا، شَمعون اؤولادلارينين قبئله‌سئنه دوشدو. اونلارين ائرث تورپاغي يهودا اؤولادلارينين ائرث تورپاغي آراسيندا ائدي. ۲ اونلارين ائرث تورپاقلاري بونلار ائدي: بئرشئباع، شِبَع، مولادا، ۳ خَصَرشوعال، بالا، عاصِم، ۴ اِلتولَد، بِتول، خورما، ۵ صئقلَگ، بِيت‌مارکابوت، خَصَر‌سوسا، ۶ بِيت لِباعوت، شاروخِن؛ يعني کَندلري ائله بئرلئکده اون اوچ شهر؛ ۷ عَيئن، رئمّون، عِتِر، عاشان؛ يعني کَندلري ائله بئرلئکده دؤرد شهر؛ ۸ بو شهرلرئن اطرافينداکي بوتون کَندلر بَعَلَت‌بِعِره قدر، يعني جنوبدا رامايا قدر اونلارين ائرث اولان تورپاغي ائدي. بونلار نسئللرئنه گؤره شَمعون اؤولادلاري قبئله‌سئنئن ائرث اولان تورپاقلاري‌دير. ۹ شَمعون اؤولادلارينين ائرث اولان تورپاغي يهودا اؤولادلارينين پاييندان آليندي، چونکي يهودا اؤولادلارينين پايي اونلار اوچون چوخ ائدي؛ بونا گؤره ده شَمعون اؤولادلاري اونلارين تورپاقلاري آراسيندا تورپاق ائرث آلديلار.
زِبولون قبئله‌سئنئن تورپاقلاري ۱۰ اوچونجو پوشک، نسئللرئنه گؤره، زِبولون اؤولادلارينا دوشدو. اونلارين ائرث اولان تورپاغينين سرحدي سارئده قدر ائدي. ۱۱ سونرا سرحدي مَرعه‌لايا قدر، قربه طرف قالخيردي و دَبّشِتدن کِچئب يوقنِعام موقابئلئنده اولان دره‌يه چاتيردي. ۱۲ سارئددن شرقه، گون دوغانا طرف کئسلوت‌تابور سرحدئنه دؤنوب، دابِرَته يتئشئردي و يافئعه‌يه چاتيردي. ۱۳ اورادان شرقه طرف گَت‌خِفِره، عِت قاصئنه کچئردي و نِعايا دؤنَن رئمّونا قالخيردي. ۱۴ سرحد شئمالا طرف، خَنّاتونا دؤنوب، آخيري يئفته‌خِل دره‌سئنده ائدي. ۱۵ قَطّات، نَهَلال، شئمرون، يئده‌لا، بِيت‌لِخِم؛ يعني کَندلري ائله بئرلئکده اون ائکي شهر ائدي. ۱۶ نسئل‌لرئنه گؤره زِبولون اؤولادلارينين ائرثي اولان تورپاق کَندلري ائله بئرلئکده بو شهرلر ائدي.
يئسّاکار قبئله‌سئنئن تورپاقلاري ۱۷ دؤردونجو پوشک، نسئللرئنه گؤره، يئسّاکارا، يئسّاکار اؤولادلارينا دوشدو. ۱۸ اونلارين تورپاغي يئزرِعِل، کِسولوت، شونِم، ۱۹ خَفاره‌يئم، شي‌اون، اَناخَرَت، ۲۰ رَبّئت، قئشيون، آبِص، ۲۱ رِمِت، عِين‌گَنّئم، عِين‌خَدّا، بِيت‌پَصّص ائدي. ۲۲ سرحد تابورا، شَخه‌سئمايا، بيت‌شِمِشه چاتيردي. سرحدلرئنئن آخيري اوردون چاييندا ائدي. بونلار کَندلري ائله بئرلئکده اون آلتي شهر ائدي. ۲۳ نسئل‌لرئنه گؤره يئسّاکار اؤولادلاري قبئله‌سئنئن ائرثي اولان کَندلري ائله بئرلئکده بو شهرلر ائدي.
آشِر قبئله‌سئنئن تورپاقلاري ۲۴ بشئنجي پوشک، نسئللرئنه گؤره، آشِر اؤولادلاري قبئله‌سئنه دوشدو. ۲۵ اونلارين تورپاغي خِلقَت، خَلي، بِطِن، اَکشاف، ۲۶ اَلَم‌مِلِک، عَمعاد و مئشال ائدي. سرحد قربه طرف کَرمِله، شئخورلئبناتا چاتيردي، ۲۷ گون دوغانا طرف بِيت‌داگونا دؤنوردو. سونرا شئمالا طرف زِبولونا، يئفته‌خِل دره‌سئنه، اورادان بِيت‌عِمِقه، نِعي‌اِله چاتيردي، سونرا شئمالا طرف کابولا، ۲۸ خِبرونا، رِحوبا، خَمّونا، قانايا، بؤيوک صئدونا قدر چاتيردي. ۲۹ او واخت سرحد رامايا، قالالي صور شهرئنه دؤنوردو؛ سونرا سرحد خوشايا دؤنوردو، آخيري اَکزئب، ۳۰ عوما، عَفِق، رِخوب تورپاغيندا دهنزده قورتاريردي. بونلار کَندلري ائله بئرلئکده ائيئرمي ائکي شهر ائدي. ۳۱ نسئل‌لرئنه گؤره آشِر اؤولادلاري قبئله‌سئنئن ائرث اولان تورپاقلاري کَندلري ائله بئرلئکده بو شهرلر ائدي.
نَفتالي قبئله‌سئنئن تورپاقلاري ۳۲ آلتينجي پوشک، نَفتالي اؤولادلاري اوچون، نسئللرئنه گؤره نَفتالي اؤولادلارينا دوشدو. ۳۳ اونلارين سرحدي خِلِفدن شَعَنَن‌نئمده‌کي پاليد آغاجيندان باشلاييب اَدامي نِگِب و يَبنِه‌اِلي کِچئب، لَقّوما چاتيردي، آخيري دا اوردون چاييندا بئتئردي. ۳۴ سرحد قربه طرف اَزنوت تابورا دؤنوب، اورادان خوقوقا قالخيردي؛ جنوبدا زِبولونا، قربده آشِره، گون دوغان طرفده اوردون چاييندان يهودايا چاتيردي. ۳۵ قالالي شهرلر بونلار ائدي: صئدّئم، صِر، خَمّت، رَقّت، کئنّرِت، ۳۶ اَداما، راما، خاصور، ۳۷ قِدِش، اِدرِعي، عِين‌خاصور، ۳۸ يئرون، مَجدَل‌اِل، خورِم، بِيت‌عَنات، بِيت‌شِمِش. بونلار کَندلري ائله بئرلئکده اون دوقّوز شهر ائدئلر. ۳۹ نسئل‌لرئنه گؤره نَفتالي اؤولادلاري قبئله‌سئنئن ائرث اولان تورپاقلاري کَندلري ائله بئرلئکده بو شهرلر ائدي.
دان قبئله‌سئنئن تورپاقلاري ۴۰ يدّئنجی پوشک، نسئللرئنه گؤره، دان اؤولادلاري قبئله‌سئنه دوشدو. ۴۱ ائرث تورپاقلاري بونلار ائدي: صورعا، اِشتاول، عئرشِمِش، ۴۲ شَعَله‌بّئن، اَيّالون، يئتلا، ۴۳ اِيلون، تئمنا، عِقرون، ۴۴ اِلتِقا، گئبّتون، بَعَلَت، ۴۵ يِهود، بِنِه‌بِرَق، گَت‌رئمّون، ۴۶ مِه‌يَرقون، يافا موقابئلئنده اولان سرحدي ائله رَقّون. ۴۷ آمّا دان اؤولادلارينين تورپاغي اونلارين اَلئندن چيخدي. اونا گؤره ده دان اؤولادلاري لِشِم اوستونه دؤيوشه گتدئلر. اوراني آليب اهالئسئني قيلينجدان کچئرتدئلر و اورايا صاحئب اولوب مسکن سالديلار. اونلار آتالاري دانين شَرَفئنه گؤره لِشِمه دان آدي وردئلر. ۴۸ نسئل‌لرئنه گؤره دان اؤولادلاري قبئله‌سئنئن ائرث اولان کَندلري ائله بئرلئکده بو شهرلر ائدي.
تورپاغين بؤلوشدورولمه‌سئنئن باشا چاتماسي ۴۹ اؤلکه‌ني تورپاق پايلارينا گؤره ائرث اولاراق بؤلوشدوروب قورتاراندان سونرا، ائسرايئل اؤولادلاري نون اوغلو يوشَعه آرالاريندا ائرث تورپاق وردئلر. ۵۰ ربّئن امرئنه گؤره ائسته‌دئيي شهري يعني اِفرايئمئن داغليق بؤلگه‌سئنده تئمنَت‌سَره‌خي اونا وردئلر. او دا بو شهري تئکئب اورادا ياشادي. ۵۱ بونلار او ائرث تورپاقلارديرلار کی، کاهئن اِلعازار. نون اوغلو يوشَع، ائسرايئل قبئله‌لرئنئن نسئل باشچيلاري شئلوداکي حوضور چاديرينين گئرئشئنده، ربّئن حوضوروندا پوشکله بؤلدولر. بلجه، اونلار اؤلکه‌نئن بؤلوشدورمه‌سئني باشا چاتديرديلار.

- JOS
- ←
- ۱۹
- →

© 2008 Bible Society of Azerbaijan