- MAT
- ←
- ۱۹
- →

۱۹
بوشانما حاقّيندا سوآل
(مرقوس 10:‏1-‏12) ۱ عئسا بو سؤزلري بئتئرندن سونرا، جلئلدن چيخيب اوردونون او بئري تايينا، يهودئيه دئيارينا گلدي. ۲ بؤيوک بئر جاماعات اونون دالينجا گتدي و عئسا اورادا اونلارا شفا وردي. ۳ فرئسئلر اونو ائمتاحان اتمک اوچون اونون يانينا گلئب ددئلر: “آيا کئشئيه جائزدئر کي، آرواديني هر سببه گؤره بوشاسين؟” ۴ عئسا جاواب ورئب ددي: “مگر اوخوماييبسينيز کي، «باشلانيشدا خالئق اونلاري کئشي و آرواد ياراتدي.» ۵ و ددي: «بونا گؤره کئشي آتا-آناسيندان آيريليب، آروادينا ياپيشاجاق و ائکئسي بئر بدن اولاجاقلار.» ۶ اله کي، اونلار آرتيق ائکي يوخ، بئر بدندئرلر. بلجه، تارينين بئرلشدئردئيئني، ائنسان آييرمامالي‌دير.” ۷ اونلار عئسايا ددئلر: “اگر بله‌دئر، بس نه اوچون موسا ديئب کي، اَر، آروادينا بئر بوشانما کاغيذي ورئب، اونو بوشايا بئلر؟” ۸ عئسا اونلارا ددي: “اورکلرئنئزئن برکلئيئنه گؤره موسا ائجازه وردي کي، آروادلارينيزي بوشايا بئله​سئنئز. لاکئن باشلانيشدان بله ديئلدي. ۹ سئزه ديئرم: کئم آرواديني زئنادان باشقا اؤزگه بئر سببه گؤره بوشاييب، آيري بئر آروادلا اِولنسه، زئنا ادئر.” ۱۰ شاگئردلر عئسايا ددئلر: “اگر اَرله آروادي آراسينداکي موناسئبت بله​دئر، دمه‌لي اولنمه​مک داها ياخشي‌دير.” ۱۱ آمّا عئسا اونلارا ددي: “هرکس بو سؤزو قبول اده بئلمز، مگر او آداملار کي، بو قابئلئيّت اونلارا ورئلئب. ۱۲ چونکي اله خاجه​لر وار کي، آنا قارنيندان اله دوغولوبلار؛ و اله خاجه​لر ده وار کي، ائنسانلار طرفئندن اله ادئلئبلر. گؤيون پادشاهليغي اوچون اؤزلرئني خاجه سايانلار دا واردير. بونو قبول اده بئلن قبول اتسئن.”
کئچئک اوشاقلار
(مرقوس 10:‏13-‏16، لوقا 18:‏15-‏17) ۱۳ او واخت اوشاقلار عئسانين يانينا گتئرئلدي کي، اونلارا ال قويوب برکت ورسئن، آمّا شاگئردلري اونلارا آجيقلانديلار. ۱۴ عئسا ددي: “قويون اوشاقلار منئم يانيما گلسئنلر! اونلارا مانع اولمايين، چونکي گؤيون پادشاهليغي بله​لرئنکئدئر.” ۱۵ و اونلارين اوستونه ال قويوب، اورادان گتدي.
وارلي جاوان آدام
(مرقوس 10:‏17-‏31، لوقا 18:‏18-‏30) ۱۶ بئر آدام عئسانين يانينا گلئب ددي: “اوستاد! ابدي حياتا مالئک اولماق اوچون نه ياخشي عمل اتملي‌يَم؟” ۱۷ عئسا اونا ددي: “نه اوچون نه‌يئن ياخشي اولدوغو باره​ده مندن سوروشورسان؟ فقط واحئد اولاندير کي، ياخشي‌دير. لاکئن اگر ابدي حياتا گئرمک ائسته‌يئرسن، احکامي يرئنه يتئر.” ۱۸ آدام عئسايا ددي: “هانسي احکامي؟” عئسا دا ددي: “آدام اؤلدورمه؛ زئنا اتمه؛ اوغورلوق اتمه؛ يالان شهادت ورمه؛ ۱۹ آتا و آنانا حؤرمت ات؛ و قونشونو اؤزون کئمي سو.” ۲۰ جاوان اوغلان عئسايا ددي: “بوتون بونلاري يرئنه يتئرمئشم، داها نه‌يئم اسکئکدئر؟” ۲۱ عئسا اونا ددي: “اگر کامئل اولماق ائسته‌يئرسن، گت نه‌يئن وارسا سات، يوخسوللارا پايلا. گؤيده خزئنن اولاجاق. سونرا گل، منه پيرو اول.” ۲۲ آمّا جاوان اوغلان بو سؤزو اشئدن واخت، پرت اولوب گتدي، چونکي چوخ مال-دؤولتي وار ائدي. ۲۳ عئسا شاگئردلرئنه ددي: “دوغروسونو سئزه ديئرم: وارلي آدام گؤيون پادشاهليغينا چتئنلئکله گئره​جک. ۲۴ گئنه سئزه ديئرم: دَوه​نئن ائينه دِشئيئندن کچمه‌سي، وارلي بئر آدامين تارينين پادشاهليغينا گئرمه‌سئندن داها آساندير.” ۲۵ شاگئردلري بونو اشئدنده چوخ تعجّوب ادئب ددئلر: “بس کئم نئجات تاپا بئلر؟!” ۲۶ عئسا اونلارا باخيب ددي: “ائنسانلار اوچون بو، قِيري​مومکوندور، لاکئن تاري اوچون هر شي مومکوندور.” ۲۷ او واخت پطروس اونا جاواب ورئب ددي: “باخ، بئز هر شيي آتيب سنئن دالينجا گلمئشئک، اگر بله‌دئر، بس بئزئم نه‌يئمئز اولاجاق؟” ۲۸ عئسا دا اونلارا ددي: “دوغروسونو سئزه ديئرم: او زامان کي، ائنسان اوغلو هر شيئن تزه​لنمه‌سئنده شؤوکتلي تختئنه اوتورور، منئم داليمجا گلن سئزلر ده اون‌ائکي تختئن اوستونده اوتوروب، ائسرايئلئن اون‌​ائکي قبئله​سئنه حؤکم اده​جکسئنئز. ۲۹ و هر کئم منئم آديم اوزوندن اِوئني، قارداشلاريني، باجيلاريني، آتاسيني، آناسيني، اوشاقلاريني و يا زمئلرئني بوراخميش اولسا، يوز دفه آرتيق آلاجاق، هم ده ابدي حياتا وارئث اولاجاق. ۳۰ لاکئن چوخ بئرئنجي‌لر آخيرکي و چوخ آخيرکي‌لار بئرئنجي اولاجاقلار.”

- MAT
- ←
- ۱۹
- →

© 2008 Bible Society of Azerbaijan