- ECC
- ←
- ۱
- →

ECC
۱
هر شي باطئلدئر ۱ اورشلئمده پادشاهليق ادن داوود اوغلو واعئظئن سؤزلري. ۲ واعئظ ديئر: باشدان باشا باطئلدئر! باشدان باشا باطئلدئر! هر شي باطئلدئر. ۳ ائنسانين گون آلتيندا چکدئيي بوتون زحمتلرئنئن نه فايداسي وار؟ ۴ بئر نسئل گدئر، او بئري نسئل گلئر، آمّا ير دائم دورور. ۵ گون چيخير، گون باتير؛ تَله‌سئک يرئنه دؤنور کي، تزه‌دن چيخسين. ۶ يل جنوب سمتئنه اسئر، سونرا شئمال سمتئنه دؤنور، دؤنه-دؤنه گدئر؛ دؤنوشلرئني تکرار ادئر. ۷ بوتون چايلار دهنزه آخيرلار، آمّا دهنز هچ دولمور. آخديقلاري يره دؤنورلر کي، تزه‌دن آخسينلار. ۸ هر شي يورور؛ بئر آدامين دئيه‌بئله‌جَيئندن ده چوخ! گؤز گؤرمکدن دويمور، قولاق دا اشئتمکدن. ۹ نه اولوب، گئنه اولاجاق، نه ادئلئب، گئنه ادئله‌جک؛ اونا گؤره ده گون آلتيندا هچ تزه بئر شي يوخدور. ۱۰ مگر اِله بئر شي وار کي، اونون حاقّيندا ديئلسئن: “باخ، تزه بئر شي!” او دا چوخدان وار ائمئش، بئزئم زامانيميزدان دا قاباق. ۱۱ قاباقکي شيلردن هچ نه خاطيرلانمير، گله‌جکده باش ورن شيلردن ده، بوندان سونرا گلنلر آراسيندا هچ نه خاطيرلانماياجاق.
حئکمت باطئلدئر ۱۲ من واعئظ، ائسرايئل اوستونه اورشلئمده پادشاه ائدئم. ۱۳ اوره‌يئمي بونا قويدوم کي، بوتون گؤيون آلتيندا عمل ادئلنلري حئکمتله تفتئش ادئب آراشديريم. تاري ائنسانلارا نه دردلي بئر وظئفه ورئب کي، اونون آلتيندا زحمت چکسئن! ۱۴ گون آلتيندا ادئلن بوتون ائشلري گؤردوم، و باخ، هاميسي باطئلدئر؛ يل دالينجا قاچماقدير. ۱۵ اَيري اولان دوز اولا بئلمز، اسکئک اولان ساييلماز. ۱۶ قلبئمده ددئم: “باخ، من بؤيوک بئر آدام اولموشام و مندن قاباق اورشلئمده اولان پادشاهلارين هاميسيندان چوخ حئکمت آرتيرميشام. اوره‌يئم چوخ حئکمت و معرئفت گؤروب.” ۱۷ سونرا، اوره‌يئمي بونا قويدوم کي، حئکمتي آنلاييم، دلئلئک و سفه‌لئيي بئلئم. و بئلدئم کي، بو دا يل دالينجا قاچماقدير. ۱۸ چونکي حئکمت چوخ اولدوقجا کَدَر‌ ده چوخالير، معرئفت آرتديقجا، درد ده آرتير.

- ECC
- ←
- ۱
- →

© 2008 Bible Society of Azerbaijan