- ISA
- ←
- ۴۲
- →

۴۲
مئلّتلره نور اولان ربّئن قولو ۱
باخ، منئم ساخلاديغيم،
جانيم ائسته‌يَن سِچئلمئش قولوم!
من اؤز روحومو اونون اوستونه قويموشام.
او، مئلّتلره عدالت گتئره‌جک. ۲ چيغيرماياجاق، سَسئني قالديرماياجاق،
کوچه‌لرده سَسي اِشئدئلميه‌جک. ۳ اَزئلمئش قاميشي قيرماياجاق،
کؤزه‌رن پئلته‌ني سؤندورميه‌جک.
او، عدالتي صداقتله ياياجاق. ۴ او، يِر اوزونده عدالتي قوراياجاق،
طاقتدن دوشميه‌جک، اَزئلميه‌جک،
ساحئل‌نشئن خالقلار اونون قانونونا اومئد باغلاياجاقلار. ۵ گؤيلري ياراديب اونلاري سَرَن،
يري و اونون اوستونده‌کئلري دوزه‌لدن،
دونياداکي آداملارا نفس ورن،
يِر اوزونده گزن ائنسانلارا روح ورن،
رب تاري بله ديئر: ۶ “من رَبّم، من سني صالحلئيئمده چاغيرميشام،
سني اَلئندن توتاجاغام، سني حئفظ اده‌جيم،
سني خالق اوچون بئر عهد اده‌جيم،
مئلّتلر اوچون بئر نور اده‌جيم کي، ۷ کورلارين گؤزلرئني آچاسان،
زئنداندان محبوسلاري،
ظولمتده ياشايانلاري حبسخانادان آزاد اده‌سن. ۸ من رَبّم، آديم بودور.
اؤز شؤوکتئمي هچ کئمه ورمه‌رم،
حمدلرئمي اويما بوتلره ورمه‌رم. ۹ باخ، قاباقکي شيلر حياتا کچدي،
ائندي من تزه شيلري خبر ورئرم،
اونلار يِتئشمه‌مئشدن سئزه اعلان ادئرم.”
حمد نغمه‌سي ۱۰ ای دهنز سيّاحلاري، دهنزده‌کي بوتون جانلي‌لار،
ساحئل‌نشئن خالقلار و اورادا ياشايانلار،
ربّه تزه بئر نغمه اوخويون!
دونيانين لاپ اوجقار يِرلرئندن اونا حمدلر اوخويون! ۱۱ قوي صحرا و اوراداکي شهرلر،
قِدار خالقي ياشايان کَندلر سَسلرئني اوجالتسينلار،
قوي سِلَع ساکئنلري اوجادان اوخوسونلار،
قوي داغلارين تپه‌سئندن شادليق هارايي چکسئنلر. ۱۲ قوي اونلار ربّه عئزّت ورسئنلر،
ساحئل‌لرده اونون حمدئني اعلان اتسئنلر. ۱۳ رب جسور ائگئد کئمي چيخاجاق،
جنگاور کئمي قيرته گله‌جک،
چيغيريب دؤيوش نعره‌سي چکه‌جک،
دوشمنلرئني مغلوب اده‌جک.
خالقين کورلوغو ۱۴ رب ديئر:
“چوخ واختدير کي، دئنمئرم،
ساکئت قالميشام، قاباغيمي آلميشام،
آمّا ائندي دوغوش آغريسي چکن آرواد کئمي
قيشقيراجاغام، تنگنفس اولوب زاريياجاغام. ۱۵ داغلاري، تپه‌لري داغيداجاغام،
بوتون ياشيل‌ليقلاريني قوروداجاغام،
چايلاري ساحئل‌لره چِوئره‌جيم، حوووضلاري قوروداجاغام. ۱۶ کورلاري تانيماديقلاري يوللا آپاراجاغام،
اونلارا بئلمه‌دئکلري يوللاردا بَلَد اولاجاغام.
قارانليغي قاباقلاريندا ائشيغا،
کَله-کؤتور يوللاري هامارليغا چِوئره‌جيم.
بونلار او شيلردئر کي، اونلار اوچون اده‌جيم،
اونلاري ترک اتميه‌جيم.” ۱۷ بوتلره بِل باغلايانلار،
تؤکمه بوتلره “سئزسئز آللاهلاريميز” دئيَنلر،
گری قايتاريليب بؤيوک بئر خجالت آلتيندا قالاجاقلار. ۱۸ ای کارلار، اِشئدئن!
ای کورلار، باخين، بلکه گؤره‌سئنئز! ۱۹ قولومدان باشقا کور اولان مگر وار؟
گؤنده‌ردئيئم قاصئد باشقا کار اولان مگر وار؟
منئمله باريش ائچئنده اولاندان باشقا،
يا دا ربّئن قولوندان باشقا کور اولان مگر وار؟ ۲۰ سئز چوخ شيلر گؤردونوز، آمّا نظره آلماييبسينيز،
قولاقلارينيز آچيقدير، لاکئن هچ بئري اشئتمئر!” ۲۱ رب اؤز صالحلئيئنئن خاطئرئنه خوشلادي کي،
قانونو بؤيوک و شؤوکتلي اتسئن. ۲۲ آمّا بو قارت اولونموش و سويولموش بئر خالقدير.
هاميسي ماغارالاردا تله‌يه دوشوب، زئندانلاردا گئزله‌دئلئب.
اونلار شئکار اولوبلار و قورتارانلاري يوخدور.
اونلاري قارت ادئرلر، “گری قايتارين” دئين يوخدور. ۲۳ سئزدن کئم بونا قولاق آساجاق،
بوندان سونرا کئم قولاق آسيب اِشئده‌جک؟ ۲۴ يعقوب نسلئني کئم قارت اولونماغا قويدو؟
ائسرايئلي سويغونچولار اَلئنه کئم وردي؟
مگر رب ديئل کي، اونون ضئدّئنه گوناه اتدئلر،
يوللاري ائله گتمک ائستمه‌دئلر،
قانونوندان ائطاعت اتمه‌دئلر؟ ۲۵ بونا گؤره آلوولو قضبئني، دؤيوشون شئدّتئني اوستلرئنه ياغديردي.
اود اونلاري دؤوره‌يه آلدي، آمّا اونلار آنلاماديلار،
اونلاري يانديردي، آمّا اونا جئدّي فئکئر ورمه‌دئلر.

- ISA
- ←
- ۴۲
- →

© 2008 Bible Society of Azerbaijan