- EZK
- ←
- ۴۴
- →

۴۴
معبدده خئدمت ادنلر ۱ او آدام منی موقدّس مکانين شرقه باخان بايير دروازاسي يولوندان گری قايتاردي. دروازا باغلي ائدي. ۲ رب منه ددي: “بو دروازا باغلي قالاجاق، آچيلماياجاق، هچ کس اورادان ائچه‌ري گئرميه‌جک، چونکي ائسرايئلئن تاريسي رب اورادان ائچه‌ري گئرئب، بونا گؤره ده باغلي قالاجاق. ۳ فقط رهبر، رهبرلئيئنه گؤره، ربّئن حوضوروندا چؤرک يمک اوچون اورادا اوتوراجاق. دروازا ايواني يولوندان گئرئب، او يولدان دا چيخاجاقدير.” ۴ او آدام منی شئمال دروازاسي يولوندان معبدئن قاباغينا گتئردي. من باخيب گؤردوم کي، ربّئن عئزّتي اؤز معبدئني دولدوروب. بو زامان اوزو اوسته دوشدوم. ۵ رب منه ددي: “ای بشر اوغلو، ربّئن معبدئنئن بوتون قايدا-قانونلاري باره‌ده دئيه‌جيئم سؤزلره ياخشي-ياخشي قولاق آس، گؤزلرئنله گؤر، اونلارا قولاق آس، هر شيه دئقّتله باخ. معبدئن گئرئشئنه و موقدّس مکانين بوتون چيخيشلارينا دئقّت ات. ۶ عاصي اولان ائسرايئل نسلئنه دِه کي، پروردئگار رب بله ديئر: «ای ائسرايئل نسلي، آرتيق بَسدئر! اتدئيئنئز ائيرنج ائشلره داها آخير قويون. ۷ اوره‌يي و بدني ختنه ادئلمه‌مئش ياد اِلّي‌لري موقدّس مکانيما گتئردئنئز، منه يمک اولماق اوچون پئي و قان تقدئم اتمکله معبدئمي نجئسله‌دئنئز. بلجه ائيرنج ائشلرئنئزله عهدئمي پوزدونوز. ۸ موقدّس شيلرئم حاقّيندا اولان وظئفه‌ني يرئنه يتئرمه‌دئنئز. موقدّس مکانيمدا بو شيلره نظارت اتمه‌يي آيريلارينا تاپشيردينيز.» ۹ پروردئگار رب بله ديئر: «ائسرايئل خالقي آراسيندا ياشايان اوره‌يي و بدني ختنه ادئلمه‌مئش هچ بئر ياد-اِللي موقدّس مکانيما گئرمه‌سئن. ۱۰ او لاوئلي‌لر کی، ائسرايئل يولدان آزديغي زامان مندن اوزاقلاشديلار و يولدان آزيب بوتلري دالينجا گِتدئلر، اؤز گوناهلارينين جزاسيني چکه‌جکلر، ۱۱ لاکئن موقدّس مکانيمدا بو ائشلري گؤره‌جکلر: معبدئن دروازالارينا نظارت اده‌جکلر، معبدئن خئدمت ائشلرئني گؤره‌جکلر، خالق اوچون يانديرما قوربانلاري و باشقا قوربانليق حيوانلاري کَسه‌جکلر، خالقين قاباغيندا دوروب اونلارا خئدمت اده‌جکلر. ۱۲ ائندي کي اونلار بوتلرئنئن قاباغيندا ائسرايئل نسلئنه خئدمت اده‌رَک خالقي گوناها باتيرديلار، من رب ده آند ائچمئشم کي، اونلاري گوناهلارينا گؤره جزالانديريم.» پروردئگار رب بويورور. ۱۳ «اونلار کاهئن آديندا خئدمت اتمک اوچون منه ياخينلاشماياجاقلار، بوتون موقدّس شيلرئمه، لاپ موقدّس قوربانلاريما توخونماياجاقلار. اتدئکلري ائيرنج عمل‌لرئنئن روسوايچيليغيني چکه‌جکلر. ۱۴ آمّا حله ده معبدئن خئدمت وظئفه‌سئني و اورادا گؤرولَن بوتون ائشلري اونلارا تاپشيراجاغام. ۱۵ آنجاق ائسرايئل اؤولادلاري منی قويوب يولدان آزديغي زامان، موقدّس مکانيمين خئدمت وظئفه‌سئني يرئنه يتئردئيي صادوق نسلئندن لاوئلي کاهئنلر حوضورومدا خئدمت اتمک اوچون منه ياخينلاشاجاق. اونلار پئي و قان تقدئم اتمک اوچون حوضوروما چيخاجاقلار.» پروردئگار رب بويورور. ۱۶ « اونلار موقدّس مکانيما گئره‌جکلر، حوضورومدا خئدمت اتمک اوچون سوفره‌مه ياخينلاشيب امرئمي يرئنه يتئره‌جکلر. ۱۷ کاهئنلر، ائچه‌ري حيطئن دروازالاريندان گئره‌جکلري زامان، گرک کتان گِيئم اَيئنلرئنده اولسون، ائچه‌ري حيطئن دروازالاريندا و يا معبدده خئدمت اِدَرکَن يون پالتار گِيمه‌سئنلر. ۱۸ باشلارينا کتان عمّامه ساريسينلار، بِل‌لرئنه کتان آلت پالتاري گِيسئنلر. بدنلرئني تَرله‌دن بئر شي گِيئنمه‌سئنلر. ۱۹ بايير حيطده، بايير حيطده اولان خالقين يانينا چيخمادان قاباق، او گِيئملری کی، خئدمت اِدَرکَن اَيئنلرئنده وار ائدی، چيخارديب موقدّس اوتاقلارا قويسونلار و باشقا پالتارلار گِيسئنلر کي، گِيئملري ائله خالقي تقدئس اتمه‌سئنلر. ۲۰ کاهئنلر باشلاريني قيرخماسينلار، ساچلاريني اوزاتماسينلار، فقط ساچلاريني کَسئب دوزه‌لتسئن. ۲۱ هچ بئر کاهئن، ائچه‌ري حيطه گئره‌جيي واخت، شراب ائچمه‌سئن. ۲۲ کاهئنلر دول و يا بوشانميش آرواد آلماسينلار، آمّا ائسرايئل نسلئندن اولان بئر باکئره قيز و يا دا باشقا کاهئندن دول قالميش آروادي آلا بئلرلر. ۲۳ اونلار منئم خالقيما موقدّس اولان شيي عادي شيدن، نجئس شيي تمئز شيدن آييرماغي اؤيرَده‌جکلر. ۲۴ موباحئثه‌لي ائشلرده اونلار داور اولاجاقلار؛ حؤکملرئمه گؤره قرار ورمه‌لي‌دئرلر. بايراملاريملا باغلي، قايدا-قانونلاريما عمل اتمه‌لي، سَبّت گونلرئمي موقدّس سايمالي‌ديرلار. ۲۵ کاهئن بئر اؤلويه ياخينلاشيب اؤزونو نجئسلَمه‌سئن، آمّا اگر اؤلو آناسي، آتاسي، اوغلو، قيزي، قارداشي و يا باکئره سوباي باجيسي اولسا، اؤزونو نجئسلَيه بئلر. ۲۶ پاک اولدوقدان سونرا حله يدّي گون گؤزله‌سئن. ۲۷ معبدده خئدمت اتمک اوچون ائچه‌ري حيطه گئره‌جيي گون، اؤزو اوچون بئر گوناه قورباني تقدئم اتسئن.» پروردئگار رب بله بويورور. ۲۸ “کاهئنلرئن ائرثي وار: اونلارين ائرثي منم. ائسرايئلده اونلارا مولک ورمه‌يئن. اونلارين مولکو منم. ۲۹ کاهئنلر تاخيل تقدئملرئني، گوناه و تقصئر قوربانلاريني يِسئنلر. ائسرايئلده ربّه وقف اولونان هر شي اونلارينکي اولسون. ۳۰ بوتون نوبارلارين لاپ ياخشيسي و بوتون خوصوصي هدئيّه‌لرئنئز کاهئنلرئنکي اولسون. تاخيلينيزين ائلکئني اونلارا ورئن کي، اِوئنئزه برکت ياغسين. ۳۱ کاهئنلر اؤلو حالدا تاپيلميش و يا وحشي حيوانلار طرفئندن پارچالانميش هچ بئر قوش و حيوان يِمه‌سئنلر.

- EZK
- ←
- ۴۴
- →

© 2008 Bible Society of Azerbaijan