- JOB
- ←
- ۲۳
- →

۲۳
۱ او زامان اَيّوب جاواب ورئب ددی: ۲ “بو گون ده شئکايتئم آجي‌دير، ناله ائچئنده اولدوغوم حالدا، اَلي اوستومه آغيردير. ۳ کاشکي بئلسَيدئم اونو هارادا تاپا بئله‌جيم، کاشکي اونون مسکنئنه گده بئلسَيدئم. ۴ او زامان داعوامي اونون حوضوروندا آچارديم، دلئل‌لرئمي دالبادال دوزَردئم. ۵ منه وره‌جيی جاوابي بئلردئم، منه دئيه‌جيي سؤزلري آنلايارديم. ۶ قودرتئنئن بؤيوکلوغو ائله مگر منئمله داعوالاشاردي؟! خِير! يقئن سؤزومه قولاق آساردي. ۷ اورادا دوز بئر آدام اونونلا دلئل‌له‌شَردي؛ من ده حؤکم اده‌نئمئن اَلئندن همئشه‌لئک قورتارارديم. ۸ باخين، ائره‌لي گدئرم، اورادا ديئل. دالييا گدئرم، اونو تاپا بئلمئرم. ۹ ائشله‌دئيي سول طرفه گدئرم، گؤزوم اونو سچمئر. ساغ طرفه دؤنور، اونو گؤره بئلمئرم. ۱۰ آمّا توتدوغوم يولو او بئلئر؛ منی ائمتاحان ادن زامان، قيزيل کئمي چيخارام. ۱۱ آياغيم اونون يولونو بَرک توتوب؛ يولونو توتموشام و اوندان دؤنمه‌مئشم. ۱۲ دوداقلارينين امر اتدئيئندن آيريلماميشام؛ آغزينين سؤزلرئني، مؤحتاج اولدوغوم يمکدن داها چوخ دَيَر ورئب آنبار اتمئشم. ۱۳ لاکئن اونون کئمي بئري يوخدور، کئم اونو دؤنده‌ره بئلر؟ جاني نه ائسته‌سه، اونو اِدَر. ۱۴ منه تعيئن اولوناني يرئنه يتئرئر، و يانيندا بله حؤکملردن چوخ وار. ۱۵ بونا گؤره‌دئر کي، حوضوروندا بله دهشتده‌يم، بونلاري دوشونَن واخت اوندان قورخورام. ۱۶ تاري‌دير کي، اوره‌يئمئن قووّتئني قيريب، قادئري-موطلقدئر کي، منی دهشته ساليب؛ ۱۷ لاکئن نه قارانليق منی ساکئت ادئب، نه ده اوزومو بورويَن قالين ظولمت.

- JOB
- ←
- ۲۳
- →

© 2008 Bible Society of Azerbaijan