- EXO
- ←
- ۱
- →

EXO
۱
ائسرايئل اؤولادلارينين مئصئرده‌کي وضعئيّتی ۱ ائسرايئل اؤولادلارينين آدلاري کي، عايئله‌لري ائله، يعقوبلا بئرلئکده مئصئره گلدئلر، بونلار ائدي: ۲ رِعوبئن، شَمعون، لاوي، يهودا، ۳ يئسّاکار، زِبولون، بِنيامئن، ۴ دان، نَفتالي، جاد، آشِر، ۵ يعقوبون نسلئندن گلنلر يتمئش نفر ائدئلر. يوسئف آرتيق مئصئرده ائدي. ۶ يوسئف اؤلدو، قارداشلاري و او نسلئنئن هاميسي دا اؤلدولر. ۷ لاکئن ائسرايئل اؤولادلاري آرتديلار، تؤره‌يئب چوخالديلار، چؤخ قووّتلي اولدولار، و اؤلکه اونلارلا دولوب داشدي. ۸ مئصئرده تزه بئر پادشاه تخته چيخدي کي، يوسئفي تانيميردي. ۹ او، خالقينا ددي: “باخين، ائسرايئل خالقي ساييجا بئزدن چوخ و داها قووّتلئدئر. ۱۰ گلئن اونلارلا اولان رفتاريميزدا حئکمتلي اولاق، مبادا چوخالسينلار و موحارئبه واختي دوشمنلرئمئزله بئرله‌شئب، بئزه ضئدّ ووروشسونلار و اؤلکه‌ني ترک اتسئنلر.” ۱۱ بلجه مئصئرلئلر ائسرايئل اؤولادلارينين اوستونه ائش نظارتچئلري قويدولار کي، آغير ائشلرله اونلاري ذلئل اتسئنلر. ائسرايئل اؤولادلاري فئرعون اوچون پئتوم و رَعمِسِس آدلانان شهرلر تئکدئلر کي، اونون آنبارشهرلري ائدي. ۱۲ آمّا مئصئرلئلر ائسرايئل اؤولادلارينا نه قدر اذئيّت وردئلر، اونلار او قدر چوخاليب ياييلديلار. اونا گؤره ده ائسرايئل اؤولادلاريندان دهشته دوشوب، ۱۳ اونلاري آمانسيزجا چاليشديرديلار. ۱۴ اونلارين حياتلاريني پالچيق و کرپئج کئمي آغير ائشلرله آجي اتدئلر و هر جور زمي ائشلری‌ و آغير زحمتلرله ائسرايئل اؤولادلارينين حياتلاريني زهر اتدئلر. ۱۵ او زامان مئصئر پادشاهي، شئفرا و پوعا آدلانان عئبراني مامالارلا دانيشيب، ۱۶ اونلارا ددي: “عئبراني آروادلاريني دوغوزدوراندا، دوغوم صَندلئسئنده باخين: اگر اوشاق اوغلان اولسا، اونو اؤلدورون، آمّا اگر قيز اولسا، قويون ياشاسين.” ۱۷ آمّا مامالاردا تاري قورخوسو وار ائدي. بونا گؤره ده مئصئر پادشاهينين اونلارا امر اتدئيي کئمي اتمه‌دئلر و اوغلان اوشاقلاريني صاغ بوراخديلار. ۱۸ بلجه مئصئر پادشاهي مامالاري چاغيرتديريب، اونلارا ددي: “نئيه بله ادئبسئنئز؟ نئيه اوغلان اوشاقلاريني صاغ بوراخيبسينيز؟” ۱۹ مامالار فئرعونا جاواب وردئلر: “چونکي عئبراني آروادلار، مئصئرلي آروادلار کئمي ديئللر. اونلار داها گوجلودورلر و ماما گلمه‌دن دوغورلار.” ۲۰ تاري مامالارا ياخشيليق اتدي و خالق چوخاليب، داها قووّتلندي. ۲۱ مامالارين تاريدان قورخدوقلارينا گؤره، تاري بو مامالارا دا عايئله نصئب اتدي. ۲۲ او واخت فئرعون بوتون خالقينا امر ادئب ددي: “عئبرانئلردن دوغولان هر اوغلان اوشاغي گرک نئل چايينا آتيلسين! و قيز دوغولان هر اوشاغي گرک دئري ساخلاياسينيز.”

- EXO
- ←
- ۱
- →

© 2008 Bible Society of Azerbaijan