- PSA
- ←
- ۲۴
- →

۲۴
۱ ير اوزو و اونو دولدورانلارين هاميسي ربّئندئر؛
دونيا و اوندا ياشايانلار. ۲ چونکي او، يرئن اساسيني دهنزلر اوستونه قوردو،
اونو چايلار اوستونده بئنا اتدي. ۳ ربّئن داغينا کئم چيخا بئلر؟
اونون موقدّس مکانيندا کئم دورا بئلر؟ ۴ او آدام کي، اللري پاکدير،
اوره‌يي طاهئردئر،
اومئدئني باطئل شيلره باغلاماييب،
يالاني قانديرماق اوچون آند ائچمه‌يئب. ۵ او، برکتي ربدن،
صالحلئيي خئلاصکاري تاريدان آلاجاق. ۶ اونو آختارانلارين نسلي بله‌دئر؛
سنئن اوزونو آختارانلارين نسلي بله‌دئر،
اي يعقوبون تاريسي، سِلا. ۷ اي دروازالار، باشلارينيزي اوجالدين.
آچيلين، اي ابدي قاپيلار.
قوي جلال پادشاهي ائچه‌ري گئرسئن. ۸ کئمدئر بو جلال پادشاهي؟
ربدئر؛ قودرتلي و قادئر رب،
موحارئبه‌ده جبّار اولان رب. ۹ اي دروازالار، باشلارينيزي اوجالدين.
آچيلين، اي ابدي قاپيلار.
قوي جلال پادشاهي ائچه‌ري گئرسئن. ۱۰ بو کئمدئر،
بو جلال پادشاهي کئمدئر؟
قوشونلارين ربّي؛
جلال پادشاهي اودور. سِلا

- PSA
- ←
- ۲۴
- →

© 2008 Bible Society of Azerbaijan