- ROM
- ←
- ۱۰
- →

۱۰
۱ اي قارداشلار، اوره‌يئمده​کي آرزو و ائسرايئل اوچون تارييا دوعام، اونلارين خئلاصي اوچوندور. ۲ چونکي اونلارين باره​سئنده شهادت ورئرم کي، تاري اوچون قيرتلري وار، لاکئن درک اوستونده ديئل. ۳ چونکي تاريدان گلن صالحلئيي آنلاماييب، اؤز صالحلئکلرئني برقرار اتمه‌يه چاليشماقلا تارينين صالحلئيئنه تابع اولماديلار. ۴ اونا گؤره کي، مسئح هر ائمان گتئره​نئن صالح ساييلماسي اوچون شرئعتئن نهايتي‌دئر. ۵ چونکي موسا شرئعتدن گلن صالحلئک حاقيندا يازير کي، اونو يرئنه يتئرن آدام، اونونلا ياشاياجاق. ۶ آمّا ائماندان گلن صالحلئک بله ديئر: “اوره‌يئنده دمه کي، گؤيه کئم قالخاجاق (کي، مسئحي اِندئرسئن)؟” ۷ و يا اؤلولر دئيارينا کئم اِنه​جک (کي، مسئحي اؤلولردن قالديرسين)؟ ۸ بس نه ديئر؟ کلام سنه ياخيندير، آغزيندا و اوره‌يئنده​دئر. يعني، او ائمان کلامي کي، بئز اونو وعظ ادئرئک. ۹ چونکي اگر سن آغزينلا عئسانين رب اولدوغونو ائقرار ادئب، اورَکدن ائناناسان کي، تاري اونو اؤلولردن دئرئلتدي، نئجات تاپارسان. ۱۰ اونا گؤره کي، ائنسان اورَکدن ائمان اتمکله صالح ساييلير، ائمانيني آغزي ائله ائقرار اتمکله نئجات تاپير. ۱۱ چونکي موقدّس يازي ديئر: “اونا ائمان گتئرن هچ کئم اوتانديريلماياجاقدير.” ۱۲ اونون اوچون کي، يهودي ائله قيري​‌​يهودي آراسيندا فرق يوخدور. هاميسينين ربّي بئردئر، اونو چاغيرانلارين هاميسينا دا سخاوتله برکت ورئر. ۱۳ چونکي “ربّئن آديني چاغيران هر کس نئجات تاپاجاق.” ۱۴ آمّا ائمان گتئرمه‌دئکلري او کئمسه​ني نجه چاغيراجاقلار؟ اشئتمه‌دئکلري کئمسه​يه نجه ائمان گتئره​جکلر؟ وعظ ادن اولماسا، نجه اشئده​جکلر؟ ۱۵ و اگر گؤنده‌رئلمه‌سه​لر، نجه وعظ اده​جکلر؟ نجه کي، يازيليب: “نه گؤزَلدئر ياخشي شيلري موژده ورنلرئن آياقلاري!” ۱۶ آمّا موژده​يه هامي قولاق آسمادي. چونکي اشعيا ديئر: “يارب، وردئيئمئز خبره کئم ائناندي؟” ۱۷ بلجه ائمان اشئتمکدن، اشئتمک ده مسئحئن کلامي ​ائله‌​ دئر. ۱۸ لاکئن ديئرم؛ مگر اشئتمه‌دئلر؟ البتّه کي، اشئتدئلر.
اونلارين سسي بوتون ير اوزونه،
سؤزلري دونيانين اوجلارينا قدر چاتدي. ۱۹ بئر ده ديئرم؛ مگر ائسرايئل آنلامادي؟ موسا اوّلجه​دن ديئر:
“طايفا اولمايانلا سئزي قيرته گتئره​جه‌يم،
فهمسئز بئر طايفا ائله سئزي حئرصلندئره​جه‌يم.” ۲۰ لاکئن اِشَعيا جورعت ادئب ديئر:
“مني آختارمايانلار مني تاپديلار،
مني طلب اتمه‌ينلره، من ظاهئر اولدوم.” ۲۱ لاکئن ائسرايئل حاقّيندا بله ديئر:
“بوتون گون اللرئمي،
ائطاعتسئز و عاصي بئر خالقا اوزاتديم.”

- ROM
- ←
- ۱۰
- →

© 2008 Bible Society of Azerbaijan