- JOB
- ←
- ۳
- →

۳
۱ بوندان سونرا اَيّوب آغزيني آچيب دوغولدوغو گونه لعنت اتدي. ۲ و دئله گلئب ددی: ۳ “کاش کي، من دوغولان گون يوخ اولايدي! او گجه ده يوخ اولايدي کي، ددئلر: «بطنده بئر اوغلان عمله گلدي!» ۴ او گون قارا گله‌يدي، يوخاريدان تاري اونون قيدئنه قالمايايدي، او گون اوچون سحر آچيلمايايدي. ۵ او گونو ظولمت و قارا قارانليق بورويه‌يدي، اوزونو بولود توتايدي، ائشيغيني قارانليق باتيرايدي. ۶ او گجه‌يه گلئنجه، قارا قارانليق اونو قاپسين، ائلئن گونلري آراسيندان کَسئلسئن، آيلارين ساييسينا گئرمه‌سئن. ۷ بلی، قوي او گجه سونسوز اولسون، اوندان شادليق سَسي اِشئدئلمه‌سئن. ۸ قوي گونو لعنت ادنلر اونو لعنت اتسئنلر، اونلار کي، لئوياتاني اويانديرماقدا ماهئردئرلر. ۹ قوي اونون سحر اولدوزلاري سؤنسون، ائشيغا اومئد باغلاسين، لاکئن اولماسين، فجرئن شوعاعلاريني گؤرمه‌سئن. ۱۰ چونکي آنامين بطنئنئن قاپيلاريني اوستومه باغلامادي، سيخينتيني گؤزلرئمدن گئزلَتمه‌دي. ۱۱ نه اوچون آنا بطنئنده اؤلمه‌دئم؟ آنامين قارنيندان چيخينجا آخير نفسئمي چکمه‌دئم؟ ۱۲ پئشوازيما نئيه دئزلر چيخدي؟ نئيه دؤشلر چيخدي کي، اونلاردان اَمئم؟ ۱۳ چونکي ائندي اوزانميش و ساکئت اولارديم، او زامان ياتميش و دئنجَلمئش اولارديم؛ ۱۴ دونيانين او پادشاهلار و موشاوئرلري ائله کي، اؤزلرئنه وئرانه‌لري تزه‌دن بئنا ادئرلر؛ ۱۵ يا دا قيزيلي اولان ريئسلرله کي، اِولرئني گوموشله دولدورورلار. ۱۶ نه اوچون دوشموش اوشاق کئمي، ائشيق اوزونو اصلا گؤرمه‌يَن بئر کؤرپه کئمي، باسديريلماديم؟ ۱۷ اورادا شرور آداملار قضبلرئندن آرتيق دوشورلر، و يورغونلار راحاتلاريني تاپيرلار. ۱۸ اورادا محبوسلار بئرلئکده راحاتلانيرلار، زئندانبانين دا قيشقيرتيسيني اشئتمئرلر. ۱۹ کئچئک ده اورادير، بؤيوک ده اورادادير، قول دا آغاسيندان آزاددير. ۲۰ نه اوچون فلاکته دوشموش آدام ائشيق اوزو، جانلاري آجي اولانلار دا حيات گؤرور؟ ۲۱ اونلار کي، اؤلومو آرزولاييرلار، آمّا گلمئر، اونو خزئنه آختارانلار کئمي قازيب آختاريرلار. ۲۲ اونلار کي، قبئري تاپاندا اويناييب شادليق ادئرلر. ۲۳ نه اوچون يولو گئزلي اولان آداما ائشيق ورئلئر، اونا کي، تاري اونون اطرافيني چَپَرله‌يئب؟ ۲۴ چونکي آه-زاريم چؤره‌يئمدن قاباق گلئر، و ناله‌لرئم سو کئمي تؤکولور. ۲۵ قورخدوغوم شيلر باشيما گلئر، دهشت اتدئيئم شيلر اوستومه تؤکولور. ۲۶ آرامليغيم يوخدور، ساکئتلئيئم يوخدور، راحاتليغيم يوخدور، آنجاق سيخينتي وار.”

- JOB
- ←
- ۳
- →

© 2008 Bible Society of Azerbaijan