- EXO
- ←
- ۲
- →

۲
موسانين دوغولماسي ۱ لاوي قبئله‌سئندن بئر کئشي لاوئلي بئر قيزلا اِولَندي. ۲ آرواد بويلو اولوب، بئر اوغلان دوغدو. آرواد اوشاغين گؤزل اولدوغونو گؤردوکده، اونو اوچ آي گئزلَتدي. ۳ آمّا بوندان آرتيق اونو گئزلي ساخلايا بئلمه‌دئيئندن، قاميشدان بئر سبد گؤتوروب قير و قَطرانلا بورودو، کؤرپه‌ني سبدئن ائچئنه قويوب، نئل چايين قيراغينداکي قاميشليغين آراسينا قويدو. ۴ کؤرپه‌نئن باجيسي اوزاقدا دوروب باخيردي کي، اونون باشينا نه گله‌جَيئني گؤرسون. ۵ فئرعونون قيزي يويونماق اوچون چايا گئردي. کنئزلري چايين قيراغيندا گزئردئلر. فئرعونون قيزي قاميشلارين آراسيندا سبدي گؤروب، کنئزئني گؤندردي کي، اونو گتئرسئن. ۶ سبدئن آغيزيني آچديقدا کؤرپه‌ني گؤردو. اوشاق آغلاييردي. فئرعون قيزي اونا رحمي گلدئيئندن، ددي: “بو عئبراني اوغلانلاريندان بئرئدئر.” ۷ او واخت کؤرپه‌نئن باجيسي فئرعونون قيزيندان سوروشدو: “ائسته‌يئرسئنئز گدئم سئزئن اوچون عئبراني آروادلاريندان بئر دايه چاغيريم کي، کؤرپه‌ني اَمئزدئرسئن؟” ۸ فئرعونون قيزي اونا ددي: “گت.” قيز دا گدئب کؤرپه‌نئن آناسيني چاغيردي. ۹ فئرعونون قيزي اونا ددي: “بو کؤرپه‌ني گؤتور و منئم اوچون اَمئزدئر، سنئن اوجرتئني وره‌رم”. آرواد کؤرپه‌ني گؤتوروب اَمئزدئردي. ۱۰ اوشاق بؤيودو و آرواد اونو فئرعون قيزينين يانينا آپاردي و اوشاق اونون اوغلو اولدو. و او، اوشاغين آديني موسا قويوب ددي: “چونکي اونو سودان چيخارتديم.”
موسا مئصئرلئني اؤلدورور ۱۱ موسا بؤيودوکدن سونرا، بئر دفه اؤز خالقينين يانينا گتدي و اونلارين آغير زحمتئني گؤردو. و بئر مئصئرلئيه راست گلدي کي، اونون خالقيندان اولان بئر عئبرانئني دؤيوردو. ۱۲ موسا اطرافينا باخيب هچ کسئن اولماديغيني گؤرنده، مئصئرلئني اؤلدوروب قومدا گئزلَتدي. ۱۳ صاباحيسي گون گتدئيئنده گؤردو کي، ائکي عئبراني بئر-بئری ائله ساواشير. موسا حاقسيز اولانا ددي: “يولداشيني نئيه وورورسان؟” ۱۴ او آدام ددي: “سني بئزئم اوستوموزه کئم باشچي، يا دا حاکئم قويوب؟ يوخسا مئصئرلئني اؤلدوردويون کئمي، بو فئکئرده‌سن کی، منی ده اؤلدوره‌سن؟” او زامان موسا قورخوب اوره‌يئنده ددي: “يقئن کي، اتدئيئم ائش اوزه چيخيب.” ۱۵ فئرعون بو ائشدن خبردار اولاندا، ائسته‌دي کي، موساني اؤلدورتسون. آمّا موسا فئرعونون اَلئندن قاچيب، مئديان تورپاغينا چاتاراق، بئر قويونون يانيندا اوتوردو.
موسا مئدياندا ياشايير ۱۶ مئديانلي بئر کاهئنئن يدّي قيزي وار ائدي. اونلار گلئب قويودان سو چکدئلر. آتالارينين سوروسونو سووارماق اوچون، سو تَکنه‌لرئني دولدوردولار. ۱۷ آمّا چوبانلار گلئب اونلاري قوودولار؛ موسا اونلارين کؤمَيئنه قالخدي و سورولرئني سوواردي. ۱۸ قيزلار آتالاري رِعواِلئن يانينا گلنده، رِعواِل سوروشدو: “نجه اولدو کي، بو گون تز گلدئنئز؟” ۱۹ اونلار جاواب وردئلر: “بئر مئصئرلي بئزي چوبانلارين الئندن قورتاردي، بوندان دا علاوه، حتّا قويودان بئزئم اوچون سو چکئب سورونو سوواردي.” ۲۰ رِعواِل قيزلاريندان سوروشدو: “او آدام بس هارادادير؟ اونو نئيه بوراخدينيز؟ چاغيرين، گلئب بئر شي يسئن.” ۲۱ موسا راضي اولدو کلی، او آدامين اِوئنده قالسين. او دا قيزي صئپّوراني موسا ائله اِولَندئردي. ۲۲ صئپّورا بئر اوغلان دوغدو. موسا اونون آديني گِرشوم قويوب ددي: “من ياد بئر اؤلکه‌ده قرئب اولموشام.”
تاري ائسرايئللی‌لرئن فريادلاريني اشئدئر ۲۳ چوخ ائل کچدي. بو آرادا مئصئر پادشاهي اؤلدو. ائسرايئل اؤولادلاري اسئرلئکلرئنده ناله چکئب فرياد اتدئلر، و بو اسئرلئک اوچون اونلارين کؤمک ائسته‌ين باغيرتيسي تارينين حوضورونا چاتدي. ۲۴ تاري اونلارين باغيرتيسيني اشئتدي و ائبراهئم، ائسحاق و يعقوبلا اولان عهدئني خاطيرلادي. ۲۵ تاري ائسرايئل اؤولادلاريني گؤردو و اونلارا نظر سالدي.

- EXO
- ←
- ۲
- →

© 2008 Bible Society of Azerbaijan