- 2TI
- ←
- ۲
- →

۲
۱ بونا گؤره، اوغلوم، مسئح عئسادا اولان فيضده قووّتلي اول. ۲ چوخ شاهئدلرئن حوضوروندا مندن اشئتدئيئن شيلري او امئن آداملارا تاپشير کي، اؤزگه​لره اؤيرتمه‌يه ده قادئردئرلر. ۳ مسئح عئسانين ياخشي بئر عسگري کئمي عذابلارا دؤز. ۴ خئدمتده اولان هچ بئر عسگر اؤزونو بو حياتين گونده​لئک مشغولئيّتلرئنه قاتماز، اِله کي، اونو عسگرلئيه آلاني خوشنود اتسئن. ۵ ورزئشکار بئري ده موسابئقه​ده جايئزه​ني قازانماز، مگر قانونلارا گؤره رقابت اتمئش اولسون. ۶ زحمت چکن اکئنچي گرک هاميدان اوّل اؤزو اَکئندن پاي آلسين. ۷ ددئيمي دوشون، چونکي رب هر شيده سنه فهم وره​جک. ۸ داوودون نسلئندن اولان و اؤلولردن دئرئلن عئسا مسئحي خاطيرلا کي، بو، منئم خوش خبرئمدئر ۹ و اونون اوچون ده عذاب چکئرم، حتّا بئر جاني کئمي زنجئرلره باغلانميشام؛ آمّا تارينين سؤزو زنجئرلره باغلانماييب. ۱۰ بو سببدن سچئلمئش اولانلارين خاطئري اوچون بوتون بو شيلره دؤزورم، اِله کي، ابدي شؤوکتله مسئح عئسادا اولان نئجاتا يتئشسئنلر. ۱۱ بو، اعتئماد اتمه‌لي بئر کلامدير: اگر اونونلا اؤلدوک، اونونلا ياشاياريق دا. ۱۲ اگر تاب گتئرک، اونونلا سلطنت اده​جه‌يئک ده. اگر اونو داناق، او دا بئزي دانار. ۱۳ اگر وفاسيز اولاق، او وفالي قالار. چونکي اؤزونو دانا بئلمز. ۱۴ بو شيلري اونلارا خاطيرلا و تارينين حوضوروندا اونلارا ائخطار ور کي، فايداسيز و اشئدنلري خاراب ادن سؤزلر باره​سئنده چکئشمه‌سئنلر. ۱۵ جهد ات کي، اؤزونو تارييا، اوتانماغا مؤحتاج اولمايان و حقئقتئن کلاميني دوزلوکله ائشه سالان بئر ائشچي کئمي مقبول اده​سن. ۱۶ آمّا دونيه‌وي و باطئل دانيشاندان پرهئز ات، چونکي آدامي داها چوخ دئنسئزلئيه چکر ۱۷ و اونلارين کلامي قانقارين کئمي ياييلار. هئمنايوس و فئلتوس اونلاردانديرلار ۱۸ کي، حقئقتدن آزيب ديئرلر: “اؤلولرئن دئرئلئشي باش ورئب” و بعضئلرئن ائمانيني آزديريرلار. ۱۹ لاکئن حله ده تارينين مؤحکم بونؤوره​سي دورور و اوستونده بو مؤهورو وار: “رب اؤزونونکو اولانلاري تاني‌يير” و “ربّئن آديني چاغيران هرکس گرک اؤزونو پئسلئکدن اوزاق ساخلاسين.” ۲۰ بؤيوک بئر اِوده آنجاق قيزيل و يا گوموش قابلار يوخدور، تاختادان و پالچيقدان اولان قابلار دا وار، بعضئلري حؤرمت اتمک اوچون، بعضئلري حؤرمتسئزلئک اتمک اوچون. ۲۱ بلجه، اگر کئمسه اؤزونو بونلاردان تمئز اتسه، حؤرمتلي بئر قاب اولاجاق، تقدئس اولونموش، آغاسينا فايدالي و هر ياخشي ائشه حاضير. ۲۲ جاوانليق شهوتلرئندن قاچ و ربّي تمئز اورکله چاغيرانلارلا، صالحلئک، ائمان، محبّت و باريش دالينجا گت. ۲۳ عاغيلسيزليق و جاهئل‌لئکدن چيخان سؤزلري ردّ ات و بئل کي، اونلار داعوا قالديرارلار. ۲۴ اؤزونو ربّه قول ادن، داعواکار بئري اولماز. هامييا مهرئبان اولار، تعلئم وره بئلر، سهو ائشلر گؤرولنده صبئرلي اولار، ۲۵ ضئدّ دورانلاري حلئملئکله ائصلاح اِدَر، اِله کي، بلکه تاري اونلاري تؤوبه​يه چکسئن و حقئقتي آنلاسينلار ۲۶ و عاغيل‌لاري باشلارينا گلسئن و ائبلئسئن توروندان کي، اونلاري اؤز ائراده​سئني يرئنه يتئرمک اوچون اسئر ساخلاييب، قاچسينلار.

- 2TI
- ←
- ۲
- →

© 2008 Bible Society of Azerbaijan