- NUM
- ←
- ۲۳
- →

۲۳
بَلعامين بئرئنجي دفه گله‌جکدن خبر ورمه‌سی ۱ بَلعام بالاقا ددي: “بورادا منه يدّي قوربانگاه دوزلت و منئم اوچون بورادا يدّي گاميش و يدّي قوچ حاضيرلا.” ۲ بالاق بَلعامين ددئيي کئمي اتدي. بالاقلا بَلعام هر قوربانگاهدا بئر گاميش و بئر قوچ تقدئم اتدئلر. ۳ بَلعام بالاقا ددي: “سن يانديرما قوربانينين يانيندا دور، من گدئم. بلکه رب منئم گؤروشويومه گلسئن و منه نه گؤرسدسه، سنه بئلدئره‌رم.» سونرا چيلپاق بئر تپه‌يه چيخدي. ۴ تاري بَلعاملا گؤروشدو و بَلعام اونا ددي: “يدّي قوربانگاه حاضيرلاديم و هر قوربانگاهدا بئر گاميشلا بئر قوچ تقدئم اتدئم.” ۵ رب بَلعامين آغزينا بئر کلام قويوب ددي: “بالاقين يانينا قاييديب بله دِه.” ۶ بَلعام بالاقين يانينا قاييتدي. گؤردو کي، بالاق و موآبين بوتون باشچيلاري يانديرما قوربانينين يانيندا دورورلار. ۷ بَلعام سؤزونو باشلاييب ددي:
“بالاق منی اَرامدان،
موآب پادشاهي منی شرق داغلاريندان گتئرئب کي،
«گل، منئم خيرئمه يعقوبو لعنت ات،
گل ائسرايئله قارغيش ات.» ۸ تارينين لعنت اتمه‌دئيئنه من نجه لعنت ادئم؟
ربّئن قارغيش اتمه‌دئيئنه من نجه قارغيش ادئم؟ ۹ قايالارين باشيندان اونلاري گؤرورم،
تپه‌لردن اونلارا باخيرام.
باخ، موستقئل ياشايان بئر خالق،
اِللَردن اؤزونو آييران بئر خالق! ۱۰ يعقوبون توزونو کئم سايا بئلر؟
ائسرايئلئن دؤردده بئرئني کئم حسابلار؟
قوي صالح آداملارين اؤلومو ائله اؤلوم!
قوي منئم آخيريم اونلارينکي کئمي اولسون.” ۱۱ بالاق بَلعاما ددي: “منه نه اتدئن؟ دوشمنلرئمه لعنت اتمک اوچون سني گتئردئم، باخ، سن اونلارا برکت وردئن!” ۱۲ بَلعام جاواب ورئب ددي: «مگر من گرک ربّئن دئلئمه قويدوغونو دِمه‌يه دئقّتلي اولماييم؟”
بَلعامين ائکئنجي دفه گله‌جکدن خبر ورمه‌سی ۱۳ بالاق اونا ددي: “خاهئش ادئرم، منئمله گل، باشقا بئر يره گدک کي، اورادان اونلاري گؤره‌سن. اونلارين هاميسيني يوخ، آخير قئسمئني گؤرَرسن. اورادان منئم خيرئمه اونلاري لعنت ات.” ۱۴ بلجه بالاق اونو پئسگا تپه‌سئنده‌کي صوفئم يايلاغينا آپاردي. يدّي قوربانگاه دوزلتدي و هر قوربانگاهدا بئر گاميش و بئر قوچ تقدئم اتدي. ۱۵ بَلعام بالاقا ددي: “سن بورادا يانديرما قوربانينين يانيندا دور، قوي من بئر آز ائره‌لي گدئب رَبله گؤروشوم.” ۱۶ رب بَلعاما گؤروندو و اونون آغزينا بئر کلام قويوب ددي: “بالاقين يانينا قاييت و بله دِه.” ۱۷ بلجه، بَلعام بالاقين يانينا گلدي. گؤردو کي، بالاق يانديرما قوربانينين يانيندا دوروب. موآب باشچيلاري دا اونونلا برابر دوروبلار. بالاق اوندان سوروشدو: “رب نه ددي؟” ۱۸ بَلعام سؤزونو باشلاييب ددي:
«قالخ، ای بالاق! و اشئت؛
منه قولاق آس، ای صئپّور اوغلو. ۱۹ تاري ائنسان ديئل کي، يالان دانيشسين.
بشر اوغلو ديئل کي، فئکرئني ديئشدئرسئن.
ددئيئني حياتا مگر کچئرتمَز؟
وردئيي سؤزو يرئنه مگر يتئرمَز؟ ۲۰ باخ، برکت ورمک اوچون امر آلديم؛
او، برکت وردئکده، من اونو ديئشه بئلمه‌رم. ۲۱ يعقوبدا بدبختلئک، ائسرايئلده ده بلا گؤرمه‌يئب.
تاريسي رب اونونلادير.
پادشاهين شادليق نعره‌سي اونلارين آراسيندا! ۲۲ تاري اونلاري مئصئردن چيخارتدي؛
تاري اونلارا چؤل اؤکوزونون قووّتي کئمي‌دئر. ۲۳ يعقوبون ضئدّئنه افسون يوخدور.
ائسرايئلئن ضئدّئنه فالچيليق اولماز.
واختي واختيندا يعقوبا، ائسرايئله ديئله‌جک:
«تاري نه‌لر اتدي!» ۲۴ باخ، خالق دئشي آصلان کئمي اويانير،
شئر کئمي قالخير،
شئکاري يمه‌يئنجه،
اؤلَنلرئن قانيني ائچمه‌يئنجه ياتماياجاق.” ۲۵ بالاق بَلعاما ددي: “اونلارا نه لعنت ات، نه ده برکت ور.” ۲۶ لاکئن بَلعام بالاقا جاواب ورئب ددي: “مگر سنه دمه‌دئم کي، رب نه دسه، اونو اتمه‌لي‌يم؟»
بَلعامين اوچونجو دفه گله‌جکدن خبر ورمه‌سي ۲۷ بالاق بَلعاما ددي: ‎”خاهئش ادئرم گل، سني باشقا بئر يره آپاريم؛ بلکه تارينين گؤزونه خوش گلر کي، اورادان اونلاري منئم خيرئمه لعنت اده‌سن.” ۲۸ بالاق بَلعامي چؤله باخان پِعور تپه‌سئنه آپاردي. ۲۹ بَلعام بالاقا ددي: “بورادا منه يدّي قوربانگاه دوزلت و بورادا منئم اوچون يدّي گاميش و يدّي قوچ حاضيرلا.” ۳۰ بالاق بَلعامين ددئيي کئمي اتدي. هر قوربانگاهدا بئر گاميش و بئر قوچ تقدئم اتدي.

- NUM
- ←
- ۲۳
- →

© 2008 Bible Society of Azerbaijan