- PRO
- ←
- ۱۲
- →

۱۲
۱ تربئيه‌ني سِوَن معرئفت سِوَر،
آمّا تأدئبدن نئفرت ادن عاغيلسيزدير. ۲ ياخشي آدام ربّئن ريضاسيني قازانار،
آمّا شر قوران آدامي، او، محکوم ادر. ۳ ائنسان شرارتله برقرار اولماز،
لاکئن صالح آداملارين کؤکو يرئندن ترپه‌دئلمز. ۴ فضئلتلي آرواد ارئنئن تاجي‌دير،
آمّا خجالت گتئرن آرواد
اونون سوموکلرئنئن چورويو کئمي‌دئر. ۵ صالح آداملارين فئکئرلري عدالتدئر،
شر آداملارين مشورتلري حئيله‌دئر. ۶ شر آداملارين سؤزلري اؤلوم اوچون کمئن قورار،
آمّا دوز ائنسانلارين آغيزي اونلاري خئلاص ادر. ۷ شر آداملار ييخيليب يوخ اولارلار،
لاکئن صالح آداملارين اِوي برقرار قالار. ۸ ائنسان عاغيلّي سؤزلرئنه گؤره تعرئفله‌نر،
آمّا اوره‌يي اَيري اولان آدام حقارت چکر. ۹ شؤهرتسئز، لاکئن قول صاحئبي اولان آدام،
اؤزونو بؤيودن، لاکئن چؤره‌يه مؤحتاج آدامدان ياخشي‌دير. ۱۰ صالح آدام حيوانلارينين احتئياجيني بئلئر،
لاکئن شر آدامين مرحمتئنده ده قدّارليق وار. ۱۱ تورپاغيندا چاليشيب اونو بِجَرن آدام چؤرکله دويار،
آمّا بوش شيلرئن دالينجا گدن آدام عاغيلسيزدير. ۱۲ شر آدام پئسلرئن شئکارينا حسرت چکر،
لاکئن صالح آداملارين کؤکو ثمره ورر. ۱۳ پئس آدام دوداقلارينين خاطاسي ائله تله‌يه دوشر،
آمّا صالح آدام دارليقدان سالامات چيخار. ۱۴ ائنسان آغزينين مئيوه‌سي ائله ياخشيليقدان دويار،
اللرئنئن نه اتدئکلري اونون اؤزونه قاييدار. ۱۵ سفه آدامين يولو اؤز گؤزونده دوز گؤرونور،
لاکئن نصئحته قولاق آسان حئکمتلئدئر. ۱۶ سفه آدامين قضبي آنَن بلّي اولار،
آمّا شوعورلو آدام شرفسئزلئيئن اوستونو اؤرتر. ۱۷ صداقتله دانيشان آدام عدالتي اورتايا چيخاردار،
آمّا يالانچي شاهئد حئيله‌ني. ۱۸ فئکئرسئز دانيشان وار کي،
سؤزلري قيلينج کئمي يارالايار،
لاکئن حئکمتلي آدامين دئلي شفا ورر. ۱۹ حقئقتي دئين دوداق همئشه‌لئک برقرار قالار،
آمّا يالان دانيشان دئل آنجاق بئر آن اوچوندور. ۲۰ شر قورانلارين اورکلرئنده حئيله وار،
نصئحت ورئب صولحه چاغيران شادليق تاپار. ۲۱ صالح آدام هچ بلايا دوشمز،
آمّا شر آداملار پئسلئکله دولارلار. ۲۲ يالان دانيشان دوداقلار ربّه مکروهدور،
آمّا وفالي رفتار ادنلردن او، خوشلانار. ۲۳ شوعورلو آدام معرئفتئن اوستونو اؤرتر،
لاکئن آخماق آدامين اوره‌يي سفهلئيي جار چکر. ۲۴ چاليشقان آدامين اَلي آغاليق ادر،
آمّا تنبل آدام قوللوغا ورئلر. ۲۵ اورکده اولان نئگرانچيليق ائنسانين بلئني اَيَر،
لاکئن ياخشي سؤز اونو سوئندئرر. ۲۶ صالح آدام قونشوسونا يول گؤرسه‌در،
آمّا پئسلرئن يوللاري اؤزلرئني آزديرار. ۲۷ تنبلئن الئنه شئکار دوشسه ده، اونو پئشئرمز،
چاليشقانليق ائنسانين ديرلي مالي‌دير. ۲۸ صالحلئک طرئقئنده حيات وار،
او يول‌لا گتمکده اؤلوم يوخدور.

- PRO
- ←
- ۱۲
- →

© 2008 Bible Society of Azerbaijan