- JER
- ←
- ۱۰
- →

۱۰
تارييا عئبادت و بوتلره پرستئش
(اِرِميا ۵۱: ۱۵- ۱۹) ۱ ربّئن سئزه ددئيي سؤزو اِشئدئن، ای ائسرايئل نسلي! ۲ رب بله ديئر:
“آيري مئلّتلرئن يولونو اؤيرنمه‌يئن،
گؤي علامتلرئندن دهشته گلمه‌يئن،
بونلاردان باشقا مئلّتلر دهشت ادئرلر. ۳ چونکي خالقلارين رسم-روسوملاري بوش شي‌دئر.
مِشه‌دن کَسئلمئش اودوندور،
اوستا اَلئنئن کَسکئسی ائله اونا شکئل ورئر. ۴ اونو قيزيل و گوموشله بَزه‌يئرلر،
چکوجلا، ميخلا بَرکئدئرلر کي،
يِره هِل‌لَنمه‌سئن. ۵ بوتلري خئيار بوستانينداکي مترسک کئمي دئرلر،
دانيشا بئلمئرلر.
اونلاري داشيماق لازيمدير،
چونکي يِرئيه بئلمئرلر.
اونلاردان قورخمايين،
چونکي هچ بئر ضرر يتئره بئلمئرلر،
فايدالاري دا هچ يوخدور.” ۶ سنئن کئمي تاري يوخدور، يارب؛
سن بؤيوکسن، عظمتده آدين بؤيوکدور. ۷ ای مئلّتلرئن پادشاهي، سنه کئم حؤرمت اتمَز؟
سنه حؤرمت ياراشير،
چونکي مئلّتلرئن بوتون حئکمتلی‌لري آراسيندا،
بوتون مملکتلرئنده سنئن کئمئسي يوخدور. ۸ اونلارين هاميسي عاغيلسيز و آخماقديرلار،
فايداسيز بوتلردن نه اؤيره‌نئله‌بئلر کي؟
آغاجدان دوزه‌لمئشدئرلر! ۹ تَرشئشدن دؤيولموش گوموش،
اوفازدان قيزيل گتئرئلئر.
اوستانين و زرگرئن اَلي ائله دوزه‌لدئلن بوته؛
لاجورد و ارغوان پالتار گِيئندئرئلئر.
هاميسي باجاريقلي آداملارين اَلي ائشئدئر. ۱۰ آمّا رب حقئقي تاري‌دير.
وار اولان تاري‌دير، ابدی پادشاه اودور.
قضبئندن يِر تئتره‌ير،
حئدّتئنئن قاباغيندا مئلّتلر دورا بئلمز. ۱۱ اونلارا بله دئيه‌جکسن: “يري و گؤيو ياراتمايان آللاهلار ير اوزوندن و گؤيون آلتيندان يوخ اولاجاقلار.” ۱۲ ربدئر کي، قودرتي ائله يِر اوزونو ياراتدي،
حئکمتي ائله دونياني قوردو،
درّاکه‌سي ائله گؤيلري يايدي. ۱۳ او گورلاياندا، گؤيلرده‌کي سولار جوشا گلئر،
يِرئن اوجقارلاريندان بولودلاري اوجالدير،
ياغيش اوچون شئمشک چاخديرير،
آنبارلاريندان کولَک چيخاردير. ۱۴ هر کس آغيلسيزدير، معرئفتسئزدئر.
هر زرگر دوزلتدئيي بوتدن اوتانير،
چونکي اونون تؤکدويو بوت پوچدور،
اونلاردا نفس يوخدور. ۱۵ اونلار بوش شي‌دئرلر،
مسخره‌دئرلر.
جزا واختلاري گلن زامان، اونلار دا محو اولاجاقلار. ۱۶ لاکئن يعقوبا نصئب اولان اونلارا بَنزه‌مز؛
چونکي هر شيي يارادان اودور.
ائسرايئل اونون ائرث قبئله‌سي‌دئر،
اونون آدي قوشونلار ربّي‌دئر. ۱۷ ای موحاصئره‌يه آلينان شهرده ياشايان،
اشيالاريني يردن باغلامايا ييغ. ۱۸ چونکي رب بله ديئر:
“باخ، من بو دفه اؤلکه‌نئن ساکئنلرئني
ساپاندلا آتاجاغام.
اونلاري سيخيشديراجاغام کي،
دوشمن اَلئنه کچسئنلر.”
اِرِميا‌نين دوعاسي ۱۹ يارامدان اؤتري، واي حاليما!
يارام صاغالماز.
آنجاق من ددئم:
“قطعن، مرض، منئم مرضئم،
اونا دؤزمه‌لي‌يَم.” ۲۰ چاديريمين ييخيليب،
بوتون ائپلرئم قوپوب.
اوشاقلاريم منی ترک ادئب و آرتيق يوخدورلار.
چاديريمي تزه‌دن قوران، پرده‌لرئمي تزه‌دن آسان قالماييب. ۲۱ چونکي خالقين چوبانلاري آغيلسيز اولوبلار،
ربدن مصلحت آلماييبلار.
بونا گؤره ده اوغور قازانماييبلار،
بوتون سورولري ده داغيليب. ۲۲ بئر خبر سَسي گلئر، قولاق آسين!
شئمال اؤلکه‌سئندن بؤيوک گورولتو گلئر کي،
يهودا شهرلرئني خاراباليغا،
چاقّال يوواسينا چِوئرسئن. ۲۳ يارب، بئلئرم کي، ائنسانين عؤمرو اؤز اَلئنده ديئل.
قدملرئنه طرئق ورمک ده اونون ائشي ديئل. ۲۴ منی ائصلاح ات، يارب،
آنجاق قضبئنله يوخ، عدالتله.
يوخسا منی هچه چيخاردارسان. ۲۵ قضبئني سني تانيمايان مئلّتلرئن،
آديني چاغيرمايان طايفالارين اوستونه تؤک.
چونکي اونلار يعقوب نسلئني اودوبلار،
اونو يِيئب- قورتاريبلار،
يوردونو وئران قويوبلار.”

- JER
- ←
- ۱۰
- →

© 2008 Bible Society of Azerbaijan