- JDG
- ←
- ۱
- →

JDG
۱
ائسرايئل بوتون اؤلکه‌ني اَله کچئره بئلمئر ۱ يوشَعئن اؤلوموندن سونرا، ائسرايئل اؤولادلاري ربدن سوروشدولار: “بئزئم اوچون کَنَعانليلارين ضئدّئنه دؤيوشه بئرئنجي کئملر چيخاجاق؟” ۲ رب ددي: “يهودالي‌لار چيخاجاق، باخ، من اؤلکه‌ني اونلارا تسلئم اتمئشم.” ۳ يهودالي‌لار هموطنلري شَمعونلولارا ددئلر: “تورپاغين بئزه دوشَن حئصّه‌سئنه گلئن، کَنَعانلي‌لارين ضئدّئنه ووروشماق اوچون بئزئمله دؤيوشه چيخين؛ بئز ده تورپاغين سئزه دوشَن حئصّه‌سئنه گله‌رئک.” بلجه شمعونلولار اونلارلا گتدئلر. ۴ يهودالي‌لار دؤيوشه چيخديلار. رب کَنَعانلي‌لارلا پِرئزلی‌لري اونلارا تسلئم اتدي و يهودالي‌لار بازِقده اونلاردان اون مئن نفر آدامي قيرديلار. ۵ بازِقده اَدوني بازِقي تاپيب اونونلا ووروشدولار و هم کَنَعانليلاري، هم ده پِرئزلی‌لري قيرديلار. ۶ لاکئن اَدوني بازِق قاچدي. يهودالي‌لار اونون دالينجا گدئب اونو توتدولار و اَللرئنئن و آياقلارينين باش بارماقلاريني کسدئلر. ۷ اَدوني بازِق ددي: “منئم مئزئمئن آلتيندا، يتمئش پادشاه اَل و آياقلارينين باش بارماقلاري کَسئلمئش حالدا چؤرک قيرينتي‌لاري ييغارديلار. من نجه اتمئشدئم، تاري دا منه عوضئني اِله ورئب.” يهودالي‌لار اَدوني بازِقي اورشلئمه گتئردئلر و او اورادا اؤلدو. ۸ يهودا اؤولادلاري اورشلئمه هوجوم ادئب ووروشدولار و اوراني آليب اهالئسئني قيلينجدان کچئرتدئلر. شهره ده اود ووروب يانديرديلار. ۹ بوندان سونرا يهودا اؤولادلاري آشاغي اِندئلر کي، داغليق بؤلگه‌ده، نِگِبده و هامار بؤلگه‌ده ياشايان کَنَعانليلارلا ووروشسونلار. ۱۰ بلجه يهودالي‌لار خِبروندا (اوّلکي آدي قئريات اَربَع ائدي) ياشايان کَنَعانليلارين ضئدّئنه يوروش ادئب، شئشا‌يي، اَخئماني و تَلمايي مغلوب اتدئلر. ۱۱ اورادان دا دِبئر اهالئسئنئن ضئدّئنه يوروش اتدئلر کي، اوّلکي آدي قئريات سِفئر ائدي. ۱۲ کالئب ددي: “کئم قئريات سِفئره هوجوم ادئب اوراني آلسا، قيزيم عَکسه‌ني اونا اَره وره‌جيم.” ۱۳ اوراني عوتنئ‌يِل آلدي کي، کالئبئن کئچئک قارداشي قِنازين اوغلو ائدي. کالئب قيزي عَکسه‌ني اونا اَره وردی. ۱۴ قيز عوتنئ‌يِله اَره گدنده اَرئني قانديردي کي، اونون آتاسيندان بئر زمي ده ائسته‌سئن. قيز اِششَکدن دوشنده کالئب اونا ددي: “نه ائسته‌يئرسن؟” ۱۵ عَکسه کالئبه ددي: “منه بئر ارمغان دا ور. ائندي کي، منه نِگِب تورپاغيني وردئن، سو قايناقلاريني دا ور.” بلجه کالئب اونا يوخاريداکي و آشاغيداکي سو قايناقلاريني وردی. ۱۶ موسانين قِنلي قايين‌آتاسينين نسلئندن اولانلار، يهودالي‌لارلا بئرلئکده خورما شهرئندن چيخيب عَرادين جنوبوندا اولان يهودا صحراسينا گتدئلر و او خالقين آراسيندا ساکئن اولدولار. ۱۷ سونرا يهودالي‌لار هموطنلري شَمعونلولارلا بئرلئکده گدئب صِفَتده قالان کَنَعانليلاري قيرديلار و اوراني کامئل محو اتدئلر. اونا گؤره ده او شهرئن آدي حورما آدلانديريلدي. ۱۸ يهودالي‌لار غَزّه‌ني و بوتون اراضئسئني، اَشقِلونو و بوتون اراضئسئني، عِقرونو و بوتون اراضئسئني آلديلار. ۱۹ رب يهودالي‌لارلا ائدي. يهوداليلار داغليق بؤلگه‌سئني اَله کچئرتدئلر؛ لاکئن دره ساکئنلرئني قووا بئلمه‌دئلر، چونکي اونلارين دمئر دؤيوش عارابالاري وار ائدي. ۲۰ موسانين ددئيي کئمي خِبرونو کالئبه وردئلر. او دا عناقين اوچ اوغلونو اورادان قوودو. ۲۱ لاکئن بِنيامئن اؤولادلاري اورشلئمده قالان يِبوسلولاري قووماديلار؛ بونا گؤره ده يبوسلولار بو گونه قدر بِنيامئن اؤولادلاري ائله بئرلئکده اورشلئمده ياشاييرلار. ۲۲ يوسئف نسلی ده بِيت ائله هوجوم اتدئلر و رب اونلارلا ائدي. ۲۳ يوسئف نسلی بِيت ائله جاسوسلار گؤندردئلر. شهرئن اوّلکي آدي لوز ائدي. ۲۴ جاسوسلار شهردن چيخان بئر آدامي گؤروب ددئلر: “شهرئن گئرئش يولونو بئزه گؤرسد، بئز ده سنئنله مهرئبان رفتار اده‌رئک.” ۲۵ بو آدام اونلارا شهره گئرمک اوچون يول گؤرستدي. اونلار دا شهر اهالئسئني قيلينجدان کچئرتدئلر، لاکئن بو آدامي قوحوملاري ائله آزاد بوراخديلار. ۲۶ بو آدام خئتلی‌لرئن تورپاغينا گتدي و اورادا بئر شهر تئکئب آديني لوز قويدو کي، بو گونه قدر آدي بله‌دئر. ۲۷ آمّا مِنَسّه قبئله‌سي بيِت شانلا قصبه‌لرئنئن اهالئسئني، تَعَنَکله قصبه‌لرئنئن اهالئسئني، دورلا قصبه‌لرئنئن اهالئسئني، يِبلِعاملا قصبه‌لرئنئن اهالئسئني و مِگئدّو ائله قصبه‌لرئنئن اهالئسئني قووماديلار. بلجه کَنَعانليلار بو اؤلکه‌ده ياشاماقدا داها قرارلي اولدولار. ۲۸ ائسرايئللی‌لر بو تورپاقلاردا قودرتلَنَنده، کَنَعانليلاري زورلا ائش آلتينا باسديلار، آمّا کامئل قووماديلار. ۲۹ اِفرايئم قبئله‌سي جازِرده اولان کَنَعانليلاري قوومادي. اونا گؤره ده کَنَعانليلار جازِرده، اونلارين آراسيندا ياشاديلار. ۳۰ زِبولون قبئله‌سي قِطرون اهالئسئني و نَهلول اهالئسئني قوومادي. کَنَعانليلار دا اونلارين آراسيندا قاليب زور آلتيندا اونلارا نؤکرچئلئک اتدئلر. ۳۱ آشِر قبئله‌سي عَکو اهالئسئني، صئدون، اَحلَب، اَکزئب، حَلَبه، عَفئق و رِحوب اهالئسئني قوومادي. ۳۲ بلجه آشِرلئلر بو اؤلکه‌نئن ساکئنلري اولان کَنَعانليلار آراسيندا ياشاديلار؛ چونکي اونلاري قووماديلار. ۳۳ نَفتالي قبئله‌سي بِيت شِمِش و بِيت عَنات اهالئسئني قووماييب بو اؤلکه‌نئن ساکئنلري اولان کَنَعانليلار آراسيندا ياشادي. بِيت شِمِش و بِيت عَنات اهالئسي اونلار اوچون زور آلتيندا نؤکرچئلئک اتدئلر. ۳۴ اِمورلولار دان اؤولادلاريني وادار اتدئلر کي، داغليق بؤلگه‌سئنه کؤچسونلر و اونلاري دره‌يه دوشمه‌يه قويماديلار. ۳۵ اِمورلولار حارِس داغيندا، اَيَلون و شَعلَبئمده قاليب اورادا ياشاماقدا قرارلي ائدئلر. آنجاق يوسئف نسلی قووّتلَنَنده، اِمورلولار اونلار اوچون زور آلتيندا نؤکرچئلئک اتدئلر. ۳۶ اِمورلولارين سرحدي عَقره‌بئم کِچئدئندن، سالَعدن يوخارييا اوزانيردي.

- JDG
- ←
- ۱
- →

© 2008 Bible Society of Azerbaijan