- ZEC
- ←
- ۲
- →

۲
اوچونجو رؤيا: اؤلچو ائپي اَلئنده اولان آدام ۱ من باشيمي قالديريب باخديم و اَلئنده اؤلچو ائپي اولان بئر آدام گؤردوم. ۲ سوروشدوم: “هارايا گِدئرسن؟” او منه ددي: “اورشَلئمي اؤلچمه‌يه. گِدئرَم کي، اونون اِن و اوزونلوغونون نه قدر اولدوغونو اؤيره‌نئم.” ۳ منئمله دانيشان مَلَک يانيمدان چيخاندا باشقا بئر مَلَک اونو پئشواز اتمه‌يه گلدي ۴ و اونا ددي: “قاچ، او جاوانا دِه کي، ائچئنده آداملارين و حيوانلارين چوخ اولدوغو اوچون، اورشَلئم دووارسيز بئر شهر اولاجاق. ۵ من اؤزوم اونون اطرافيندا اودلو دووارا چِورئله‌جيم، اونون ائچئنده عئزّت اولاجاغام.” رب بويورور. ۶ “گلئن، گلئن! شئمال اؤلکه‌سئندن قاچين.” رب ديئر، “چونکي سئزي گؤيده دؤرد طرفه اَسن کولَک کئمي داغيتميشام.” رب بويورور. ۷ “گل، ای صحيون! سن کي بابئل شهرئنده ياشاييرسان، قاچيب قورتار!” ۸ چونکي قوشونلار ربّی ديئر: “عئزّتي اوچون منی سئزي قارَت اتمئش مئلّتلرئن يانينا گؤنده‌ردي. سئزه توخونان اونون گؤز بَبه‌يئنه توخونموش اولور. ۹ من او مئلّتلرئن ضئدّئنه اَلئمي قالديراجاغام. اسارتلرئنده اولانلار، اونلاري تالان اده‌جکلر. او واخت بئله‌جکسئنئز کي، منی قوشونلار ربّی گؤنده‌رئبدئر. ۱۰ “شادليق ادئب سِوئن، ای صحيون قيزي! چونکي گلئرم و آرانيزدا ياشاياجاغام.” رب بويورور. ۱۱ «او گون چوخلو مئلّتلر ربّه باغلاناجاقلار و منئم خالقيم اولاجاقلار. او زامان آرانيزدا ياشاياجاغام. سئز بئله‌جکسئنئز کي، منی يانينيزا قوشونلار ربّی گؤنده‌رئبدئر. ۱۲ رب موقدّس تورپاقدا يهوداني اؤز پايي اولاراق مولک آلاجاق و گئنه اورشَلئمي سِچه‌جک. ۱۳ ای بوتون بشر، ربّئن قاباغيندا ساکئت اولون! چونکي او اؤز موقدّس مسکنئندن قالخيب گلئر!”

- ZEC
- ←
- ۲
- →

© 2008 Bible Society of Azerbaijan