- ISA
- ←
- ۳۲
- →

۳۲
صالح پادشاه ۱
باخ، بئر پادشاه صالحلئکله سلطنت اده‌جک،
باشچيلار عدالتله حؤکم سوره‌جکلر. ۲ اونلارين هر بئري کولَک قاباغيندا بئر پناهگاه،
طوفان قاباغيندا بئر سيغيناجاق اولاجاق.
قوراقليقدا بولاقلار،
جان‌سيخيجي تورپاقدا، کؤلگه سالان بؤيوک قايا کئمي اولاجاق. ۳ او واخت گؤرَنلرئن گؤزلري بئر داها يومولماياجاق،
اشئدنلرئن قولاقلاري قولاق آساجاق. ۴ تَلَسنلرئن آغلي معرئفتي آنلاياجاق،
پلتَکلرئن دئلي آچيق-آيدين دانيشماغا تَلَسه‌جک. ۵ آرتيق آخماق آداما عالئجناب ديئلميه‌جک،
خَسئس آدامي دا سخاوتلي ائنسان سايماياجاقلار. ۶ چونکي آخماق سَفِه-سَفِه دانيشير،
اوره‌يئنئن نئيّتي پئسلئک اتمکدئر.
اونون ائشي شرارت اتمکدئر،
ربّئن ضئدّئنه ياوا دانيشماقدير،
آجلاري آج بوراخماق، سوسوزلاري سوسوز قويماقدير. ۷ آلچاق آدامين سئلاحلاري شردئر.
او، حئيله ائشله‌دئر کي،
يالان سؤزلرله مظلوم آدامي محو اتسئن،
گرچي او مؤحتاج، داعواسيندا حاقلي‌دير. ۸ آمّا اَصئلزاده آدام عالي نئيّتلر قورار.
و عالي نئيّتلرله برقرار قالار.
لاقيد آروادلارين ضئدّئنه ائخطار ۹ ای لاقيد آروادلار، قالخين، سَسئمي اِشئدئن!
ای لاقيد قيزلار، سؤزومو اِشئدئن! ۱۰ ای لاقيد آروادلار،
سئز بئر ائل نچه گوندن سونرا ائضطئرابا دوشه‌جکسئنئز،
چونکي باغدا محصول قورتاراجاق، ميوه ييغيمي اولماياجاق. ۱۱ اَسئن، ای لاقيد آروادلار؛
ائضطئرابا دوشون، ای لاقيد قيزلار؛
پالتارلارينيزي چيخاردين، سويونون، بِلئنئزه چول قورشايين. ۱۲ گؤزل زَمئلر، محصوللو مِينه‌لر اوچون سئنه‌لرئنئزه وورون. ۱۳ چونکي خالقيمين تورپاغيندا تئکانلي کوللار بئته‌جک؛
بلی، بوتون شَن اِولر اوچون، صفالي شهر اوچون سئنه‌لرئنئزه دؤيون. ۱۴ چونکي ساراي ترک ادئلئب، ائزدئحاملي شهر بوش قاليب،
تپه ائله کشئکچي بورجو ابدئلئک ماغارالارا چِورئلئب؛
وحشي اِششَکلرئن خوشلارينا گلن يِر اولوب،
سورولره اوتلاق يري اولوب. ۱۵ بونلار يوخاريدان اوستوموزه روح تؤکولَنه‌جک داوام اده‌جک.
او واخت صحرا محصوللو زَمئيه،
محصوللو زَمي ده، مِشه‌ ساييلاجاق. ۱۶ سونرا عدالت صحرادا ساکئن اولاجاق،
صالحلئک محصوللو زَمئده ياشاياجاق. ۱۷ صالحلئيئن عملي اَمئن-آمانليق،
نتئجه‌سي ده ابدی اَرامليق و آرخايينليق اولاجاق. ۱۸ او واخت خالقيم اَمئن-آمانليق ائچئنده اِولرئنده،
خطَرسئز مسکنده، راحات يِرلرده ياشاياجاق. ۱۹ مِشه‌لر دوشَنده دولو ياغاجاق،
شهر يِرله بئر اولاجاق. ۲۰ سئز نه بختور اولاجاقسينيز، سئز کي، بوتون سولار قيراغيندا اَکئرسئنئز،
سئز کي، اؤکوزو و اِششه‌يي آزاد بوراخيرسينيز.

- ISA
- ←
- ۳۲
- →

© 2008 Bible Society of Azerbaijan