- 2KI
- ←
- ۱۰
- →

۱۰
يِيهونون شاهزاده‌لري اؤلدورمه‌سي ۱ اَخابين نسلئندن سامئره‌ده يتمئش نفر شاهزاده وار ائدي. يِيهو يئزرِعِل باشچيلارينا، آغساقّاللارا و اَخابين نسلئندن اولان اوشاقلاريني قورويانلارا مکتوبلار يازيب، سامئره‌يه گؤندردي. او بله يازدي: ۲ “آغانيزين شاهزاده‌لري سئزئن يانينيزدادير، دؤيوش عارابالارينيز و آتلارينيز، قالالي شهرئنئز و سئلاحلارينيز وار. بو مکتوب سئزه چاتاندا، ۳ آغانيزين شاهزاده‌لرئندن لاپ ياخشيسيني، لاپ لايئقئني سچئن و اونو آتاسينين تختئنده اوتوردون و آغانيزين نسلی اوچون ووروشون.” ۴ آمّا اونلار چوخ قورخوب ددئلر: “باخين، ائکي پادشاه اونون قاباغيندا دايانا بئلمه‌دي، بئز نجه داياناجاغيق؟” ۵ ساراي ريئسي، شهر باشچيسي، آغساقّاللار و اوشاقلاري قورويانلار يِيهويا خبر گؤندرئب ددئلر: “بئز سنئن قوللارينيق و بئزه ددئيئن هر شيي اده‌رئک، هچ کسي ده پادشاه اتميه‌جيئک. سنئن نظرئنده نه ياخشي‌دير، اونو ات.” ۶ يِيهو ائکئنجي مکتوبوندا اونلارا بله يازدي: “اگر سئز منئمله راضي اولوب سؤزومه قولاق آسيرسينيز، آغانيزين اوغوللارينين باشلاريني گؤتوروب صاباح بو واخت يئزرِعِله، يانيما گلئن.” يتمئش نفر شاهزاده اونلاري تربئيه ادن شهرئن بؤيوک آداملارينين يانيندا قاليرديلار. ۷ مکتوب اونلارا چاتاندا اونلار يتمئش نفر شاهزاده‌ني توتوب اؤلدوردولر و باشلاريني سبدلره قويوب يئزرِعِله، يِيهويا گؤندردئلر. ۸ قاصئد گلدي و اونا خبر ورئب ددي: “شاهزاده‌لرئن باشلاريني گتئرئبلر.” يِيهو ددي: “اونلاري ائکي قالاق ادئب دروازانين گئرئشئنده سحره قدر قويون.” ۹ سحر واختي يِيهو باييرا چيخدي و قالخيب بوتون خالقا ددي: “سئزئن تقصئرئنئز يوخدور. باخ، آغامين ضئدّئنه من قصد حاضيرلاديم و اونو من اؤلدوردوم. لاکئن بونلارين هاميسيني کئم قيردي؟ ۱۰ بئلئن کي، اَخابين نسلئنئن ضئدّئنه ربّئن ددئيي سؤزلردن هچ بئري هدر گده بئلمز. رب اؤز قولو ائليا واسئطه‌سئله ددئيي ائشي ادئبدئر.” ۱۱ بلجه يِيهو يئزرِعِلده، اَخابين ساراييندا اولان آداملاردان صاغ قالانلارين هاميسيني–اونون بوتون بؤيوکلرئني، ياخين آداملاريني و کاهئنلرئني قيردي، اونون بئر آداميني دا صاغ بوراخمادي.
يِيهو پادشاه اَخَزيانين قوحوملاريني اؤلدورور ۱۲ يِيهو قالخيب سامئره‌يه طرف يولا دوشدو. يولدا چوبانلارا عاييد اولان بِيت‌عِقِدّن کچنده، ۱۳ يهودا پادشاهي اَخَزيانين قوحوملارينا راست گلدي و اونلاردان سوروشدو: “سئز کئمسئنئز؟” اونلار جاواب وردئلر: “بئز اَخَزيانين قوحوملاري‌ييق. گلمئشئک کي، پادشاهين اؤولادلاريني و آنا ملکه‌نئن اؤولادلاريني سالاملاياق.” ۱۴ يِيهو ددي: “بونلاري دئري توتون.” اونلاري دئري توتدولار و بو قيرخ ائکي نفر آدامي بِيت عِقِد قويوسونون يانيندا اؤلدوردولر. يِيهو اونلاردان هچ بئرئني صاغ بوراخمادي.
يِيهو اَخابين سامئره‌ده اولان آداملاريني اؤلدورور ۱۵ يِيهو اورادان گدنده، رِکاب اوغلو يِهونادابا راست گلدي کي، اونون گؤروشويونه گلئردي. و اونو سالاملاييب ددي: “منئم اوره‌يئم نجه سنئنله دوزدور، آيا سنئن اوره‌يئن ده منئمله بله‌دئر؟” يِهوناداب جاواب وردی: “بلی.” يِيهو ددي: “اگر اِله‌دئر، اَلئني منه ور.” او، اَلئني يِيهويا وردی و يِيهو اونو اؤز عاراباسينا قالديردي. ۱۶ سونرا ددي: «منئمله گل و رب اوچون گؤرستدئيئم قِيرَتي گؤر.» اونو يِيهونون آراباسينا مئندئرئب آپارديلار. ۱۷ يِيهو سامئره‌يه گلدي و ربّئن ائليايا ددئيي سؤزو کئمي، اَخابين سامئره‌ده قالان بوتون آداملاريني کامئل قيريب محو اتدي.
يِيهونون بَعَله سجده ادنلري اؤلدورمه‌سي ۱۸ يِيهو بوتون خالقي ييغيب اونلارا ددي: “اَخاب بَعَله آز سجده اتدي، آنجاق يِيهو اونا چوخ سجده اده‌جک. ۱۹ ائندي بَعَلئن بوتون پيغمبرلرئني، اونو پرستئش ادنلرئن هاميسيني، اونون بوتون کاهئنلرئني منئم يانيما چاغيرين؛ هچ کس قالماسين، چونکي بَعَله بؤيوک قوربانيم وار. کئم گلمَسه، صاغ قالماياجاق.” آنجاق يِيهو بورادا حئيله ائشلَتدي کي، بَعَلي پرستئش ادنلري محو اتسئن. ۲۰ يِيهو ددي: “بَعَل اوچون تقدئس اولونموش بئر ييغين چاغيرين.” اونلار ييغين چاغيرديلار. ۲۱ يِيهو ائسرايئلئن هر طرفئنه خبر گؤندردي. بَعَلي پرستئش ادنلرئن هاميسي گلدي، گلمه‌يَن بئر نفر ده قالمادي. اونلار بَعَل معبدئنه گئردئلر و بَعَل معبدي آغزيناجاق آداملا دولدو. ۲۲ يِيهو پالتارلارا باخان آداما ددي: “بَعَله پرستئش ادنلرئن هاميسي اوچون عَبا ور.” بو آدام دا اونلار اوچون عَبا وردی. ۲۳ يِيهو رِکاب اوغلو يِهونادابلا بئرلئکده بَعَل معبدئنه گئرئب بَعَلي پرستئش ادنلره ددي: “آختاريب باخين، بورادا ربّی پرستئش ادن بئر نفر سئزئنله اولماسين، فقط بَعَلي پرستئش ادنلر اولسون.” ۲۴ سونرا اونلار قوربانلار و يانديرما قوربانلاري گتئرمک اوچون قاباغا گلدئلر. يِيهو باييردا هشتاد آدام قويموشدو و اونلارا دمئشدي: “اَلئنئزه وردئيئم بو آداملاردان بئري کئمدن قاچيب قورتارسا، او آدام عوضئنده اؤز جا‌نيني وره‌جک.” ۲۵ يانديرما قوربانلاري گتئرئلمه‌سي آخيرا چاتاندا، يِيهو کشئکچئلره و ريئسلره ددي: “ائچَري گئرئب اونلاري قيرين، هچ کس چيخا بئلمه‌سئن.” کشئکچئلر و ريئسلر اونلاري قيلينجدان کچئردئب قيرديلار و مِيئتلرئني باييرا آتديلار. سونرا بَعَل معبدئنئن ائچَري اوتاغينا گئردئلر. ۲۶ بَعَل معبدئنئن تئمثال سوتونولاريني چيخارديب يانديرديلار. ۲۷ بلجه بَعَله قويولان سوتونو ييخديلار. بَعَل معبدئني ده داغيديب آياق يولو اتدئلر، اورا بو گونه قدر ده بله‌دئر. ۲۸ بلجه، يِيهو ائسرايئلدن بَعَلئن کؤکونو کَسدي. ۲۹ آنجاق يِيهو نِباط اوغلو يَروبعامين ائسرايئله اتدئردئيي گوناهلاردان، حتّا بِيت ائلده و داندا اولان قيزيل دانالاري پرستئش اتمکدن اَل چکمه‌دي. ۳۰ رب يِيهويا ددي: “سن گؤزومده دوغرو اولان ائشلر گؤرمَکله ياخشي اِله‌دئن و منئم اوره‌يئمده اولان هر شيه گؤره اَخابين آداملاري ائله رفتار اتدئن. بونا گؤره ده دؤردونجو نسلئنه قدر سنئن اؤولادلارين ائسرايئل تختئنده اوتوراجاق.” ۳۱ آنجاق يِيهو دئقّت اتمه‌دي کي، بوتون قلبي ائله ائسرايئلئن تاريسي ربّئن قانونو ائله ياشاسين؛ او يَروبعامين ائسرايئله اتدئردئيي گوناهلاردان اَل چکمه‌دي.
يِيهونون اؤلومو ۳۲ رب او دؤورده ائسرايئل تورپاغيني کَسئب کئچئلتمَيه باشلادي. خَزااِل بوتون ائسرايئل حودودلاريندا اونلاري مغلوب اتدي: ۳۳ اوردون چايينين شرق طرفئنده‌کي جادلي‌لارا، رِعوبئنلی‌لره و مِنَسّه‌لئلره عاييد اولان بوتون گئلعاد تورپاغيني کي، اَرنون دره‌سئنئن کناريندا اولان عَروعِردن گئلعادا و باشانا قدردئر. ۳۴ يِيهونون قالان ائشلري، اتدئيي هر شي و اونون بوتون قودرتي باره‌ده مگر ائسرايئل پادشاهلارينين سالنامه‌لر کئتابيندا يازيلماييبدير؟ ۳۵ يِيهو اؤلوب آتالاري ائله ياتدي و اونو سامئره‌ده باسديرديلار. اونون يرئنه اوغلو يِهوآخاز پادشاه اولدو. ۳۶ يِيهونون سامئره‌ده ائسرايئل اوستونده پادشاهليق اتدئيي مودّت ائيئرمي سکّئز ائل ائدي.

- 2KI
- ←
- ۱۰
- →

© 2008 Bible Society of Azerbaijan