- RUT
- ←
- ۱
- →

RUT
۱
اِلئمَلِکئن عايئله‌سي ائله موآب تورپاغينا کؤچمه‌سي ۱ داورلرئن حؤکم اتدئيي گونلرده، اؤلکه‌ده قيتليق اولدو. اِله بو واختلاردا يهودانين بِيت‌لِخِم شهرئندن بئر کئشي آروادي و ائکي اوغلو ائله بئرلئکده موآب تورپاغينا کؤچدو کی، اورادا مووَقّتي ياشاسين. ۲ بو کئشئنئن آدي اِلئمَلِک، آروادينين آدي ناعومي، بئر اوغلونون آدي مَخلون، او بئرئنئن آدي دا کئليون ائدي. اونلار يهودانين بِيت‌لِخِم شهرئندن اولان اِفراتلي‌لار ائدئلر. بو آداملار موآب تورپاغينا گلئب اورادا قالديلار. ۳ سونرا ناعومئنئن اَري اِلئمَلِک اؤلدو و او، ائکي اوغلو ائله قالدي. ۴ اوغوللاري اؤزلرئنه موآب قيزلاريندان آرواد آلديلار. بو آروادلارين بئرئنئن آدي عورپا، او بئرئنئن آدي دا روت ائدي. اونلار اون ائله ياخين بو تورپاقدا ياشاديلار. ۵ سونرا مَخلون و کئليون دا اؤلدو، ناعومي هم اوغولسوز، هم ده اَرسئز قالدي.
بِيت‌لِخِمه قاييتما ۶ بئر گون ناعومي گلئنلري ائله آياغا قالخدي کي، موآب تورپاغيندان گری قاييتسين. چونکي او، موآب تورپاغيندا اشئتمئشدي کي، رب اؤز خالقينا نظر ساليب اونلارا چؤرک ورئب. ۷ بلجه ناعومي ياشاديغي يردن آيريلدي، اونون ائکي گلئني ده اونونلا ائدئلر؛ گِدئردئلر کي، يهودا اؤلکه‌سئنه قاييتسينلار. ۸ ناعومي هر ائکي گلئنئنه ددي: “گدئن، هر بئرئنئز آنانيزين اِوئنه قاييدين. رب سئزه مهرئبان اولسون، نجه کي، سئز منه و مَرحوملارا مهرئبانليق اتدئنئز. ۹ رب اِله اتسئن کي، هر بئرئنئز اَر اِوئنده راحاتليق تاپاسينيز.» سونرا او، گلئنلرئني اؤپدو و اونلار هؤنکوروب آغلاديلار. ۱۰ گلئنلري اونا ددئلر: “خير، بئز ده سنئنله بئرلئکده خالقينين يانينا گدئرئک.” ۱۱ آمّا ناعومي ددي: “قيزلاريم، قاييدين گدئن. نئيه گرک منئمله گده‌سئنئز؟ مگر بطنئمده گئنه اوغوللاريم وار کي، سئزه اَر اولسونلار؟ ۱۲ قاييدين، قيزلاريم! گدئن. من ائندي اَره گتمک اوچون چوخ ياشلي‌يام. دسم کي، اومئدئم وار، حتّا بو گجه اَره گدئب اوغوللار دوغاجاغام، ۱۳ مگر اونلار بؤيويه‌نه قدر گؤزله‌يَرسئنئز؟ اَره گتمه‌يئب مگر صبر ادرسئنئز؟ يوخ، قيزلاريم! منئم وضعئم سئزئنکئندن داها چتئندئر، چونکي منئم ضئدّئمه قالخان ربّئن اَلئدئر.” ۱۴ اونلار گئنه ده بَرکدن آغلاشديلار. عورپا قايين‌آناسيني اؤپوب وئداعلاشدي، آمّا روت اونا ساريلدي. ۱۵ ناعومي روتا ددي: “باخ، قاينين آروادي اؤز خالقينين و آللاهلارينين يانينا قاييتدي، گل سن ده اونون دالينجا گری قاييت.” ۱۶ آمّا روت ددی:
“مجبور اتمه کي، سني ترک اِدئم َ
و سنئنله گتمه‌يئم.
بئل کي، هارايا گده‌سن، اورايا گده‌جيم،
هارادا قالاسان، اورادا قالاجاغام؛
خالقين منئم خالقيم اولاجاق،
تارين دا منئم تاريم. ۱۷ هارادا اؤله‌سن،
اورادا اؤله‌رم،
اورادا دا باسديرالارام.
اگر اؤلومدن باشقا بئر شي منی سندن آييرسا،
قوي رب منه بله‌سئني و
بوندان داها بَتَرئني اتسئن.” ۱۸ ناعومي روتون اونونلا گتمک اوچون بله قرارلي اولدوغونو گؤرنده آرتيق اونا بئر شي دمه‌دي. ۱۹ بلجه هر ائکئسي بِيت‌لِخِمه قدر گدئب اورايا چاتديلار. بِيت‌لِخِمه داخئل اولاندا، دؤنوشلري بوتون شهر اهالئسئني حرکته گتئردي و ددئلر: “ناعومي بودور؟” ۲۰ ناعومي اونلارا ددي: “منه ناعومي دمه‌يئن، منه مارا ديئن، چونکي قادئري موطلق حياتيمي آجي ادئب. ۲۱ من بورادان دولو چيخديم، رب منی بوش قايتاردي. ائندي کي رب منئم ضئدّئمه قالخيب و قادئري موطلق باشيما موصئبت گتئرئب، داها نئيه منی ناعومي چاغيريرسينيز؟” ۲۲ بلجه، ناعومي موآب تورپاغيندان گلئني موآبلي روتلا برابر گری قاييتدي. اونلار بِيت‌لِخِمه آرپا بئچئني باشلاناندا گلدئلر.

- RUT
- ←
- ۱
- →

© 2008 Bible Society of Azerbaijan