- 1SA
- ←
- ۲
- →

۲
خَنّانين دوعاسي ۱ خَنّا ربّه دوعا ادئب ددي:
“اوره‌يئم ربده جوشا گلئر،
رب منه بؤيوک گوج ورئر،
آغزيم دوشمنلرئمئن قاباغيندا فخرله دانيشير،
چونکي سنئن نئجاتيندا سوئنئرم. ۲ رب کئمي موقدّس بئري يوخدور،
دوغرودان دا، سنئن کئمي هچ کس يوخدور!
تاريميز کئمي قايا يوخدور! ۳ آرتيق بؤيوک-بؤيوک دانيشمايين،
آغزينيزدان تکَبّورلو سؤزلر چيخماسين.
چونکي رب هر شيي بئلَن تاري‌دير،
اودور عمل‌لري اؤلچَن! ۴ جنگاورلرئن کامانلاري قيريلير،
آمّا ييخيلانلار قودرتله قورشانيرلار. ۵ توخلار چؤرک اوچون اوجرَته ائشله‌يئرلر،
لاکئن آجلار دويورولورلار.
حتّا سونسوز آرواد يدّي اؤولاد دوغور،
آمّا چوخ‌اوشاقلي آرواد سولور. ۶ رب اؤلدورور ده، دئرئلدئر ده.
اؤلولر دئيارينا اِندئرئر و چيخاردير. ۷ رب يوخسوللوق و وار-دؤولت گؤندرئر،
آلچالدير دا، اوجالدير دا. ۸ او، يوخسوللاري توز-تورپاغين ائچئندن قالديرير،
فاغيرلاري کوللوکدن چيخاردير کي،
نجئبزاده‌لرله اوتورسونلار،
و شرف تختئني مئراث آلسينلار.
چونکي يرئن پايالاري ربّئندئر،
دونياني اونلارين اوستونده قوردو. ۹ موتّقي‌لرئنئن قدملرئني حئفظ ادئر،
لاکئن پئسلر ظولمتده ساکئت اولورلار.
چونکي ائنسان اؤز قووّه‌سي ائله ظفره چاتماز. ۱۰ ربّه ضئدّ دورانلار پارچا-پارچا اولاجاقلار،
اونلارين اوستونه گؤيلري گورولتويه گتئره‌جک.
رب بوتون دونياني موحاکئمه اده‌جک،
اؤز پادشاهينا قووّت وره‌جک،
مسح اتدئيئنه بؤيوک گوج وره‌جکدئر!
» ۱۱ سونرا اِلقانا راماداکي اِوئنه قاييتدي. آمّا اوغلان اوشاغي سمويئل کاهئن عِلي‌نئن نظري آلتيندا ربّه خئدمت ادئردي.
عِلي‌نئن اوغوللارينين پئس عمل‌لري ۱۲ عِلي‌نئن اوغوللاري ياراماز آداملار ائدئلر؛ نه ربّی تاني‌ييرديلار، ۱۳ نه ده خالقلا کاهئنلر عادتئنه گؤره رفتار ادئردئلر. قوربان تقدئم ادئلن زامان، اَت قاينايارکَن، کاهئنئن خئدمتچئسي اَلئنده اوچ‌دئشلي اَت قارماغي ائله گلردي. ۱۴ اَت قارماغيني قازانا، چاينئکه، تاوايا، يا دا بارداغا سالاردي و قارماقلا نه چيخاردي، کاهئن اونو اؤزو اوچون گؤتورَردي. اونلار شئلوها قوربان گتئرن ائسرايئللی‌لرئن هاميسي ائله بله رفتار ادئردئلر. ۱۵ اوسته‌لئک ده قوربانين پئيئني يانديرمادان اوّل، کاهئنئن خئدمتچئسي گلئب قوربان گتئرن آداما دئيَردي: “کاهئنه کاباب اوچون اَت ور. چونکي سندن پئشمئش اَت يوخ، چئي اَت قبول اده‌جک.” ۱۶ اگر قوربان گتئرن دئيَردي: “گرک اوّلجه پئيي يانديرسينلار و سونرا ائسته‌دئيئن قدر گؤتور”، خئدمتچي جاواب ورَردي: “خير، گرک ائندي وره‌سن، يوخسا زورلا گؤتوره‌رم.” ۱۷ ربّئن گؤزو قاباغيندا بو جاوانلارين گوناهي چوخ بؤيوک ائدي، چونکي اونلار ربّه گتئرئلَن تقدئملري تحقئر ادئردئلر. ۱۸ اوغلان اوشاغي سمويئل اَينئنه کتان اِفود گئيه‌رک ربّئن حوضوروندا خئدمت ادئردي. ۱۹ آناسي سمويئله کئچئک جوبّه تئکَردي. هر ائل اَري ائله ائلّئک قورباني تقدئم اتمک اوچون شئلوها گلنده، جوبّه‌ني ده گتئرئب اوغلونا ورَردي. ۲۰ سونرا کاهئن عِلي اِلقانا ائله آروادينا برکت ورئب دئيَردي: “قوي رب سنه ربّه وقف اتدئيئن اوشاغين يرئنه بو آرواددان اؤولادلار ورسئن.” بوندان سونرا اونلار اِولرئنه قاييدارديلار. ۲۱ ربّئن لوطفي ائله خَنّا گئنه بويلو اولوب اوچ اوغول و ائکي قيز دوغدو. اوغلان اوشاغي سمويئل ده ربّئن حوضوروندا بؤيويوردو. ۲۲ عِلي آرتيق چوخ قوجالميشدي. او، اوغوللارينين باره‌سئنده هر شيي اشئتمئشدي کي، نجه بوتون ائسرايئللی‌لرله ياوا رفتار ادئرلر و حوضور چاديرينين گئرئشئنده خئدمت ادن آروادلارلا ياتيرلار. ۲۳ عِلي اونلارا ددي: “نئيه بله ائشلر گؤرورسونوز؟ نئيه بوتون خالقدان اشئتدئيئم بو پئس عمللري ادئرسئنئز؟ ۲۴ يوخ، اوغوللاريم! ربّئن خالقي آراسيندا گَزَن اشئتدئيئم خبرلر ياخشي ديئل. ۲۵ اگر کئمسه، کئمسه‌نئن ضئدّئنه گوناه ائشلَدسه، اونلار اوچون تاري شفئع اولار. آمّا ربّئن ضئدّئنه گوناه ائشلَدنه کئم شفئع اولا بئلر؟” لاکئن اونلار آتالارينين سؤزلرئنه قولاق آسمازديلار، چونکي رب اونلاري اؤلومه محکوم اتمئشدي. ۲۶ اوغلان اوشاغي سمويئل گتدئکجه بؤيويوب، ربّئن و ائنسانلارين گؤزونده لوطف قازانيردي.
عِلي‌نئن اوغوللاري حاقّيندا پيغمبرلئک سؤزو ۲۷ بو سيرالاردا بئر تاري آدامي عِلي‌نئن يانينا گلئب ددي: “رب بله ديئر: «مگر من اؤزومو مئصئرده آتانين اِوي نسلئنه، فئرعونون خالقينا قول اولارکن آيدين گؤرسدمه‌دئم؟ ۲۸ مگر بوتون ائسرايئل قبئله‌لري آراسيندان اونلاري سچمه‌دئم کي، کاهئنلرئم اولسونلار، قوربانگاهيما ياخين گلئب بوخور يانديرسينلار و منئم حوضورومدا اِفود داشيسينلار؟ مگر ائسرايئللی‌لرئن بوتون اودلا تقدئم اولانلاريني آتانين اِوي نسلئنه ورمه‌دئم؟ ۲۹ بس نه اوچون مسکنئمه امر اتدئيئم قوربان و تقدئملري پايمال ادئرسئنئز؟ نه اوچون خالقيم ائسرايئلئن بوتون تقدئملرئنئن لاپ اعلاسي ائله اؤزونوزو کؤکَلدئب، اوغوللاريني مندن اوستون توتورسان؟»” ۳۰ اونا گؤره ده ائسرايئلئن تاريسي رب بله ديئر: “حقئقتن دمئشدئم کي، عايئلَن و آتا نسلئن همئشه‌لئک منئم حوضورومدا خئدمت اده‌جک.” آمّا ائندي رب ديئر: “ائراق اولسون مندن، چونکي منه حؤرمت ادنلره حؤرمت اده‌جيم. آمّا منی سايمايانلار حقارت آلتيندا قالاجاقلار! ۳۱ باخ، اله گونلر گلئر کي، سنئن ده، آتا نسلئنئن ده گوجونو قيراجاغام و نسلئندن هچ کئم اوزون عؤمور سورمه‌يه‌جک. ۳۲ گرچي ائسرايئله ياخشيليق اده‌جيم، لاکئن سن مسکنئمئن پرئشانليغيني گؤره‌جکسن و آرتيق نسلئندن هچ کئم اوزون عؤمور سورمه‌يه‌جک. ۳۳ لاکئن قوربانگاهيمدان بوتون نسلئنئن آياغيني کسميه‌جيم، اله کي، گؤزلرئن آغلاماقدان کور اولاجاق و جانين عذاب چکه‌جک و نسلئندن اولانلارين هاميسي جاوانليقلاريندا اؤله‌جکلر. ۳۴ ائکي اوغلونون يعني خوفني و پئنخاسين هَمن بئر گونده اؤلمه‌سي سنه بئر علامت اولاجاق. ۳۵ آمّا من اؤزومه وفالي بئر کاهئن سچه‌جيم کي، اوره‌يئمئن و جانيمين ائسته‌دئيئني يرئنه يتئرسئن. اونون اِوئني مؤحکم بئنا اده‌جيم. او، مسح اتدئيئمئن حوضوروندا ابده‌جک خئدمت اده‌جک. ۳۶ عايئلَندن صاغ قالان هر کس بئر آز گوموش پول يا دا بئر پارچا چؤرک اوچون گله‌جک و اونون قاباغيندا اَيئلئب يالواراجاق: «نه اونلار، بئر پارچا چؤرک اوچون منه هر هانسي بئر کاهئنلئک ائشي ور.»”

- 1SA
- ←
- ۲
- →

© 2008 Bible Society of Azerbaijan