- JOL
- ←
- ۱
- →

JOL
۱
محو اولموش محصول اوچون ياس ۱ پِتوعِل اوغلو يوعِله نازئل اولان ربّئن سؤزو بودور: ۲ ای آغساقّاللار، بونو اِشئدئن.
ای بوتون اؤلکه اهالئسي، بونا قولاق آسين،
سئزئن زامانينيزدا،
يا دا آتالارينيزين زامانيندا،
بله بئر شي مگر اولوب؟ ۳ سئز بونو اؤولادلارينيزا دانيشين.
اؤولادلارينيز دا اؤز اؤولادلارينا،
اونلارين اؤولادلاري دا گله‌جک نسله دانيشسينلار. ۴ کَسئجي چَيئرتکه‌لردن قالاني، قايناشان چَيئرتکه يِيئب،
قايناشان چَيئرتکه‌دن قالاني، توللانان چَيئرتکه يِيئب،
توللانان چَيئرتکه‌دن قالاني، داغيديجي چَيئرتکه يِيئبدئر. ۵ آييلين، ای کِفلی‌لر و آغلايين.
ای شراب کِفلی‌لري، هامينيز باغيرين،
اونا گؤره کي، شئرئن شراب آغزينيزدان آليندي. ۶ چونکي منئم تورپاغيمين اوستونه
قووّتلي و سايسيز-حسابسيز بئر مئلّت هوجوم ادئب.
اونلارين دئشلري آصلان دئشلري کئمي‌دئر،
اونلاردا دئشي آصلانين ييرتيجي دئشلري وار. ۷ منئم اوزوم آغاجيمي محو ادئب،
انجئر آغاجيمي تئکه‌-تئکه ادئر،
قابيقلاريني کامئل سويوب يِره آتيب،
بوداقلاري آغ قاليب. ۸ جاوانليقدا نئشانليسيني ائتئرَن،
تامامن چول گِيئنَن
بئر قيز کئمي باغيرين. ۹ ربّئن اِوئندن
تاخيل و مايع تقدئملرئني کَسئلئب،
ربّه خئدمت ادن کاهئنلر ياس توتور. ۱۰ زَمي وئران قاليب، تورپاق آغلايير،
چونکي تاخيل زاي اولوب،
تزه شراب قورولوب،
زيتون ياغي قورتاريب. ۱۱ بوغدا و آرپايا گؤره
ای اَکئنچئلر، اوتانين!
ای باغبانلار، باغيرين!
چونکي تورپاغين محصوللاري يوخا چيخيب، ۱۲ تَنَک قورويوب،
انجئر آغاجي سولوب،
نار، خورما، آلما،
چؤلون بوتون آغاجلاري قورويوب.
دوغرودان دا بشر اؤولادلاري آراسيندان شادليق يوخ اولوب.
تؤوبه‌يه چاغيرين ۱۳ ای کاهئنلر، چول گِيئنئن، ياس توتون!
ای قوربانگاه خئدمتچئلري، باغيرين!
ای تاريما خئدمت ادنلر،
گلئن چولدا گجه‌ني سحر ادئن،
چونکي تارينيزين اِوئندن
تاخيل و مايع تقدئملرئني دايانديريليب. ۱۴ اوروج اوچون واخت تعيئن ادئن،
موقدّس بئر ييغين چاغيرين.
آغساقّاللاري، اؤلکه‌نئن بوتون اَهالئسئني
تارينيز ربّئن اِوئنه ييغين،
ربّه فرياد ادئن. ۱۵ واي او گونه!
چونکي، ربّئن او گونو ياخيندير،
او گون قادئري-موطلق طرفئندن گلن قيرغين کئمي گلئر. ۱۶ او يمک گؤزلرئمئزئن قاباغيندان،
سِوئنج و شادليق تاريميزين اِوئندن مگر يوخ اولماييب؟ ۱۷ تورپاق کَسَکلري آلتيندا توخوملار چورويور،
زئرزَمي‌لر بوش قاليب،
آنبارلار آلت-اوست اولوب،
چونکي تاخيللار قورويوب. ۱۸ حيوانلار نجه ده ائنئلده‌يئرلر!
مال-حيوان ناخيري گئج قاليب،
چونکي اونلار اوچون هچ اوتلاق يوخدور،
قويون سورولري ده جزا آلتينداديرلار. ۱۹ يارب، سنه فرياد ادئرم،
چونکي چؤلون اوتلاقلاريني آلوو يانديريب ياخيب،
بوتون زَمئنئن آغاجلاري اوددا قوورولوب. ۲۰ حتّا چؤلون حيوانلاري دا سنه حسرت چکئر،
چونکي آخار سولار قورويوب،
چؤلون اوتلاقلاريني آلوو يانديريب ياخيب.

- JOL
- ←
- ۱
- →

© 2008 Bible Society of Azerbaijan