- LAM
- ←
- ۱
- →

LAM
۱
ترک اولونموش شهر ۱ بئر زامان ائنسانلارلا دولو اولان اورشَلئم شهري،
نجه ده تک-تنها اوتوروب.
ائندي او دول بئر آرواد کئمي اولوب-
وئلايتلر آراسيندا بئر زامان اوجا ساييلان،
اِللر آراسيندا شاهزاده اولان،
بو شهر، نؤکرچئلئک ادئر. ۲ گجه‌لر آجي-آجي آغلار،
گؤز ياشلاري ائله ياناغي ائسلانار،
بوتون معشوقلارينين آراسيندان اونا تسلّی ورن يوخدور.
بوتون دوستلاري اونا خيانت ادئب، دوشمن اولوب. ۳ يهودا ذئلّت آلتيندا، قوللوق آلتيندا،
اسئرلئيه آپاريليب؛
او، مئلّتلر آراسيندا ياشايير،
آمّا اورادا راحاتليق تاپماييب،
بو ائضطئراب آراسيندا، اونو تعقئب ادنلرئن هاميسي اونا چاتيبلار. ۴ صحيونا گدن يوللار ياس توتور،
چونکي بايراملارينا گلن يوخدور،
بوتون دروازالاري کئمسه‌سئز قاليب؛
کاهئنلري آه چکئر،
قيزلاري ذلئل اولوب،
او اؤزو ده آجي‌دير، ۵ دوشمنلري اونون اوستونه آغا اولوب،
کامياب ياشاييرلار؛
تقصئرلرئنئن چوخلوغونا گؤره
رب اونلاري بو ظولمه ساليب،
دوشمنلرئنئن گؤزلري قاباغيندا اؤولادلاري اسئر آپاريليب. ۶ صحيون قيزينين بوتون جاه-جلالي يوخ اولوب؛
اونلارين باشچيلاري اوتلاقسيز مارال کئمي اولوبلار،
تعقئب ادنلرئن قاباغيندان طاقَتسئز قاچيبلار. ۷ اورشَلئم سيخينتي ائچئنده آوارا گَزَرکَن،
کچن گونلرده اولان بوتون ثروتئني خاطيرلايير،
خالقي دوشمنلرئنئن اَلئنه دوشَن واخت، کؤمه‌يئنه چاتان اولمادي.
دوشمنلري اونا باخديلار،
ييخيلماغينا گولدولر. ۸ اورشَلئم بؤيوک گوناه ائشلَتدي،
اونا گؤره ده نجئس بئر شي اولوب.
اونا حؤرمت ادنلرئن هر بئري
ائندي اونا خور باخير،
چونکي اونو چيلپاق گؤروبلر،
او دا ائنله‌يئب، اوزونو يانا چِوئرئر. ۹ نجئسلئيي اَته‌يئنده ائدي،
گله‌جيئني دوشونمه‌دي،
اونا گؤره ده قورخولو شکئلده ييخيليب،
اونا تسلّی ورن يوخدور.
يارب، گؤر بو ذئلّه‌تئمي،
چونکي دوشمن اؤزونو بؤيودوب. ۱۰ دوشمن اونون بوتون ثروتي اوستونه اَلئني اوزاديب،
چونکي گؤروب کي، مئلّتلر اونون مَقدَسئنه سوخولوبلار؛
او مئلّتلر کي، اونلارين گئرمه‌سئني جاماعاتينين آراسينا قدغن اتمئشدئن. ۱۱ بوتون خالقي زاري‌يير، چؤرک آختارير،
جانلارينا قووّت آلماق اوچون
ثروتلرئنئن عوضئنه آذوقه آليرلار.
“يارب، ائندي باخ، حاليمي گؤر،
نجه ذلئل اولموشام.” ۱۲ ای بوتون يولدان کچنلر،
بو ائش سئزئن اوچون مگر هِچدئر؟
باخين دردئمه، بونون کئمئسي مگر وار؟
منئم باشيما گتئرئلَن درد باشقاسيندا مگر اولار؟
رب قضبدن آلوولاناندا بو دردي باشيما تؤکدو. ۱۳ يوخاريدان اود گؤندردي،
سوموکلرئمه‌جک بو اودو يِرئتدي.
آياقلاريم اوچون تور قوروب،
منی گری قايتاريب.
منی تک-تنها بوراخيب، بوتون گون طاقتدن ساليب. ۱۴ پروردئگار تقصئرلرئمي منه يوغ ادئب،
اَلي ائله بئربئرئنه هؤروب،
اونلاري بوينوما کچئرديب،
طاقتئمي جانيمدان آليب.
منی قاباغيندا دورا بئلمه‌دئيئم
ائنسانلارا تسلئم ادئب. ۱۵ پروردئگار ائچئمده اولان ائگئدلرئن هاميسيني
هِچه ساييب.
منئم ضئدّئمه بئر زامان تعيئن ادئب کي،
سِچمه ائگئدلرئمي قيريب تاپدالاسين.
باکئره يهودا قيزيني اوزوم‌سيخاندا اَزئب. ۱۶ بونلار اوچون آغلاييرام،
گؤزلرئمدن ياش آخير.
تسلّی ورن مندن اوزاقدير،
جا‌نيمي تزه‌له‌يَن مندن اوزاقدير.
اؤولادلاريم يالقيز قاليب،
چونکي دوشمن ظفر تاپيب. ۱۷ صحيون اَللرئني اوزادير؛
آمّا اونا تسلّی ورن يوخدور.
رب يعقوب نسلئنئن ضئدّئنه بو امرئني ورئب:
“قوي اطرافيندا اولانلاري، اونون دوشمنی اولسونلار،
چونکي اورشَلئم اونلارين آراسيندا نجئس اَسکئيه چِورئلئب.” ۱۸ رب حاقلي‌دير؛
چونکي من اونون امرئنه عوصيان اتمئشم،
ای بوتون خالقلار، قولاق آسين!
منئم چکدئيئم بو درده باخين،
باکئره قيزلاريم، جاوان اوغلانلاريم اسئرلئيه گدئب. ۱۹ سِوگئلی‌لرئمي چاغيرديم،
لاکئن منی آلداتديلار؛
کاهئنلرئم، آغساقّال‌لاريم جانا گلمک اوچون يمک آختارارکَن،
شهرئن ائچئنده هلاک اولدولار. ۲۰ يارب، باخ، دارا دوشموشم،
جانيم عذابدان يانير.
چوخ عاصئلئک اتمئشم،
بونا گؤره ده اوره‌يئم اوزولور.
باييردا قيلينج اؤلدورور،
اِو ائچئنده اؤلوم ياشايير. ۲۱ نجه ناله چکدئيئمي اشئدئبلر،
آمّا منه تسلّی ورن يوخدور،
باشيما گلن بو بلادان بوتون دوشمنلرئمئن خبري وار،
سنئن بونو اتدئيئنه سِوئنئرلر،
کاشکي اعلان اتدئيئن گون گلسَيدي کي،
اونلار دا منئم وضعئيّتئمه دوشه‌لر. ۲۲ قوي اونلارين اتدئکلري بوتون پئسلئکلر سنئن حوضورونا قالخسين؛
تقصئرلرئمه گؤره منه اتدئيئني، اونلارا دا ات.
چونکي ناله‌لرئم چوخدور،
اوره‌يئم طاقتدن دوشوب.

- LAM
- ←
- ۱
- →

© 2008 Bible Society of Azerbaijan