- PSA
- ←
- ۱۰۸
- →

۱۰۸
(مزمور ۵۷: ۷ - ۱۱، ۶۰: ۵ - ۱۲)
بئر نغمه، داوودون مزمورو ۱
اوره‌يئم قراريني ورئب، اي تاري؛
بوتون جانيمدان اوخوياجاغام،
پرستئش نغمه‌سي اوخوياجاغام. ۲ اويان، اي روباب، اي چنگ!
من سحري اويانديراجاغام. ۳ خالقلار آراسيندا سنه حمد اده‌جيم، يارب؛
طايفالار آراسيندا سنه پرستئش نغمه‌سي اوخوياجاغام. ۴ چونکي محبّتئن بؤيوکدور، گؤيلردن اوجا،
وفادارليغين بولودلارا يتئشئر. ۵ گؤيلر اوستونه داها اوجالان، اي تاري،
قوي شؤوکتئن بوتون ير اوستونده اولسون، ۶ سودئکلرئن خئلاص تاپسين.
صاغ اَلئنله نئجات ور،
بئزه جاواب ور. ۷ تاري موقدّس يرئنده دانيشيب:
“شِکِمي شادليقلا بؤله‌جيم،
سوکّوت دره‌سئني اؤلچه‌جيم. ۸ جئلعاد منئمدئر، منسّه ده منئم،
اِفرايئم ده باشيمين دبئلقه‌سي‌دئر؛
يهودا عصامدير. ۹ موآب يويونماق لگنئمدئر،
اِدوم اوستونه چاريغيمي آتيب اونا مالئک اولاجاغام،
فئلئسطئن اوستونه ظفرله هاراي چکه‌جيم.” ۱۰ کئم مني حاصارلي شهره آپاراجاق؟
کئم منه ادوما قدر يول گؤرسده‌جک؟ ۱۱ مگر سن بئزي اؤزوندن آتمادين، اي تاري؟
بئزئم قوشونلاريميزلا چيخميرسان، اي تاري. ۱۲ دوشمن قاباغيندا بئزه ائمداد ات؛
چونکي ائنسانين کؤمه‌يي هچدئر. ۱۳ تارينين کؤمه‌يي ائله قهرمانليق گؤرسده‌جيئک،
چونکي دوشمنلرئمئزي آياق آلتينا سالان اودور.

- PSA
- ←
- ۱۰۸
- →

© 2008 Bible Society of Azerbaijan