- ISA
- ←
- ۵۳
- →

۵۳
۱ بئزئم خبرئمئزه کئم ائنانيب،
ربّئن گوجو کئمه آشکار اولوب؟ ۲ او، ربّئن حوضوروندا بئر بوداق کئمي،
قورو تورپاقدا بئتَن کؤک کئمي بؤيودو.
اونون نه گؤرونوشو، نه عظمتي وار ائدي کي،
اونا گؤز دئکَک.
نه گؤزل‌لئيي وار ائدي کي، اونو آرزو اِدَک. ۳ ائنسانلار طرفئندن تحقئر اولوندو، ردّ اولوندو،
او قوصّه‌لر آدام ائدي، عذابين نه اولدوغونو بئلئردي،
ائنسانلارين اوز چِوئردئيي بئري کئمي خور گؤرولدو.
بئز اونا دَيَر ورمه‌دئک. ۴ اصلئنده ناخوشلوقلاريميزي او چکدي،
قوصّه‌لرئمئزي اؤزو داشيدي.
بئز آمّا اونون تاري طرفئندن جزالانديريلديغيني،
تاري طرفئندن وورولوب ذلئل اولدوغونو ظنّ اتدئک. ۵ لاکئن بئزئم تقصئرلرئمئزه گؤره اونون بدني دِشئلدي،
شر عمل‌لرئمئز اوزوندن او اَزئلدي،
رئفاهيميز اوچون گرکلي اولان جزا اونا ورئلدي،
و اونون يارالاري ائله بئز شفا تاپيريق. ۶ هاميميز قويون کئمي يولو آزميشديق،
هر بئرئمئز اؤز يولوموزلا گِدئردئک.
لاکئن رب هاميميزين شر عمل‌لرئنئن يوکونو اونون اوستونه قويدو. ۷ اونا ظولم اتدئلر، اونو ذلئل اتدئلر.
آمّا گئنه ده آغزيني آچمادي.
کَسئلميه آپاريلان قوزو کئمي،
قويون قيرخانلارين قاباغيندا،
دئلسئز-آغيزسيز قويون کئمي آغزيني آچمادي. ۸ عدالتسئزلئکله محکوم اولوناراق اؤلومه آپاريلدي.
اونون نسلی حاقّيندا کئم دوشوندو کي،
خالقيمين عاصئلئيئنه گؤره، او اعدام اولوندو،
دئرئلرئن اؤلکه‌سي آراسيندان آتيلدي. ۹ هچ بئر قدّارليق اتمه‌دئيي حالدا،
آغزيندان حئيله‌لي سؤز چيخماديغي حالدا،
اونا پئش آداملارين يانيندا بئر قبر ورئلدي،
آمّا اؤلدويونده دؤولَتلي بئر آدامين يانيندا ائدي. ۱۰ آمّا رب اونون اَزئلمه‌سئنه،
اونون عذاب چکمه‌سئنه مايئل اولدو.
اؤز جا‌نيني تقصئر قورباني تقدئم اتدئکده،
او، اؤز نسلئني گؤره‌جک، عؤمرونو اوزاداجاق،
و ربّئن خوش ائسته‌يي اونون اَلي ائله اوغور تاپاجاق. ۱۱ چکدئيي مَشَقّتئن نتئجه‌سئني گؤروب خوشنود اولاجاق،
منئم قولوم، او صالح اولان،
اؤز بئلئيي ائله چوخلارينا برائت قازانديراجاق،
اونلارين شر عمل‌لرئنئن يوکونو اوستونه گؤتوره‌جکدئر. ۱۲ بونا گؤره من اونا بؤيوک آداملارين آراسيندا پاي وره‌جيم.
او، قنئمتي گوجلولرله بؤله‌جک.
چونکي او، جا‌نيني فدا اتدي،
تقصئرکارلارلا بئر ساييلدي؛
آمّا گئنه ده چوخ آداملارين گوناهيني اوستونه گؤتوردو،
تقصئرکارلار اوچون شفاعت اتدي.

- ISA
- ←
- ۵۳
- →

© 2008 Bible Society of Azerbaijan