- ISA
- ←
- ۱۹
- →

۱۹
تارينين مئصئره جزا ورمه‌سي ۱ مئصئر باره‌ده ائخطار:
باخ، رب سورعَتله گِدن بولودون اوستونه مئنئب مئصئره گلئر.
مئصئر بوتلري اونون قاباغيندا تئتره‌‌يه‌جک،
مئصئرلی‌لرئن اورَکلري ائچلرئنده اَرئيه‌جک. ۲ رب ديئر: “من مئصئرلی‌لري مئصئرلی‌لرئن ضئدّئنه قالديراجاغام،
قارداش قارداشلا، قونشو قونشو ائله،
شهر شهرله، اؤلکه‌ اؤلکه ائله ووروشاجاق. ۳ او واخت مئصئرلی‌لرئن اورَکلري ائچلرئنده اوزوله‌جک؛
نئيّتلرئني بوشا چيخارداجاغام.
اِله کي، اونلار بوتلردن، اؤلولرئن روحلاريندان،
جئندارلاردان، روح‌چاغيرانلاردان مصلحت ائستَيه‌جکلر. ۴ بوندان علاوه، مئصئرلی‌لري قدّار بئر آغايا تسلئم اده‌جيم،
قووّتلي بئر پادشاه اوستلرئنده حؤکم سوره‌جکدئر.”
قوشونلارين رب تاريسي بله اعلان ادئر. ۵ نئلئن سولاري آزالاجاق،
چاي چکئلئب قوروياجاق. ۶ کانال‌لاري ائيلَنه‌جک،
مئصئرئن آرخلاري بوشاليب قوروياجاق،
قاميشلار و قارغيلار چورويه‌جک. ۷ نئل کناريندا، چايين قيراغينداکي قارغيلار،
نئل بويونجا اَکئلمئش زَمئلر قوروياجاق، سوورولوب يوخ اولاجاق. ۸ باليقچيلار ياس توتاجاقلار،
نئله تئلوو آتانلارين هاميسي آغلاياجاقلار،
سويا تور آتانلارين هاميسيني قوصّه بورويه‌جک، ۹ بوندان علاوه، نازئک کتان اوستونده ائشله‌يَنلر،
آغ بِز توخويانلار اومئدلرئني ائتئره‌جکلر. ۱۰ مئصئرئن سوتونلاري قيريلاجاق،
بوتون موزدلو ائشچئلر روحدان دوشه‌جک. ۱۱ صوعَن شهرئنئن باشچيلاري نجه ده آخماقديرلار!
فئرعونون حئکمتلي مصلحت ورنلرئنئن مصلحتي آخماقليقدير.
سئز نجه فئرعونا دئيه بئلرسئنئز:
“من حئکمتلی‌لرئن، قدئم پادشاهلارين نسلئنده‌نَم!؟” ۱۲ بس سنئن حئکمتلي‌ آداملارين هارادادير؟
قوي سنه بئلدئرسئنلر،
قوي آنلاسينلار کي،
قوشونلار ربّی مئصئرئن ضئدّئنه نه حاضيرلاييب. ۱۳ صوعَنئن باشچيلاري آخماق اولوبلار،
نوف
ريئسلري آلدانيبلار،
مئصئر قبئله‌لرئنئن باشچيلاري، مئصئري يولدان آزديريبلار. ۱۴ رب گئجلئک روحونو مئصئرئن ائچئنه قاتيب.
اونلار مئصئري، بوتون اتدئکلرئنده آزديريبلار،
بئر کِفلي کئمي کي، اؤز قوسدوغونون اطرافيندا هِل‌له‌نئر. ۱۵ مئصئرده هچ کئم هچ بئر ائش گؤره بئلمَيه‌جک:
نه باش، نه قويروق و نه خورما بوداغي، نه ده قاميش.
مئصئر ربّه طرف دؤنه‌جک ۱۶ او گون مئصئرلی‌لر آروادلارا بَنزه‌يه‌جکلر و قوشونلار ربّئنئن اونلارين ضئدّئنه قالخان اَلئنئن قاباغيندا تئتره‌يئب دهشته گله‌جکلر. ۱۷ يهودا تورپاغي مئصئرلی‌لري دهشته گتئره‌جک. قوشونلار ربّئن مئصئرئن ضئدّئنه حاضيرلاديغي نئيّته گؤره، يهودانين آديني اشئدن هر کس ولوله‌يه دوشه‌جک. ۱۸ او گون مئصئرده بش شهر اولاجاق کي، کَنَعان دئلئنده دانيشيب قوشونلار ربّئن آدينا آند ائچه‌جک؛ اونلارين بئري هلاک شهري چاغيريلاجاق. ۱۹ او گون مئصئر اؤلکه‌سئنئن اورتاسيندا ربّه بئر قوربانگاه قورولاجاق، سرحدئنده ده اونا سوتون تئکئله‌جک. ۲۰ بو، مئصئر تورپاغيندا قوشونلار ربّئن علامتي و شهادتي اولاجاق؛ چونکي اونلار ظاليملاردان قورتولماق اوچون ربّه فرياد اده‌جکلر. و او، مئصئرلی‌لره بئر قورتاريجي و قهرمان گؤنده‌رئب اونلاري قورتاراجاق. ۲۱ بلجه رب اؤزونو مئصئرلی‌لره تانيتديراجاق، اونلار دا او گون ربّی تانيياجاقلار. مئصئرلی‌لر ربّه قوربانلار و تقدئملرله پرستئش اده‌جکلر، ربّه نذئر-نئياز ادئب، يرئنه يتئره‌جکلر. ۲۲ رب مئصئرلی‌لري ووراجاق و سونرا شفا وره‌جک. بلجه اونلار ربّه طرف دؤنه‌جکلر. رب اونلارين يالواريشينا جاواب وره‌جک و اونلاري صاغالداجاق. ۲۳ او گون مئصئردن آشورا بؤيوک بئر يول اولاجاق.
آشورلولار مئصئره، مئصئرلی‌لر ده آشورا گدئب گله‌جکلر.
مئصئرلی‌لرله آشورلولار بئرلئکده پرستئش اده‌جکلر ۲۴ او گون ائسرايئل مئصئر و آشورون يانيندا اوچونجو اؤلکه اولاجاق. اونلار يِرئن اورتاسيندا برکت اولاجاقلار. ۲۵ قوشونلار ربّی اونلارا برکت ورئب دئيَر: “خالقيم مئصئر، ياراتديغيم آشور، ائرثئم ائسرايئل برکتلي اولسون.”

- ISA
- ←
- ۱۹
- →

© 2008 Bible Society of Azerbaijan