- EZR
- ←
- ۶
- →

۶
داريوش کوروشون فرمانيني تصدئق ادئر ۱ او زامان داريوش پادشاهين وردئيي امره اَساسن، بابئل خزئنه‌سئنده اولان دفترلر آختاريلدي. ۲ ماد وئلايتئنده اولان اِکباتانا قالاسيندا بئر طومار تاپيلدي. بو طوماردا بله قيد ادئلمئشدي: ۳ “کوروش پادشاهين پادشاهليغينين بئرئنجي ائلئنده کوروش پادشاه بله امر ورئب: «تارينين اورشلئمده‌کي معبدي باره‌ده، قوي بو معبد، قوربانلار تقدئم ادئلَن بو ير، اَوّلکي بونؤوره‌سي اوستونده تزه‌دن تئکئلسئن. اوجاليغي ۶۰ قول‌آچ ، اِني ده ۶۰ قول‌آچ اولسون. ۴ اوچ ردئف بؤيوک داش، بئر ردئف دئرَکله تئکئلسئن. بو ائشئن خرجي پادشاه خزئنه‌سئندن ورئلسئن. ۵ هم ده او قيزيل و گوموش قالار دا کی، نَبوکَدنِصّرتارينين اورشلئمده‌کي معبدئندن چيخارديب بابئله گتئرنئشدي، گری قايتاريلسين. بونلارين هاميسي اؤز يرئنه، اورشلئمده اولان معبده آپاريلسين. اونلاري تارينين معبدئنه قويون.» ۶ اونا گؤره فَرات چايينين قرب تورپاقلارينين والئسي تَتِنه‌ي، شِتَربوزِنه‌ي و يولداشلاري ائله کي، فَرات چايينين قرب تورپاقلارينداکي مأمورلاردير، اورادان اوزاق قالسينلار. ۷ تاري معبدئنئن بو ائشئنه قاريشماسينلار. يهودئلرئن والئسي و يهودئلرئن آغساقّاللاري تارينين بو معبدئني اؤز يرئنده تزه‌دن تئکسئنلر. ۸ من امر ادئرم کي، تارينين بو معبدئنئن تئکئلمه‌سئنده يهودئلرئن بو آغساقّاللارينا کؤمک اده‌سئنئز، ائشلرئنئن دايانديريلماماسي اوچون بو آداملارين خرجي قطعن پادشاه خزئنه‌سئندن، فَرات چايينين قرب تورپاقلاريندان ييغيلان خراجدان ورئلسئن. ۹ گؤيلرئن تاريسينا يانديرما قوربانلاري ورمک اوچون، احتئياجلارينا گؤره، جاوان گاميشلار، قوچ و قوزولار، اورشلئمده‌کي کاهئنلرئن ائسته‌دئيي مئقداردا بوغدا، دوز، شراب، زيتون ياغي اَسکئک ادئلمه‌دن هر گون اونلارا ورئلسئن. ۱۰ اونلار گؤيلرئن تاريسينا مقبول اولان قوربانلار تقدئم اتسئنلر و پادشاهلا اؤولادلاري اوچون دوعا اتسئنلر کي، جانلاري صاغ اولسون. ۱۱ امر ادئرم کي، بو فرماني دَيئشدئرَن آدامين اِوئندن بئر دئرَک چيخارديليب دئک باسديريلسين و همئن آدام بو دئره‌يئن اوستونه ميخلانسين. قوي بله اِو خاراباليغا چِورئلسئن. ۱۲ بو معبدي اؤز آدي اوچون مسکن ادن تاري، بو فرماني دَيئشدئرميه جهد ادن و اورشلئمده‌کي معبدئن داغيلماسيني ائسته‌ين هر پادشاهي و خالقي يوخ اتسئن. من، داريوش امر ادئرم، امرئم سؤزسوز يرئنه يتئرئلسئن.”
تارينين معبدئنئن وقفي ۱۳ او زامان فَرات چايينين قرب تورپاقلارينين والئسي تَتِنه‌ي، شِتَربوزِنه‌ي و يولداشلاري ائله بئرلئکده داريوش پادشاهين گؤندردئيي بو امري سؤزسؤز يرئنه يتئردئلر. ۱۴ يهودئلرئن آغساقّاللاري بئنا ائشئني داوام اتدئردئلر و پيغمبر خَگّه‌ي ائله عئدّو اوغلو زِکَريانين پيغمبرلئک سؤزلرئنه اَساسن، اونلارين ائشلري باجاريقلي گدئردي. ائسرايئل تاريسينين امرئنه گؤره، فارس پادشاهلاري کوروش، داريوش و اَرتَخشَستانين امري ائله معبدي تئکئب قورتارديلار. ۱۵ معبد داريوش پادشاهين حاکئمئيّتئنئن آلتينجي ائلي، اَدار آيينين اوچونده باشا چاتدي. ۱۶ ائسرايئل اؤولادلاري يعني کاهئنلر، لاوئلی‌لر و اسئرلئکدن قاييدانلار بو تاري معبدئنئن وقف مراسئمئني شادليقلا توتدولار. ۱۷ تارينين معبدئنئن تقدئسي اوچون يوز گاميش، ائکي يوز قوچ، دؤرد يوز قوزو و بوتون ائسرايئل اوچون قبئله‌لرئنئن سايينا گؤره، گوناه قورباني اولاراق اون ائکي اِرکَک کچي تقدئم اتدئلر. ۱۸ سونرا اونلار اورشلئمده، تارييا خئدمت اوچون، کاهئنلري اؤز دسته‌لرئنده و لاوئلی‌لري اؤز بؤلمه‌لرئنده دوزدولر، نجه کي، موسانين کئتابيندا يازيلميشدي.
پاسخا بايرامينين کچئرئلمه‌سي ۱۹ اسئرلئکدن قاييدانلار پاسخا بايراميني بئرئنجي آيين اون دؤردونده کچئرتدئلر. ۲۰ چونکي کاهئنلرله لاوئلی‌لر اؤزلرئني تمئز اتدئکلري اوچون هاميسي تمئز ائدئلر. لاوئلی‌لر بوتون اسئرلئکدن قاييدانلار اوچون، کاهئن قارداشلاري و اؤزلري اوچون پاسخا قورباني کَسدئلر. ۲۱ اسئرلئکدن قاييدان ائسرايئل اؤولادلاري و ائسرايئلئن تاريسي ربّه سئتايئش اتمک اوچون اؤزلرئني اطراف مئلّتلرئن نجئسلئيئندن آييرانلارين هاميسي قوربان اَتي يدئلر. ۲۲ يدّي گون شادليقلا ماياسيز چؤرک بايرامي کچئرتدئلر، چونکي اونلاري سِوئندئرَن رب ائدي. رب آشور پادشاهينين اوره‌يئنده ميل ياراتميشدي کي، ائسرايئل تاريسينين معبدئنئن تئکئلمه‌سي باشا گلسئن.

- EZR
- ←
- ۶
- →

© 2008 Bible Society of Azerbaijan