- GEN
- ←
- ۲۵
- →

۲۵
ائبراهئمئن اؤلومو ۱ ائبراهئم آيري بئر آرواد آلدي. اونون آدي قِطورا ائدي. ۲ قِطورا اونا بونلاري دوغدو: زئمران، يوقشان، مِدان، مئديان، يئشباق و شواَح. ۳ يوقشاندان شِبا و دِدان اولدو. دِدانين نسئللري: آشورلولار، لِتوشلولار، لِعوملولار. ۴ مئديانين اوغوللاري: اِفاه، اِفِر، هه‌نوک، اَبئداع و اِلداعا. بونلارين هاميسي قِطورانين اؤولادلاريديرلار. ۵ ائبراهئم بوتون وار-يوخونوائسحاقا وردی. ۶ جارئيه‌لرئنئن اوغوللارينا دا هدئيّه‌لر وردی. صاغليغيندا اونلاري اوغلو ائسحاقين يانيندان شرقه، شرق تورپاغينا طرف گؤندردي. ۷ ائبراهئم يوز يتمئش بش ائل عؤمور سوردو. ۸ او، اوزون عؤمور سوروب حياتدان دويموش حالدا عؤمرونو باشا چاتديردي و خالقينا قوشولدو. ۹ اوغوللاري ائسحاق و ائسماعئل اونو مَمرِه‌نئن موقابئلئنده اولان ماکپِلا ماغاراسيندا، خئتلي زوخَر اوغلو عِفرونون زَمئسئنده باسديرديلار. ۱۰ او زمئني ائبراهئم خئتلئلردن ساتين آلميشدي. ائبراهئم و آروادي سارا اورادا باسديريلدي. ۱۱ تاري ائبراهئمئن اؤلوموندن سونرا اوغلو ائسحاقا برکت وردی. ائسحاق بئر لَخايي رويئيه ياخين ياشاييردي.
ائسماعئلئن نسئلی ۱۲ بودور ائبراهئم اوغلو ائسماعئلئن نسئل تارئخچه‌سي کي، سارانين کنئزي مئصئرلي هاجر اونو ائبراهئمه دوغدو: ۱۳ دوغولما سيراسينا گؤره ائسماعئلئن اوغوللارينين آدلاري بله‌دئر: ائسماعئلئن ائلک اوغلو نِوايوت، قِدار، اَدبِعِل، مئبسام، ۱۴ مئشما، دوما، ماسّا، ۱۵ خَدَد، تِما، يِطور، نافئش و قِدما؛ ۱۶ ائسماعئلئن اوغوللاري بونلاردير، کَندلري و اوبالاري ائله بئرلئکده اونلارين آدلاري بله‌دئر. اونلار اؤز قبئله‌لرئنئن اون ائکي باشچيسي ائدئلر. ۱۷ ائسماعئل يوز اوتوز يدّي ائل عؤمور سوردو. او، عؤمرونو باشا چاتديردي و اؤلوب اَجدادلارينا قوشولدو. ۱۸ ائسماعئلئن نسئللري خَوئلادان شورا قدر اولان اراضئده ساکئن اولدولار کي، آشورا گدرکن مئصئرئن شرق سمتئنده‌دئر. او بوتون قارداشلارينين موقابئلئنده ساکئن اولدو.
يعقوب و عئسو ۱۹ ائبراهئمئن اوغلو ائسحاقين نسئل تارئخچه‌سي بله‌دئر: ائبراهئمدن ائسحاق اولدو. ۲۰ ائسحاق اَراملي لابانين باجيسي، پَدّان‌اَرامدان اَراملي بِتوعِلئن قيزي رئبقاني آرواد آلاندا قيرخ ياشيندا ائدي. ۲۱ ائسحاق آروادي اوچون ربّه يالواردي، چونکي او، سونسوز ائدي. رب ائسحاقين يالواريشينا جاواب وردی: اونون آروادي رئبقا بويلو اولدو. ۲۲ رئبقانين بطنئنده‌کي اوشاقلار چارپيشماغا باشلاديلار. او دا “نئيه بو ائش باشيما گلدئ؟” ديئب بو باره‌ده ربدن سوروشماغا گتدي. ۲۳ رب اونا جاواب وردی:
“سنئن بطنئنده ائکي مئلّت وار،
سنئن قارنيندان ائکي خالق چيخاجاق.
بئر خالق او بئري خالقدان گوجلو اولاجاق،
بؤيوکو کئچئيئنه قوللوق اده‌جک.” ۲۴ رئبقانين دوغما واختي چاتاندا اونون بطنئنده اِکئز اوغوللار وار ائدي. ۲۵ ائلک دوغولان اوشاغين بوتون دَرئسي قيرميزي و توکلو جوبّه کئمي ائدي. اوندا اونون آديني عئسو قويدولار. ۲۶ اوندان سونرا قارداشي دوغولدو. او، اَلي ائله عئسونون توپوغوندان توتموشدو. بونا گؤره ده اونون آدي يعقوب چاغيريلدي. رئبقانين اونلاري دوغدوغو واخت، ائسحاق آلتميش ياشيندا ائدي. ۲۷ اوشاقلار بؤيودولر. عئسو ماهئر شئکارچي و چؤل آدامي اولدو. حالبوکي يعقوب چاديرلاردا ياشايان مولايئم بئر آدام اولدو. ۲۸ ائسحاق عئسويو سِوئردي، چونکي اونون شئکار اتدئيي حيوانلارين مزه‌سي آغزينا خوش ائدي. لاکئن رئبقا يعقوبو سِوئردي. ۲۹ بئر گون يعقوب شوربا پئشئرئردي. عئسو چؤلدن آج گلدي. ۳۰ عئسو يعقوبا ددي: “بو قيرميزي شوربادان بئر آز ور، ييئم، چونکي آجميشام.” بونا گؤره ده عئسويا اِدوم آدي ورئلدي. ۳۱ يعقوب ددي: “اوّلجه ائلک اوغوللوق حاقّيني منه سات.” ۳۲ عئسو ددي: “باخ، من اؤلوم حاليندايام، ائلک اوغوللوق حاقّي نَيئمه لازيمدير؟” ۳۳ يعقوب ددي: “اوّلجه منه آند ائچ.” عئسو اونا آند ائچدي و ائلک اوغوللوق حاقّيني يعقوبا ساتدي. ۳۴ يعقوب عئسويا چؤرک و مرجي شورباسي وردی. عئسو يئب ائچدي و سونرا قالخيب گتدي. بلجه عئسو ائلک اوغوللوق حاقّينا حقارت اتدي.

- GEN
- ←
- ۲۵
- →

© 2008 Bible Society of Azerbaijan