- PRO
- ←
- ۳۰
- →

۳۰
آگورون حئکمتي ۱
ياقِه اوغلو آگورون سؤزلري، اونون کلامي.
بو آدام بله ددي:
يورولموشام، اي تاري،
يورولموش و تؤکنمئشم. ۲ چونکي هر کسدن داها چوخ عاغيلسيزام،
ائنسان آنلاغي منده يوخدور. ۳ نه حئکمت اؤيره‌ندئم،
نه ده موقدّس اولانين معرئفتي منده وار. ۴ گؤيلره کئم چيخيب و انئب؟
يلي کئم اوووجونا ييغيب؟
سولاري کئم پالتارا بوکوب؟
يرئن بوتون نهايتلرئني کئم قوروب؟
آدي نه‌دئر؟
اوغلونون آدي نه‌دئر؟
اگر بئلئرسن؟ ۵ تارينين هر سؤزو خالئصدئر.
اونا پناه آپاران آداملارا، او، سئپردئر. ۶ اونون سؤزلرئنه علاوه اتمه، يوخسا سني تأدئب ادر
و يالانچي چيخارسان. ۷ سندن ائکي شي ائسته‌دئم:
من اؤلمه‌دن اونلاري مندن اسئرگمه. ۸ بوش و يالان سؤزلري مندن اوزاقلاشدير؛
منه نه يوخسوللوق ور، نه ده ثروت.
آنجاق منه لازيم اولان چؤره‌يي ور؛ ۹ مبادا دويوب سني ائنکار ادئم،
و ديئم: “رب کئمدئر؟!”
يا دا يوخسول اولوب اوغورلوق ادئم،
و تاريمين آديني باتيريم. ۱۰ بئر قولا آغاسينين يانيندا بؤهتان آتما،
مبادا لعنتلنه‌سن و سن تقصئرکار تاپيلاسان. ۱۱ اله آدام وار کي، آتاسينا لعنت ادر،
و آناسينا خيئر-دوعا اتمز. ۱۲ اله آدام وار کي، اؤز نظرئنده تمئزدئر،
لاکئن گئنه ده نجئسلئيئندن يويولماييب. ۱۳ آدام وار کي، گؤزلري نه تکبّورلودور!
کئرپئکلري نجه يوخاري قالخيب! ۱۴ آدام وار کي، ير اوزوندن مظلوملاري،
ائنسانلار آراسيندان مؤحتاجلاري اودماق اوچون
دئشلري قيلينج کئمي‌دئر،
و چنه‌لري بيچاق کئمي. ۱۵ سولويون ائکي قيزي وار کي،
باغيريرلار: “ور، ور.”
اوچ شي وار کي، دويماز،
دؤرد شي ده وار کي، “بسدئر” دمز. ۱۶ اؤلولر دئياري،
سونسوز بطن،
سودان دويمايان تورپاق،
و “بسدئر” دمه‌ين اود. ۱۷ آتاسيني رئشخند ادن،
و آناسينا ائطاعت اتمه‌يه حقارتله باخانين گؤزونو،
وادئنئن قارغالاري اويار،
و کرکس بالالاري اونو يئيَر. ۱۸ منئم اوچون آغليمدان کنار اوچ شي وار،
بلي، دؤرد شي کي، اونلاري آنلاميرام: ۱۹ هاوادا قارتالين طرزي،
قايا اوستونده ائلانين طرزي،
دهنزئن اورتاسيندا گمئنئن طرزي،
و قيزلا اولان کئشئنئن طرزي. ۲۰ زئناکار بئر آروادين يولو بودور:
يئير و آغزيني سئلئب دئير: “نه پئسلئک اتمئشم؟!” ۲۱ اوچ شيدن ير تئتره‌ير،
بلي، دؤرد شيئن آلتيندا تاب گتئره بئلمز: ۲۲ پادشاهليق ادن قولدان،
يمکدن دويان آغيلسيز آدامدان، ۲۳ اَره گدن سوئلمز آرواددان،
و خانيمينين يرئنه اوتوران کنئزدن. ۲۴ دؤرد شي وار کي، ير اوزونده کئچئکدئر،
آمّا چوخ دا حئکمتلي: ۲۵ قاريشقالار، قووّتلي اولمايان خالقلار،
لاکئن يئيه‌جکلرئني يايدا حاضيرلايارلار، ۲۶ قايا دووشانلاري قووّتسئز بئر عئدّه‌دئرلر،
لاکئن اِولرئني قايا ائچئنده تئکرلر. ۲۷ چيئرتگه‌لرئن پادشاهلاري اولماز،
لاکئن هاميلاري دسته-دسته قاباغا گدرلر. ۲۸ کرتنکله ال‌له بله توتولار،
آمّا پادشاهلار سارايلاريندا تاپيلار. ۲۹ اوچ شي وار کي، يرئشي ياخشي‌دير،
بلي، دؤرد شي وار کي، گدئشي گؤزلدئر: ۳۰ شئر کي، حيوانلار آراسيندا قودرتلئدئر،
و هچ بئرئسئنئن قاباغيندان گري دؤنمز. ۳۱ طمطراقلا گدن خوروز، هم ده تَکه،
و قوشونونون قاباغيندا چيخان پادشاه. ۳۲ اگر تربئيه‌سئزلئک ادئب اؤزونو اوجالديبسان،
يا دا حئيله ائشله‌دئبسن، الئني آغزينا قوي. ۳۳ چونکي نجه سودو سيخاندا قايماق
بورنو سيخاندا قان چيخار،
قضبي سيخاندا دا داعوا.

- PRO
- ←
- ۳۰
- →

© 2008 Bible Society of Azerbaijan