- NUM
- ←
- ۲۰
- →

۲۰
قايادان چيخان سو ۱ بئرئنجي آي بوتون ائسرايئل اؤولادلارينين جاماعاتي سئن صحراسينا گلدي. اونلار قِدِشده دايانديلار. مريم اورادا اؤلدو و اِله اورادا دا باسديريلدي. ۲ جاماعات اوچون سو يوخ ائدي، اونا گؤره موسا و هارونون ضئدّئنه ييغيلديلار. ۳ خالق موسايا ناراضيليق ادئب ددي: “کاشکي بئز ده هموطنلرئمئزله بئرلئکده ربّئن قاباغيندا اؤلَيدئک! ۴ ربّئن جاماعاتيني بو صحرايا نه اوچون گتئردئنئز؟ گتئردئنئز کي، بئز و حيوانلاريميز بورادا اؤلک؟ ۵ نه اوچون بئزي مئصئردن چيخارديب بله پئس يره گتئردئنئز؟ بورا نه اَکئن، نه انجئر، نه اوزوم، نه ده نار يري‌دئر. ائچمه‌يه بِله، سو يوخدور.” ۶ موسا و هارون جاماعاتين قاباغيندان حوضور چاديرينين گئرئشئنه گلدئلر و اوزو اوسته يره دوشدولر. ربّئن جلالي اونلارا گؤروندو. ۷ رب موسا ائله دانيشيب اونا ددي: ۸ “عصاني گؤتور، سن و قارداشين هارون جاماعاتي ييغين و اونلارين گؤزو قاباغيندا قايايا ديئن کي، سو ورسئن. قايادان اونلارا سو چيخارت، جاماعاتا و حيوانلارينا ائچئرت.” ۹ موسا امر اولوندوغو کئمي عصاني ربّئن قاباغيندان گؤتوردو. ۱۰ موسا و هارون جاماعاتي قايانين قاباغينا ييغديلار و اونلارا ددئلر: “ای ياغي‌لار، ائندي اشئدئن؛ بو قايادان سئزه مگر بئز سو چيخارداجاغيق؟” ۱۱ سونرا موسا اَلئني قالديردي و عصاسي ائله ائکي دفه قايايا ووردو؛ قايادان بول سو چيخدي. جاماعات و اونلارين حيوانلاري سو ائچدئلر. ۱۲ لاکئن رب موسا و هارونا ددي: «منه ائنانماديغينيز اوچون، ائسرايئل اؤولادلارينين گؤزو قاباغيندا منئمله موقدّس کئمي رفتار اتمه‌دئيئنئز اوچون، بو جاماعاتي سئز اونلارا وردئيئم اؤلکه‌يه آپارماياجاقسينيز.” ۱۳ بو سولار مِرئبا سولاري ائدي. چونکي بو يرده ائسرايئل اؤولادلاري ربله موباحئثه اتدئلر و رب اونلارا اؤز موقدّسلئيئني گؤرستدي.
اِدوم پادشاهينين ائسرايئل اؤولادلارينا اعتئراضي ۱۴ موسا قِدِشدن اِدوم پادشاهينا قاصئدلر گؤندردي: “قارداشين ائسرايئل بله ديئر: «چکدئيئمئز زحمتئن هاميسيني بئلئرسن. ۱۵ آتالاريميز مئصئره کؤچدولر و بئز بئر چوخ واخت مئصئرده ياشاديق. مئصئرلی‌لر بئزئمله و آتالاريميزلا پئس رفتار اتدئلر. ۱۶ آمّا بئز ربّه فرياد اتدئکده، او سَسئمئزي اشئتدي و بئر مَلَک گؤندرئب، بئزي مئصئردن چيخارتدي. ائندي باخ، بئز قِدِشده‌يئک کي، سنئن سرحدئنه ياخين بئر شهردئر. ۱۷ سندن خاهئش ادئرئک کي، تورپاغيندان کچمک اوچون بئزه ائجازه وره‌سن. بئز زَمئدن، يا دا اوزوم باغيندان کچميه‌‌جَيئک؛ هچ بئر قويودان دا سو ائچميه‌‌جيئک. پادشاهين يولو ائله سنئن تورپاغيندان کچنه‌جک صاغا و سولا دؤنميه‌جيئک.»” ۱۸ لاکئن اِدوم پادشاهي اونا ددي: “تورپاغيميزدان کچمه‌يئن، يوخسا قاباغينيزا قيلينجلا چيخارام.” ۱۹ ائسرايئل اؤولادلاري گئنه اونلارا ددئلر: “بئز گِنئش يوللا گده‌جيئک. اگر من و مال-حيوانلاريم سولاريندان ائچسَک، دَيَرئني وره‌رم؛ فقط پئيادا کچئب گتمکدن باشقا هچ نه ائسته‌مئرم.” ۲۰ آمّا اِدوم پادشاهي ددي: “کچمک اولماز.” اِدوملولار بؤيوک و گوجلو بئر قوشونلا اونلارين قاباغينا چيخديلار. ۲۱ بلجه اِدوم پادشاهي ائسرايئللی‌لره ائجازه ورمه‌دی کی، تورپاقلاريندان کچسئنلر. اونا گؤره ده، ائسرايئللی‌لر اونلارين تورپاقلاريندان چکئلدئلر.
هارونون اؤلومو ۲۲ بوتون ائسرايئل جاماعاتي قِدِشدن يولا دوشوب حور داغينا گلدي. ۲۳ سونرا رب اِدوم تورپاغي سرحدئنده، حور داغيندا، موسا و هارونلا دانيشيب اونا بله ددي: ۲۴ “هارون اؤلوب اؤز خالقينا قوشولاجاق، چونکي مِرئبا سولاريندا سؤزومه عاصي اولدوغونوز اوچون، ائسرايئل اؤولادلارينا وردئيئم اؤلکه‌يه گئرمه‌يه‌جک. ۲۵ هارون و اوغلو اِلعازاري گؤتور، اونلاري حور داغينا گتئر. ۲۶ هارونون پالتارلاريني چيخارت و اونلاري اوغلو اِلعازارا گِيئندئر، بلجه هارون اورادا اؤلوب خالقينا قوشولاجاق.” ۲۷ موسا ربّئن امر اتدئيي کئمي اتدي و بوتون جاماعاتين گؤزلري قاباغيندا حور داغينا چيخديلار. ۲۸ موسا، هارونون کاهئنلئک پالتارلاريني چيخارديب، اوغلو اِلعازارا گِيئندئردي. هارون اورادا داغين تپه‌سئنده اؤلدو. موسا ائله اِلعازار داغدان اِندئلر. ۲۹ بوتون جاماعات هارونون اؤلدويونو گؤردو. بوتون ائسرايئل خالقي اونون اوچون اوتوز گون ياس توتدو.

- NUM
- ←
- ۲۰
- →

© 2008 Bible Society of Azerbaijan