- JOS
- ←
- ۵
- →

۵
ائسرايئللی‌لرئن گئلگالدا ختنه اولونماسي ۱ اوردون چايينين قرب طرفئنده اولان بوتون اِمورلولارين پادشاهلاري، و دهنز کناريندا ياشايان بوتون کَنَعان پادشاهلاري اشئتدئلر کي، رب ائسرايئل اؤولادلارينين قاباغيندا نجه اوردون سولاريني قوروتدو، اله کي، اونلار کچسئنلر. و اورَکلري قورخويا دوشدو. ائسرايئل اؤولادلارينين واهئمه‌سئندن اونلاردا طاقت قالمادي. ۲ او زامان رب يوشَعه ددي: “اؤزون اوچون چاخماق داشيندان بيچاقلار دوزلت و ائسرايئل اؤولادلاريني قاباقکي دفه کئمي ختنه ات.” ۳ يوشَع اؤزو اوچون چاخماق داشيندان بيچاقلار دوزَلدئب، گئبعَت‌‌حاعَرالوتدا ائسرايئل اؤولادلاريني ختنه اتدي. ۴ يوشَعئن ختنه اتمه‌سئنئن سببي بودور: بوتون دؤيوش قابئلئيّتي اولان اِرکَکلر، مئصئردن چيخاندان سونرا يول بويو صحرادا اؤلدولر. ۵ اورادان چيخان خالقين هاميسي ختنه‌لي ائدي، آمّا مئصئردن چيخاندان سونرا يول بويو صحرادا دوغولانلارين هچ بئري ختنه اولونماميشدي. ۶ ائسرايئل اؤولادلاري قيرخ ائل صحرادا گَزدئلر، اله کي، مئصئردن چيخان دؤيوش قابئلئيّتي اولان آداملارين هاميسي اؤلدولر. چونکي اونلار ربّئن سؤزونه قولاق آسماديلار. رب آند ائچمئشدي کي، بئزه ورمک اوچون آتالاريميزا آند ائچدئيي سود و بال آخان تورپاغي ائطاعت اتمه‌يَنلره گؤرسدميه‌جک. ۷ بونون عوضئنه رب اونلارين اؤولادلاريني يتئشدئردي و يوشَع اونلاري ختنه اتدي. چونکي اونلار ختنه‌سئز ائدئلر و يولدا اونلاري هچ کئم ختنه اتمه‌مئشدي. ۸ بوتون ائسرايئللی‌لرئن ختنه اولونماسي قورتارديقدان سونرا، اونلار صاغالانا قدر اوردوگاهدا اؤز يرلرئنده قالديلار. ۹ سونرا رب يوشَعه ددي: “مئصئر روسوايچيليغيني بو گون اوستوزدن هِل‌له‌دئب آتديم.” اونا گؤره ده بو گونه قدر او يرئن آدينا گئلگال ديئلئر. ۱۰ ائسرايئل اؤولادلاري گئلگالدا اوردوگاه قوردولار. آيين اون دؤردونجو گونو، آخشام واختي اَرئحا اوواسيندا پاسخا بايراميني توتدولار. ۱۱ پاسخانين صاباحيسي، اِله همئن گون بو تورپاغين بَهره‌سئندن اولان ماياسيز چؤرک و قووورولموش باشاق يدئلر. ۱۲ اونلار او تورپاغين بَهره‌سئندن يِدئکلري گونون سحري مانّانين تؤکولمه‌سي کسئلدي. آرتيق ائسرايئل اؤولادلارينين مانّاسي يوخ ائدي و او ائل کَنَعان تورپاغينين محصوللاري ائله دولانديلار.
يوشَع و قيلينجلي آدام ۱۳ يوشَع اَرئحانين ياخينليغيندا اولاندا، باشيني قالديريب باخدي و اَلئنده سئيرئلمئش قيلينج اولان بئر شخص گؤردو کي، قاباغيندا دايانيب. يوشَع اونون يانينا گلئب اوندان سوروشدو: “سن بئزئم طرفئمئزدنسن، يوخسا دوشمنلرئمئز طرفئندن؟” ۱۴ او ددي: “خير، من کي، ائندي گلمئشم، ربّئن قوشونونون باشچيسي‌يام.” يوشَع اوزو اوسته يره ييخيلدي و اونا سجده ادئب ددي: “آغامين بو قولونا نه سؤزو وار؟” ۱۵ ربّئن قوشونونون باشچيسي يوشَعه ددي: “چاريغيني آياغيندان چيخارت، چونکي اوستونده دوردوغون ير موقدّسدئر.” و يوشَع بله اتدي.

- JOS
- ←
- ۵
- →

© 2008 Bible Society of Azerbaijan