- LUK
- ←
- ۲۳
- →

۲۳
۱ شورانين هاميسي آياغا دوروب عئساني پئلاطين يانينا آپارديلار. ۲ و اوندان شئکايت اتمه‌يه باشلاييب ددئلر: “بئز بو آدامي خالقي يولدان آزديرماقدا تقصئرلي تاپديق. قيصره باج ورمه‌يه مانع اولور و ديئر کي، او اؤزو ده پادشاه اولان مسئحدئر.” ۳ پئلاط عئسادان سوروشدو: “آيا سن يهودئلرئن پادشاهي‌سان؟” عئسا جاوابيندا اونا ددي: “ددئيئن کئمي​دئر.” ۴ او زامان پئلاط باش کاهئنلر و جاماعاتا ددي: “من بو آدامدا هچ تقصئر تاپميرام.” ۵ لاکئن اونلار تأکئدله ددئلر: “بو آدام جلئلدن توتموش بو يره قدر، بوتون يهودئيه​ده تعلئم ورئب خالقي تحرئک ادئر.” ۶ پئلاط جلئل آديني اشئدنده سوروشدو: “مگر بو آدام جلئللي​دئر؟!” ۷ و اونون هئرودون حؤکمرانليق اتدئيي يردن اولدوغونو بئلن واخت، عئساني هئرودون يانينا گؤنده‌ردي. چونکي او گونلرده هئرود دا اورشلئمده ائدي. ۸ هئرود عئساني گؤرن زامان چوخ سوئندي. اونون اوچون کي، چوخدان اونو گؤرمک ائسته‌يئردي؛ اونون حاقّيندا چوخ شيلر اشئتمئشدي و اوندان بئر مؤجوزه گؤرمک آرزوسوندا ائدي. ۹ هئرود عئسادان چوخ سوآللار سوروشدو، لاکئن عئسا اونا هچ بئر جاواب ورمه‌دي. ۱۰ آمّا باش کاهئنلر و دئن عالئملري دوروب اوندان شئدّتله شئکايت اتدئلر. ۱۱ سونرا هئرود و عسگرلري عئساني اله ساليب تحقئر اتدئلر. اَينئنه گؤزل بئر شئنل گيدئرئب، پئلاطين يانينا گري گؤنده‌ردئلر. ۱۲ پئلاطلا هئرود او گون بئربئرلري ائله دوست اولدولار. بوندان قاباق آرالاريندا دوشمنچئلئک وار ائدي.
عئسا گئنه پئلاطين قاباغيندا
(متّا 27:‏15-‏26، مرقوس 15:‏6-‏15، يوحنّا 18:‏39-‏19:‏16) ۱۳ او زامان پئلاط، باش کاهئنلري، ريئسلري و جاماعاتي بئر يره چاغيريب، ۱۴ اونلارا ددي: “سئز بو آدامي يانيما گتئردئنئز کي، خالقي يولدان آزديرير. باخين، سئزئن حوضورونوزدا تفتئش اتدئم و بو آدامي شئکايت اتدئيئنئز مطلبلرئن هچ بئرئنده تقصئرلي تاپماديم. ۱۵ هئرود دا بئر شي تاپمادي؛ چونکي بئزه گري گؤنده‌رئب. نجه کي، گؤرورسونوز، او، اؤلومه لايئق هچ بئر شي اتمه‌يئب. ۱۶ بونا گؤره ده من اونو جزالانديريب آزاد اده​جه‌يم.” ۱۷ پئلاط بايرام آدينا اونلار اوچون بئر زئنداني آزاد اتمه‌لي ائدي. ۱۸ لاکئن اونلارين هاميسي بئرلئکده چيغيريب ددئلر: “محو ات بو آدامي! بئزه باراباسي آزاد ات.” ۱۹ باراباس شهرده باش ورن بئر عوصيان اوچون و قتل اوسته زئندانا آتيلميشدي. ۲۰ پئلاط عئساني آزاد اتمک نئيّتئله گئنه اونلارا دانيشدي. ۲۱ آمّا اونلار چيغيريب ددئلر: “اونو چارميخا چک. چارميخا چک.” ۲۲ پئلاط اوچونجو دفه اونلارا ددي: “نئيه، نه پئسلئک ادئب؟ من اوندا اؤلومه لايئق بئر شي تاپماديم؛ بونا گؤره ده اونو جزالانديريب آزاد اده‌جه‌يم.” ۲۳ آمّا اونلار ائصرار ادئب اوجا سَسله طلب اتدئلر کي، عئسا چارميخا چکئلسئن؛ آخيردا اونلارين سَسي قالئب گلدي. ۲۴ و پئلاط حؤکم اتدي کي، اونلارين ائسته‌دئکلرئني يرئنه يتئرسئنلر. ۲۵ و او آدامي کي، عوصيان قالديريب قتل اتدئيي اوچون زئندانا سالينميشدي، اونلارين ائسته‌دئکلرئنه گؤره آزاد اتدي. لاکئن عئساني اونلارين ائختئيارينا تسلئم اتدي.
عئسا چارميخا چکئلئر
(متّا 27:‏32-‏44، مرقوس 15:‏21-‏32، يوحنّا 19:‏17-‏27) ۲۶ عسگرلر عئساني آپاراندا، زمئدن قاييدان کرِنِيلي شمعونو توتوب چارميخي اونون چئيئنئنه يوکله‌دئلر کي، عئسانين دالينجا آپارسين. ۲۷ اونون آرخاسيندا بؤيوک بئر جاماعات گدئردي و بئر چوخلو آرواد دالينجا گدئب عئسا اوچون آغلاييب شئون ادئردئلر. ۲۸ عئسا دؤنوب اونلارا ددي: “اي اورشلئم قيزلاري، منئم اوچون آغلامايين، آنجاق اؤزونوز و اوشاقلارينيز اوچون آغلايين. ۲۹ چونکي باخين، اله گونلر گلئر کي، او زامان دئيه​جکلر: «سونسوزلارين، دوغماميش بطنلرئن، و اَمئزدئرمه​مئش دؤشلرئن خوش حالينا!» ۳۰ او زامان داغلارا دئيه​جکلر: «اوستوموزه ييخيلين.» و تپه​لره دئيه​جکلر: «بئزي اؤرتون.» ۳۱ اونا گؤره کي، اگر ياش آغاجا بونلاري ادئرلر، بس قورو آغاجا نه اولاجاق؟!» ۳۲ عئسا ائله ائکي جئنايتکار دا اعدام اوچون آپاريلدي. ۳۳ “کلّه” ديئلن يره گلدئکلري زامان، اورادا اونو و جئنايتکارلاري چارميخا چکدئلر؛ بئرئني صاغ طرفئنده و او بئرئني ده سول طرفئنده. ۳۴ عئسا ددي: “آتا! اونلاري باغيشلا، چونکي نه اتدئکلرئني بئلمئرلر.” و اونون پالتارلارينا پوشک آتيب، آرالاريندا پايلاديلار. ۳۵ خالق دوروب باخيردي. اونلارلا ريئسلر ده عئساني اله ساليب ديئردئلر: “اؤزگه آداملاري خئلاص اتدي. اگر او، تارينين سچدئيي مسئحدئر، قوي اؤزونو ده خئلاص اتسئن.” ۳۶ عسگرلر ده ياخينلاشيب اونو اَله ساليرديلار. اونا تورش شراب تقدئم ادئب ديئردئلر: ۳۷ “اگر سن يهودئلرئن پادشاهي​سان، اؤزونو خئلاص ات.” ۳۸ و اونون باشي اوستونده يوناني، لاتين، و عئبراني دئلئنده بئر يازي دا وار ائدي: “بو آدام يهودئلرئن پادشاهي​دير.” ۳۹ آسيلميش اولان جئنايتکارلاردان بئري عئساني سؤيوب ددي: “اگر سن مسئحسن، هم اؤزونو هم ده بئزي خئلاص ات.” ۴۰ لاکئن او بئرئسي اونا آجيقلانيب ددي: “مگر تاريدان قورخمورسان، اؤزون ده او جزا آلتينداسان. ۴۱ بئز اؤز عمللرئمئزه لايئق اولان جزاني آلميشيق؛ لاکئن او، هچ بئر گوناه اتمه‌يئب.” ۴۲ و عئسايا ددي: “عئسا، پادشاهليغينا گلن زامان مني يادا سال.” ۴۳ عئسا اونا جاواب وردي: “دوغروسونو سنه ديئرم؛ بو گون منئمله جنّتده اولاجاقسان.”
عئسانين اؤلومو
(متّا 27:‏45-‏56، مرقوس 15:‏33-‏41، يوحنّا 19:‏28-‏30) ۴۴ ائندي گوندوز آلتينجي ساعاتا ياخين ائدي. و دوقّوزونجو ساعاتا قدر بوتون اؤلکه​يه قارانليق دوشدو ۴۵ گونش قارالدي. معبدئن پرده​سي باشدان-باشا آرادان بؤلوندو. ۴۶ عئسا اوجا سسله چاغيردي: “اي آتا! روحومو سنئن اللرئنه ورئرم.” و بونو ديئب آخير نفسئني چکدي. ۴۷ يوزباشي بو حادئثه​ني گؤردو و تارييا حمد​ و ​ثنا ادئب ددي: “دوغرودان دا بو آدام صالح ائدي.” ۴۸ تاماشايا ييغيلان بوتون خالق باش ورن حادئثه​ني گؤرن واخت سئنه​لرئنه دؤيوب گري دؤندولر. ۴۹ لاکئن اونو تاني‌يانلارين هاميسي و اونونلا جلئلدن گلن آروادلار اوزاقدا دوروب بو شيلره باخيرديلار.
تدفئن
(متّا 27:‏57-‏61، مرقوس 15:‏42-‏47، يوحنّا 19:‏38-‏42) ۵۰ يوسئف آدلي خيئرخاه و صالح بئر آدام وار ائدي کي، سَنهِدرئنئن عوضوو ائدي. ۵۱ او، سَنهِدرئنئن قرار و عمللرئنه راضي اولماميشدي. يهودئيه​نئن آرئماتايا شهرئندن ائدي و تارينين پادشاهليغيني گؤزله‌يئردي. ۵۲ بو آدام پئلاطين يانينا گدئب عئسانين جسدئني ائسته‌دي. ۵۳ سونرا جسدي اِندئرئب کتان پارچايا بوکدو و اونو قايادا قازيلميش بئر مقبره​يه قويدو. هچ کئم او زامانا کئمي بو مقبره​يه قويولماميشدي. ۵۴ او گون پاسخا اوچون حاضيرلاشماق گونو ائدي و سبّت گدئردي کي، باشلانسين. ۵۵ عئسا ائله جلئلدن گلمئش آروادلار دا يوسئفئن دالينجا گدئب مقبره​نئن و اونون جسدئنئن نجه قويولدوغونو گؤردولر. ۵۶ و قاييديب باحارات و عطئرلي ياغلار حاضيرلاديلار. لاکئن سبّت گونو تارينين امرئنه گؤره ائستئراحت اتدئلر.

- LUK
- ←
- ۲۳
- →

© 2008 Bible Society of Azerbaijan