- JOB
- ←
- ۶
- →

۶
۱ او زامان اَيّوب جاواب ورئب ددي: ۲ “کاشکي دردئم بئر چکئله‌يدي! بوتون فلاکتئم تَره‌زئيه قويولايدي! ۳ او زامان دهنز قوموندان آغير گلردي؛ اونا گؤره ده، سؤزلرئم دئقّتسئزدئر. ۴ چونکي قادئري-موطلقئن اوخلاري ائچئمده‌دئر؛ روحوم اونلارين زهرئني ائچئر، تارينين دهشتلري منئمله موحارئبه‌يه دوزولور. ۵ اوت اولاندا وحشي اِششَک مگر آنقيرار؟ يِمي اولان اؤکوز مگر باغيرار؟ ۶ دوزسوز شئت يِمه‌يي مگر يمک اولار؟ يومورتا آغينين مگر بئر دادي وار؟ ۷ جانيم اونلارا توخونماغي بله ائسته‌مئر، اونلار منه ائيرنج يمک کئمي‌دئر. ۸ کاش آرزوما چاتايديم! تاري منه حسرتئنده اولدوغومو وره‌يدي! ۹ لوطف ادئب منی اَزسَيدي، اَلئندن جَلد اولوب منی کَسسَيدي ده. ۱۰ بو منه بئر تسلّی اولاردي، آمانسيز عذابين ائچئنده شادليقلا اوينارديم، چونکي موقدّس اولانين سؤزلرئني دانماميشام. ۱۱ نه گوجوم وار کي، گؤزله‌يئم؟ آخيريم ندئر کي، حياتيمي اوزاديم؟ ۱۲ مگر قووّتئم داشلارين قووّتي‌دئر؟ مگر جئسمئم بورونجدندئر؟ ۱۳ ائندي کي، باجاريق جانيمدان چيخيب گدئب، مگر اؤزومه کؤمک اتمه‌يه بئر قودرتئم وار؟ ۱۴ فلاکته دوشموش آداما دوستونون وفاسي گرک، حتّا قادئري-موطلقئن قورخوسونو بوراخميش اولسا بِله. ۱۵ قارداشلاريم خيانت اتدئلر؛ بئر وادي کئمي، آخيب گدن چايلار کئمي. ۱۶ بو وادئلر بوزلار اَرئيَنده داشير، قار سولارلا دولور. ۱۷ ائستي زاماني گؤزدن ائتئرلر، سيجاغين چوخلوغوندا يرلرئندن يوخ اولورلار. ۱۸ اونلارين يولوندان کاروانلار آزيرلار، کؤشَنه چيخيب اورادا هلاک اولورلار. ۱۹ تِيمانين کاروانلاري باخيرلار، شِبانين موسافئرلري اونا اومئد باغلاييرلار. ۲۰ پرئشانديرلار، چونکي اعتئماد اتمئشدئلر؛ اورايا گلدئلر و مات قالديلار. ۲۱ سئز ده ائندي منه بله اولوبسونوز؛ موصئبتي گؤرجک قورخدونوز. ۲۲ هچ اولوب سئزه دئيَم: «منه بئر شي ورئن؟» و يا «مال-دؤولَتئنئزدن منه روشوَت گؤندرئن؟» ۲۳ و يا «منی دوشمن اَلئندن قورتارين؟» و يا «منی ظالئم اَلئندن گری آلين؟» ۲۴ منه اؤيره‌دئن، من ده ساکئت قالارام؛ هارادا سهو اتدئيئمي منه بئلدئرئن. ۲۵ صادئق سؤزلر نه آجي‌دير! لاکئن سئزئن دانلاغينيز نه‌يي دانلايير؟ ۲۶ سؤزلرئمي دانلاماق ائسته‌يئرسئنئز؟ چاره‌سئز بئر آدامين سؤزلرئني يل کئمي حساب ادئرسئنئز؟ ۲۷ دوغرودان دا کي، يِتئملر اوچون بله پوشک آتيرسينيز، و دوستونوزو ساتيرسينيز. ۲۸ آمّا ائندي کَرَم ادئب منه بئر باخين؛ چونکي من اوزونوزه يالان دئيَن آدام ديئلم. ۲۹ يالواريرام دؤنون، آتين حاقسيزليغي، حاقسيزليق اولسون. دوشونون: بو داعوادا من حاقلي‌يام. ۳۰ مگر دئلئمده بئر حاقسيزليق وار؟ مگر آغزيم يامان شيلري آنلايا بئلمئر؟

- JOB
- ←
- ۶
- →

© 2008 Bible Society of Azerbaijan