- PSA
- ←
- ۱۰۶
- →

۱۰۶
۱ ربّه حمد ادئن!
ربّه شوکور ادئن،
چونکي او ياخشي‌دير؛
چونکي محبّتي ابدي‌دئر. ۲ ربّئن قودرتلي ائشلرئني
کئم آنلادا بئلر،
يا دا اونون بوتون حمدئني
کئم اعلان اده بئلر؟! ۳ خوش او آداملارين حالينا کي،
عدالتي ساخلاييرلار،
همئشه دوروست اولاني يرئنه يتئرئرلر. ۴ يارب، خالقينا لوطفونو گؤرستدئيئن زامان،
مني يادا سال.
اونلاري قورتاران زامان منه کؤمک ات کي، ۵ سچدئکلرئنئن خوشبختلئيئني گؤروم،
مئلّتئنئن شادليغيندا سوئنئم،
سنئن مئراثيندا فخر ادئم. ۶ هم بئز و هم آتالاريميز گوناه اتمئشئک؛
خاطايا باتميشيق،
شرارت اتمئشئک. ۷ آتالاريميز مئصئرده اولان واخت،
سنئن عجايئب ائشلرئني آنلاماديلار،
سنئن محبّتئنئن چوخلوغونو خاطيرلاماديلار،
دهنزئن يانيندا، قيزيل دهنزئن يانيندا عوصيان اتدئلر. ۸ لاکئن رب، اؤز آدينين خاطئري اوچون،
اونلارا نئجات وردي کي،
اؤز جبروتونو بئلدئرسئن. ۹ قيزيل دهنزه آجيقلاندي و دهنز قورودو.
اونلاري دهنزئن دئبئندن اله آپاردي کي،
دئيه‌سن اونلاري کؤشنده آپارير. ۱۰ بلجه رب، اونلاري خصم الئندن قورتاردي،
دوشمن الئندن اونلاري آزاد اتدي. ۱۱ خصملري سولار اؤرتدو؛
اونلاردان بئري ده قالمادي. ۱۲ او واخت اونون سؤزلرئنه ائنانديلار؛
اونون حمدئني اوخودولار. ۱۳ آمّا چوخ چکمه‌دي کي،
اونون ائشلرئني ياددان چيخارتديلار؛
اونون مصلحتئني گؤزلمه‌دئلر، ۱۴ چؤلده، حددن آرتيق، هوسلري دالينجا اولدولار،
صحرادا تاريني ائمتاحانا چکدئلر. ۱۵ ائسته‌دئکلرئني اونلارا وردي،
لاکئن جانلارينا آريقليق سالدي. ۱۶ اونلار اوردوگاهدا موسايا،
ربّئن موقدّسي هارونا پاخيلّيق اتدئلر. ۱۷ ير آچيليب داتاني اوددو،
ابئرامين جاماعاتيني اؤرتدو. ۱۸ آرالارينا اود دا دوشوب،
شر آداملاري آلوو يانديردي. ۱۹ خورِبده دانا هيکلي دوزلدئب
تؤکمه بئر تئمثالا عئبادت اتدئلر. ۲۰ تارينين شؤوکتئني،
اوت يئين اؤکوزون صورتي ائله ديئشدئردئلر. ۲۱ خئلاصکارلاري تاريني ياددان چيخارتديلار،
مئصئرده اونلارا بؤيوک ائشلر گؤره‌ني؛ ۲۲ خام اؤلکه‌سئنده عجايئب ائشلرئني،
قيزيل دهنزئنده هيبتلي عمللرئني. ۲۳ بونون اوچون، ددئيي کئمي،
اونلاري هلاک اده‌جک ائدي-
اگر سچدئيي موسا آرادا دوروب،
قضبئني اونلاري محو اتمکدن دؤنده‌رمه‌سَيدي. ۲۴ سونرا او گؤزل دئياري حقئر گؤردولر،
اونون وعده‌سئنه ائنانماديلار. ۲۵ چاديرلاريندا ميريلدانديلار،
ربّئن سسئندن ائطاعت اتمه‌دئلر. ۲۶ اونا گؤره ده، الئني قالديريب
اونلارا آند ائچدي کي،
چولده اونلاري يره ييخاجاق، ۲۷ نسئللرئني مئلّتلر آراسينا ساليب
ير اوزونده داغيداجاق. ۲۸ سونرا اؤزلرئني بَعَل‌پِعورا باغلاديلار،
اؤلولره تقدئم اولموش قوربانلاري يدئلر. ۲۹ عمل‌لري ائله تارينين قضبئني قالديرديلار،
اوندا آرالارينا وبا دوشدو. ۳۰ لاکئن پئنِخاس قالخيب آرايا گيردي،
وبا کسئلدي؛ ۳۱ بو اونا، نسئلدن نسله‌جک،
ابده کئمي صالحلئک ساييلدي. ۳۲ مِرئبا سولارين قيراغيندا ربّي قضبلندئردئلر،
اونلارين اوزوندن موسا عذاب چکدي. ۳۳ چونکي موسانين روحونو ائنجئتدئلر،
او دا تدبئرسئز سؤزلر دانيشدي. ۳۴ ربّئن اونلارا امر اتدئيي کئمي
خالقلاري هلاک اتمه‌دئلر، ۳۵ عکسئنه، آيري مئلّتلرله قاريشديلار،
اونلارين اتدئکلرئني اؤيرندئلر. ۳۶ اونلارين بوتلرئنه قوللوق اتدئلر کي،
اونلارا بئر تله اولدو. ۳۷ اوغوللاريني، قيزلاريني جئنلره قوربان اتدئلر؛ ۳۸ معصوم قانلاري تؤکدولر،
اوغوللارينين و قيزلارينين قانيني کي،
کَنَعانين بوتلرئنه قوربان کسدئلر؛
اؤلکه اونلارين قاني ائله کئرلندي. ۳۹ بلجه ائشلري ائله نجئس اولدولار،
اؤز عمللري ائله زئنا اتدئلر. ۴۰ او زامان ربّئن قضبي خالقينين ضئدّئنه قالخدي،
اؤز مئراثيندان نئفرت اتدي. ۴۱ اونلاري مئلّتلر الئنه بوراخدي،
اله کي، اونلاردان نئفرت ادنلر،
اونلارا حؤکمرانليق اتدئلر. ۴۲ دوشمنلري اونلاري سئتم آلتينا سالديلار،
اونلارين اَلي آلتيندا ذلئل اولدولار. ۴۳ رب اونلاري چوخ دفه قورتاردي،
آمّا اونلار اؤز مصلحتلري ائله اونا عاصي اولدولار،
گوناهلاري اوزوندن ذئلّته دوشدولر. ۴۴ لاکئن رب اونلارين فرياديني اشئتدي،
باخيب گؤردو کي، دارليقداديرلار؛ ۴۵ اونلار اوچون باغلاديغي عهدئني خاطيرلاييب،
محبّتئنئن چوخلوغونا گؤره اونلارا رحم اتدي. ۴۶ اله اتدي کي،
اونلاري اسئر آپارانلارين هاميسينين اونلارا رحمي گلدي. ۴۷ بئزه نئجات ور، يارب، تاريميز،
بئزي مئلّتلر آراسيندان بئر يره ييغ کي،
سنئن موقدّس آدينا شوکورلر ادک،
سنئن حمدئنده پرستئش ادک. ۴۸ ائسرايئلئن تاريسي رب موبارک اولسون،
ازلدن ابده کئمي.
بوتون خالق دسئن:
“آمئن.”
ربّه حمد ادئن!
بشئنجي کئتاب

- PSA
- ←
- ۱۰۶
- →

© 2008 Bible Society of Azerbaijan