- EXO
- ←
- ۳۲
- →

۳۲
قيزيل دانا ۱ خالق موسانين داغدان اِنمَکده گِجئکدئيئني گؤره‌نده هارونون اطرافينا ييغيليب اونا ددي: “قالخ و بئزئم اوچون آللاهلار دوزلت. قوي اونلار قاباغيميزدا گتسئنلر. چونکي بئزي مئصئردن چيخاردان آدامين-بو موسانين باشينا نه ائش گلدئيئني بئلمئرئک!” ۲ هارون اونلارا ددي: “آروادلارينيزين، اوغوللارينيزين، قيزلارينيزين قولاقلاريندان قيزيل سيرغالاري چيخارديب منئم يانيما گتئرئن.” ۳ بوتون خالق قولاقلاريندا اولان قيزيل سيرغالاري چيخارديب هارونا گتئردي. ۴ هارون اللرئندن آلديغي سيرغالاردان اويما آلَتي ائله قيزيلا صورت ورئب تؤکمه بئر دانا دوزلتدي. خالق “ای ائسرايئل، باخ سئزي مئصئردن چيخاردان آللاهلارينيز!” ددی. ۵ هارون بونو گؤردوکده دانانين قاباغيندا بئر قوربانگاه دوزلتدي و اعلان اتدي: “صاباح رب نامئنه بايرام اولاجاق.” ۶ صاباحيسي گون خالق سحر تزدن قالخيب يانديرما قوربانلاري ائله باريش قوربانلاري کَسدي. خالق اوتوروب يِيئب-ائچدي، و سونرا اويناماغا قالخدي. ۷ رب موسايا ددي: “دوش آشاغي، چونکي مئصئر اؤلکه‌سئندن گتئردئيئن خالقين اخلاقيني پوزدو ۸ و من اونلارا امر اتدئيئم يولدان يامان تز دؤندولر. اؤزلري اوچون تؤکمه دانا دوزَلدئب اونا سجده قيلديلار، قوربان کَسدئلر و ددئلر: «ای ائسرايئل اؤولادلاري باخ، سئزي مئصئر اؤلکه‌سئندن چيخاردان آللاهلارينيز!»” ۹ رب موسايا سؤزونو داوام وردی: “بو خالقي گؤرورم، باخ، او دئکباش بئر خالقدير. ۱۰ ائندي منی بوراخ کي، خالقا قضبله‌نئب اونو يوخ ادئم، آمّا سندن بؤيوک مئلّت گتئرئم.” ۱۱ موسا تاريسي ربّه يالواريب ددي: “يارب، نه اوچون اؤز خالقينين ضئدّئنه قضبئن آلوولانسين؟ مگر سن اونلاري مئصئر اؤلکه‌سئندن بؤيوک قووّتئنله و قودرتلي اَلئنله قورتارمادين؟ ۱۲ آخي نه اوچون مئصئرلئلر «اونلاري پئس نئيّتله، داغلاردا اؤلدوروب ير اوزوندن يوخ اتمک اوچون چيخارتدي» دسئنلر؟ يالواريرام، قضبئني ياتيرت و اؤز خالقينا بلا گتئرمک نئيّتئندن دؤن. ۱۳ قوللارين ائبراهئمي، ائسحاقي، و ائسرايئلي خاطيرلا و اؤزونون آدينا اونلارا آند اده‌رک «نسلئنئزي گؤيلرده‌کي اولدوزلار قدر چوخالداجاغام؛ وعده اتدئيئم بو اؤلکه‌نئن هاميسيني نسلئنئزه وره‌جيم و اونلار ابدئلئک اورايا صاحئب اولاجاقلار» ددئن.” ۱۴ بِلَجه، رب اؤز خالقينا بلا گتئرمک نئيّتئندن دؤندو. ۱۵ موسا دؤنوب اَلئنده شهادتئن ائکي لؤوحه‌سي اولاراق داغدان اِندي. لؤوحه‌لرئن ائکي طرفي يعني هر اوزو يازيلي ائدي. ۱۶ اونلار تارينين ائشي ائدي؛ اوستونده‌کي اويما يازيلار اونون يازيسي ائدي. ۱۷ يوشَع خالقين سَس-کويونو اشئدئب موسايا ددي: “دوشَرگه‌دن موحارئبه سَسي گلئر.” ۱۸ موسا وردی: “بو قَلَبه چالانلارين نئداسي ديئل، مغلوبئيّته دوشَنلرئن ده سَسي ديئل. من نغمه سَسي اشئدئرم.” ۱۹ موسا دوشَرگَيه ياخينلاشيب داناني و اونون اطرافينداکي رَقصلري گؤردو. او قضبلَندي و لؤوحه‌لري اَلئندن آتيب، داغين اَته‌يئنده پارچا-پارچا سينديردي. ۲۰ خالقين دوزلتدئيي داناني گؤتوروب يانديردي، توزا دؤنَنه قدر اَزدي و سويون اوزونه سَپئب ائسرايئل اؤولادلارينا ائچتئردي. ۲۱ موسا هاروندان سوروشدو: “بو خالق سنه نه اتدي کي، اونلاري بله بؤيوک گوناها باتيردين؟” ۲۲ هارون جاواب وردی: “قوي آغام قضبلنمه‌سئن. سن بو خالقي تاني‌ييرسان. اونون نئيّتي پئسدئر. ۲۳ اونلار منه ددئلر: «بئزئم اوچون آللاهلار دوزلت کي، قاباغيميزدا گتسئنلر. چونکي بئزي مئصئر تورپاغيندان چيخاردان آدامين-بو موسانين باشينا نه ائش گلدئيئني بئلمئرئک!» ۲۴ من ده اونلارا ددئم: «کئمده قيزيل وار، اونو چيخارتسين.» خالق دا قيزيلي منه وردی. من اونو اودا آتديم و بو دانا آليندي.” ۲۵ موسا گؤردو کي، خالق نظارتدن چيخيب. هارون او قدر نظارتي ضعئفلَتمئشدي کي، دوشمنلر اونلاري لاغا قويوردولار. ۲۶ موسا دوشَرگه‌نئن گئرئشئنده دوروب چاغيردي: “ربّئن طرفئنده اولانلار منئم يانيما گلئن!” بوتون لاوي اؤولادلاري اونون يانينا ييغيلديلار. ۲۷ موسا اونلارا ددي: “ائسرايئلئن تاريسي رب بله ديئر: «قوي هر بئرئنئز قيلينجيني بِلئنه قورشاسين. هر کس دوشَرگه‌ده قاپي-قاپي گزه‌رک اؤز قارداشيني، دوستونو و قونشوسونو اؤلدورسون. ۲۸ لاوئلی‌لر دا موسا اونلارا امر اتدئيي کئمي عمل اتدئلر. او گون اوچ مئنه ياخين آدام هلاک اولدو. ۲۹ موسا لاوئلی‌لره ددي: “بو گون سئزئن هر بئرئنئزه اوغلونون و قارداشينين جاني باهاسينا اؤزونه برکت قازانيب، رب اوچون وظئفه‌يه تعيئن ادئن. ۳۰ صاباحيسي گون موسا خالقا ددي: “سئز بؤيوک گوناها باتدينيز. ائندي آمّا من ربّئن حوضورونا قالخاجاغام کي، بلکه گوناهينيزي کفّاره اده بئلئم.” ۳۱ موسا ربّئن حوضورونا قاييديب ددي: “آه، بو خالق بؤيوک گوناها باتيب، اؤزونه قيزيلدان آللاهلار دوزلتدي؛ ۳۲ ائندي، يالواريرام، گوناهلاريني باغيشلا. اگر بله اتميه‌سن، آديمي يازديغين کئتابدان سئل.” ۳۳ رب موسايا ددي: “منئم ضئدّئمه کئم گوناه ائشله‌دئب، اونون آديني کئتابيمدان سئله‌جيم. ۳۴ لاکئن ائندي گت، خالقي سنه ددئيئم يره آپار. باخ، منئم مَله‌يئم سنئن قاباغيندا گده‌جک. آنجاق جزا گونو گلنده اونلارا گوناهلارينا گؤره جزا وره‌جيم. ۳۵ رب هارونون دوزلتدئيي دانا ائله نه اتدئکلري اوچون خالقي بلايا سالدي.

- EXO
- ←
- ۳۲
- →

© 2008 Bible Society of Azerbaijan