- JOB
- ←
- ۳۵
- →

۳۵
۱ اِلئهو سؤزونه داوام ورئب ددي: ۲ “آيا بونو ائنصاف ساييرسان؟ ديئرسن: من تاريدان داها چوخ صالحم؟ ۳ هم ده ديئرسن: بونون منه نه فايداسي اولاجاق؟ گوناه اتمه‌‌سم، نه قازانجيم اولاجاق؟ ۴ من سنه جاواب وره‌رم، هم سنه، هم ده دوستلارينا. ۵ گؤيلره باخ و گؤر؛ نظر سال باشينين اوستونده‌کي بولودلارا. ۶ اگر گوناه اده‌سن، بونون تارييا نه زئياني دَيَر؟ اگر تقصئرلرئن چوخالا، اونا نه اده‌جک؟ ۷ اگر صالح اولاسان، اونا نه ورئرسن؟ يا دا اَلئندن نه‌يي آليب گؤتورور؟ ۸ شرارتئن آنجاق سنئن کئمي ائنسانلارا زئيان وورور؛ صالحلئيئن ده ائنسان اؤولادي اوچوندور. ۹ ائنسانلار ظولمون چوخلوغوندان فرياد ادئرلر؛ گوجلولرئن اَلئندن کؤمک اوچون باغيريرلار. ۱۰ آمّا دئيَن يوخدور کي، «منی يارادان تاري بس هاني، هاني بئزه گجه‌لر نغمه‌لر اوخوتدوران؟» ۱۱ او بئزه ير اوزونون حيوانلاريندان داها چوخ اؤيره‌دئر، بئزه گؤيده‌کي قوشلاردان داها چوخ حئکمت ورئر. ۱۲ اورادا اونلار فرياد ادئرلر، لاکئن تاري پئس آداملارين تکَبّورو اوزوندن جاواب ورمئر. ۱۳ اصلئنده تاري باطئل فريادا قولاق وِرمَز، قادئري-موطلق اونا اهمئيّت وِرمَز ده. ۱۴ بس نه قدر آز سني اِشئدَر کي، اونو «گؤرمورم» ديئرسن؛ داعوان اونون حوضوروندادير، اونو گرک گؤزلَيه‌سن. ۱۵ ائندي کي، اونون قضبي تنبه اتمئر، تقصئرئن چوخلوغونا دا باخمير، ۱۶ اَيّوب آغزيني بوش يره يورور، عاوام-عاوام دانيشديقجا دانيشير.”

- JOB
- ←
- ۳۵
- →

© 2008 Bible Society of Azerbaijan