- GEN
- ←
- ۲۰
- →

۲۰
ائبراهئم و اَبئمِلِک ۱ ائبراهئم مَمرِه‌دن نِگِب تورپاغينا کؤچدو و قِدِشله شور آراسيندا ساکئن اولدو. سونرا بئر مودّت گِراردا قالدي. ۲ ائبراهئم آروادي سارا باره‌سئنده ددي: “بو منئم باجيمدير.” گِرار پادشاهي اَبئمِلِک آدام گؤندرئب ساراني آپاردي. ۳ لاکئن گجه يوخودا تاري اَبئمِلِکه گؤرونوب ددي: “باخ، آپارديغين آروادا گؤره، سن اؤله‌جکسن، چونکي او، اِولي بئر آرواددير.” ۴ اَبئمِلِک آروادا توخونماميشدي. او ددي: “يارب، مگر سن گوناهسيز خالقي اؤلدوره‌جکسن؟ ۵ مگر او آدام منه دمه‌دي کي “بو منئم باجيمدير”؟ آرواد اؤزو ده ددي کي “او منئم قارداشيمدير.” من بونو قوصورسوز بئر اورک و اَللرله اتدئم.” ۶ تاري يوخودا اونا ددي: “من ده بئلئرم کي، سن بونو قوصورسوز اورکله اتدئن. من ده سني قويماديم کي، منئم ضئدّئمه گوناه اده‌سن؛ بونا گؤره ده قويماديم کی، اونا توخوناسان. ۷ ائندي آروادي اَرئنه قايتار، چونکي او، بئر پِيغمبردئر. سنئن اوچون دوعا ادر، سالامات قالارسان. آمّا اگر آروادي قايتارماياسان، بئل کي، هم سن، هم ده سنئن اولان هرکس حؤکمن اؤله‌جک.” ۸ اَبئمِلِک سحر تزدن قالخيب، بوتون نؤکرلرئني چاغيردي و بو سؤزلري اونلارين حوضوروندا ددي. آداملار چوخ قورخدولار. ۹ اَبئمِلِک ائبراهئمي چاغيريب اونا ددي: “بئزه نه اتدئن؟ سنه نه گوناه اتدئم کي، اؤزومون و پادشاهليغيمين اوستونه بله بئر بؤيوک گوناهي گتئردئن؟ منه اتدئيئن ائش گرک ادئلمَيدي. ۱۰ اَبئمِلِک گئنه ائبراهئمه ددي: “بو ائشي گؤرنده نه دوشونوردون؟” ۱۱ ائبراهئم ددي: “دوشونوردوم کي، بورادا تاري قورخوسو يوخدور و آرواديما گؤره مني اؤلدوره‌جکلر. ۱۲ او، دوغرودان دا، منئم باجيمدير: آتاميز بئردئر، آمّا آناميز آيريدير. او، منئم آرواديم اولدو. ۱۳ تاري مني آتا اِوئمدن قوربته آپارديغي واخت آرواديما ددئم: “منه محبّتئني بو جور گؤرسده‌جکسن: گده‌جَيئمئز هر يرده منئم باره‌مده ده: “بو منئم قارداشيمدير.” ۱۴ او واخت اَبئمِلِک سورو، مال-حيوان، نؤکرلر و کنئزلر گؤتوروب ائبراهئمه وردی. آروادي ساراني دا اونا قايتاردي. ۱۵ اَبئمِلِک ددي: “باخ، منئم اؤلکَم سنئن قاباغيندادير: ائسته‌دئيئن يرده ياشايا بئلرسن.” ۱۶ سونرا سارايا ددي: “باخ، قارداشينا مئن پارچا گوموش وردئم. بو گوموش سنئن يانينداکيلارا گوناهسيزليغيني گؤرسدن بئر ثوبوت اولسون و هر کس سنئن گوناهسيز اولدوغونو بئله‌جک.” ۱۷ ائبراهئم تارييا دوعا اتدي، تاري دا اَبئمِلِکه، اونون آروادينا و کنئزلرئنه شفا وردی، اله کي، اونلارين اوشاقلاري اولدو. ۱۸ چونکي رب ائبراهئمئن آروادي سارادان اؤتري، اَبئمِلِکئن اِوئنده اولان بوتون آروادلارين بطنئني باغلاميشدي.

- GEN
- ←
- ۲۰
- →

© 2008 Bible Society of Azerbaijan