- MRK
- ←
- ۷
- →

۷
ائنساني نجئس ادن نه‌دئر؟
(متّا 15:‏1-‏20) ۱
فرئسئلر و اورشلئمدن گلن بعضي عالئملر عئسانين يانينا ييغيلديلار. ۲ و اونون شاگئردلرئندن بعضئلرئني گؤردولر کي، نجئس اَللرله، يعني يويولماميش اَللر​له چؤرک ييئرلر. ۳ چونکي فرئسئلر و بوتون يهودئلر اجدادلاريندان قالميش عادته گؤره، اَللرئني ياخشي يومايينجا يمک يمزلر. ۴ و بازاردان گلن واخت دا قوسل اتمه‌يئنجه يمک يمزلر. کاسالارين، چاينئکلرئن، و مئس قابلارين يويولماسي کئمي اؤزگه چوخ عادتلر رئعايت ادئرلر. ۵ فرئسئلر و عالئملر عئسادان سوروشدولار: “نه اوچون سنئن شاگئردلرئن اجدادلاريميزين عادتلرئني رئعايت اتمه‌يئب، نجئس اَللر​له چؤرک ييئرلر؟” ۶ عئسا اونلارا ددي: “اشعيا پيغمبر نه ياخشي سئز رئياکار آداملار باره​سئنده نبئلئک ادئب! نجه کي، يازيليب؛
«بو خالق دوداقلاري​ ائله منه حؤرمت ادئر،
لاکئن اورکلري مندن چوخ اوزاقدير. ۷ عبث يره منه عئبادت ادئرلر،
ائنسانين ددئکلرئني منئم ددئکلرئم يرئنده تعلئم ورئرلر.» ۸ سئز تارينين ددئکلرئني بوراخيب، ائنسانلارين عادتلرئني رئعايت ادئرسئنئز.” ۹ و اونلارا ددي: “سئز، اؤز حدئثلرئنئزي رئعايت اتمک اوچون، تارينين امرئني نه گؤزل آتيرسينيز. ۱۰ چونکي موسا ددي:
«آتا و آنانا حؤرمت ات.» و
«آتاسينا يا دا آناسينا يامان دئين آدام گرک اؤلومه ورئلسئن.» ۱۱ آمّا سئز ديئرسئنئز: «اگر بئر آدام آتا-آناسينا دسه؛ مندن گؤزله​دئيئنئز کؤمک وقف‌دئر، يعني، هدئيه آديندا تارييا تقدئم اولوب.» ۱۲ آرتيق آتا-آناسينا کؤمک اتمک اوچون اونا ائجازه ورمئرسئنئز. ۱۳ بلجه نسئلدن​ ​نسئله کچمئش عادتلرئنئزله، سئز تارينين سؤزونو باطئل ادئب، بونا اوخشار چوخ شيلر ادئرسئنئز.” ۱۴ عئسا جاماعاتي گئنه يانينا چاغيريب ددي: “هامينيز منه قولاق آسين و آنلايين. ۱۵ هچ بئر شي يوخدور کي، اشئگدن ائنسانين ائچئنه گئرئب اونو نجئس اتسئن. ائنساني نجئس ادن اونون ائچئندن چيخان شيلردئر. ۱۶ اشئتمه‌يه قولاغي اولان اشئتسئن.” ۱۷ و جاماعاتي ترک ادئب، اِوه گئرنده شاگئردلري اوندان بو مثلئن معناسيني سوروشدولار. ۱۸ عئسا اونلارا ددي: “مگر سئز ده بو قدر نادانسينيز؟! مگر آنلاميرسينيز کي، هچ شي اشئگدن ائنسانين ائچئنه گئرئب اونو نجئس اده بئلمز؟ ۱۹ چونکي اوره‌يئنه يوخ، قارنينا گئرئر و اورادان اشئيه چيخير.” عئسا بو سؤز​له بوتون يمکلري تمئز سايدي. ۲۰ و سؤزونه بله داوام وردي: “ائنساني نجئس ادن، ائنسانين ائچئندن چيخاندير. ۲۱ چونکي ائچه‌رئدن، ائنسانين اوره‌يئندن‌دئر کي، پئس دوشونجه​لر، عئفّتسئزلئک، اوغورلوق، جئنايت، زئنا، ۲۲ طاماحکارليق، پئسلئک، حئيله، شهوت، پئس​گؤز، کوفر، قورور، و سفه​لئک اشئيه چيخير؛ ۲۳ بوتون بو شيلر ائنسانين ائچئندن چيخيب، اونو نجئس ادئر.”
بئر آروادين ائماني
(متّا 15:‏21-‏28) ۲۴ عئسا اورادان چيخيب صور سرحدلرئنه گتدي و بئر اِوه گئرئب هچ کسئن بئلمه‌سئني ائسته‌مه‌دي. لاکئن گئزلي قالا بئلمه‌دي. ۲۵ بئر آرواد کي، کئچئک ياشلي قيزي ناپاک روح الئنده اسئر ائدي، عئسانين حاقّيندا اولان خبرلري اشئدئب گلدي و اونون آياقلارينا دوشدو. ۲۶ بو آرواد يهودي ديئلدي، سورئيه​​فئنئقي عئرقئندن ائدي. آرواد گلئب عئسايا يالواردي کي، او ناپاک روحو قيزيندان اشئيه قووسون. ۲۷ عئسا اونا ددي: “قوي اوّل اوشاقلار دويسونلار. چونکي اوشاقلارين چؤره‌يئني آليب، ائتلره آتماق ياخشي ديئل.” ۲۸ آرواد عئسايا جاواب ورئب ددي: “بلي، يارب! آمّا ائتلر ده سوفره آلتيندا اوشاقلارين قيرينتي‌لاريندان يئيرلر.” ۲۹ عئسا آروادا ددي: “بو سؤزو ددئيئن اوچون گت، او ناپاک روح قيزيني بوراخيب.” ۳۰ آرواد اوئنه گدئب، ناپاک روحو قيزيندان چيخميش و قيزيني ياتاغي اوستونده ياتميش تاپدي.
عئسا کار و پلتک بئر آدامي صاغالدير ۳۱ عئسا گئنه صور سرحدلرئني ترک ادئب، صيدا بؤلگه​سئندن دکاپولئس دئيارينين اورتاسينا، جلئل دهنزئنه گلدي. ۳۲ کار و پلتک بئر آدامي اونون يانينا گتئردئلر و اونا يالوارديلار کي، اَلئني اونون اوستونه قويسون. ۳۳ عئسا اونو خالقين يانيندان آييريب، بئر يانا چکدي و بارماقلاريني اونون قولاقلارينا قويدو و توپوروب اونون دئلئنه سورتدو. ۳۴ و گؤيه باخيب آه چکدي و اونا ددي: “اِفّاتا، يعني آچيل.” ۳۵ او آدامين قولاقلاري آچيلدي و درحال دئلئنئن دويونو آچيليب، دوزگون دانيشماغا باشلادي. ۳۶ عئسا اونلارا تاپشيردي کي، هچ کئمه بو باره​ده بئر شي دمه‌سئنلر. آمّا نه قدر جئدّي تاپشيريردي، او قدر ده چوخ ياييرديلار. ۳۷ و لاپ چوخ حيرتله‌نئب ديئردئلر: “هر شيي ياخشي ادئر؛ هم کارلاري اشئتدئرئر، هم ده دئلسئزلري دانيشديرير.”

- MRK
- ←
- ۷
- →

© 2008 Bible Society of Azerbaijan