- ISA
- ←
- ۲۶
- →

۲۶
ظفر نغمه‌سي ۱
او گون يهودا دئياريندا بله نغمه اوخوناجاق:
“قووّتلي شهرئمئز وار،
تاري شهرئن اَمئن-آمانليغي اوچون دووارلار و سنگرلر قورور. ۲ آچين شهرئن دروازالاريني،
قويون وفالي قالان او صالح مئلّت ائچه‌ري گئرسئن. ۳ دوشونجه‌لرئنده پايدار اولان آداملارا، سن کامئل باريش ورئرسن،
چونکي اونلار سنه بِل باغلاييرلار. ۴ ربّه همئشه بِل باغلايين،
چونکي رب تاريدا، ابدی قاياميز وار. ۵ چونکي او، يوخاري يِرلرده اوتورانلاري،
اَل چاتمايان شهري آلچالديب؛
اونو آلچالدير، يِرله بئر ادئر، تورپاغا دؤنده‌رئر. ۶ او شهر آياق آلتيندا تاپدالاناجاق؛
مظلوملارين آياقلاري، يوخسول‌لارين قدملري آلتيندا تاپدالاناجاق. ۷ صالح آدامين يولو هاماردير؛
ای دوروست اولان تاري، صالح آدامين يولونو هامار ات. ۸ دوغرودان دا، يارب، سنئن حؤکملرئنئن يولوندا،
بئز سنه اومئد باغلاييريق،
سنئن آدين، حتّا سنئن خاطئرَن جانيميزين ائسته‌يي‌دئر. ۹ قلبئم گجه‌ سنئن اوچون حسرت چکئر،
دوغرودان دا، روحوم ائچئمده جهدله سني آختارير.
حؤکملرئن يِر اوزونده حياتا کِچدئکجه،
دونيانين ساکئنلري صالحلئيي اؤيره‌نئر. ۱۰ پئس آداما رحم ادئلسه ده،
او، صالحلئيي اؤيرَنمئر،
دوغرولوق اؤلکه‌سئنده حاقسيزليق ادئر،
ربّئن عظمتئني گؤرمور. ۱۱ يارب، اَلئني قالديريبسان،
لاکئن اونلار بونو گؤرمورلر.
اؤز خالقين اوچون گؤرستدئيئن قيرتي گؤروب اوتانيرلار.
دوغرودان دا، سنئن دوشمنلرئني اود اوداجاق. ۱۲ يارب، بئزه باريش ورن سنسن،
اونا گؤره کي، بوتون ائشلرئمئزي سن بئزئم اوچون عمله گتئرئبسن. ۱۳ ای تاريميز رب،
سندن باشقا آغالار اوستوموزده حاکئم اولوبلار،
لاکئن بئز فقط سنئن آديني ائقرار ادئرئک. ۱۴ اؤلولر ياشاماياجاقلار، آيريلميش روحلار قالخماياجاقلار،
چونکي سن اونلاري جزالانديريبسان، محو ادئبسن،
اونلار حاقّيندا هر بئر خاطئره‌ني يوخ ادئبسن. ۱۵ لاکئن سن بو مئلّتي چوخالديبسان، يارب!
بو مئلّتي چوخالديبسان، سن شؤوکتلي‌سن.
هر طرفه اؤلکه‌نئن سرحدلرئني گِنئشلَندئرئبسن.” ۱۶ يارب، اونلار بلايا دوشَنده سني آختارديلار.
آنجاق ياواشجا بئر دوعا اده بئلردئلر،
سنئن تَنبِهئن اونلارين اوستونده ائدي. ۱۷ حامئله آرواد دوغوش واختينا ياخينلاشاندا،
آغري چکئب قوورولاراق نجه قيشقيرار،
بئز ده سنئن حوضوروندا اِله ائدئک، يارب! ۱۸ بئز ده سانکي بويلو ائدئک، قوورولاراق آغري چکئردئک،
لاکئن يِلدن باشقا بئر شي دوغماديق.
دونيايا قورتولوش گتئره بئلمه‌دئک،
دونيا ساکئنلرئني حياتا چاتديرا بئلمه‌دئک. ۱۹ آمّا سنئن اؤلولرئن ياشاياجاق، بدنلري دئرئله‌جک.
ای تورپاق آلتيندا ياتانلار، اويانين، سِوئنج نغمه‌سئني اوخويون،
چونکي سنئن شِحئن سحر شِحئنه بنزه‌يئر،
تورپاق آيريلميش روحلاري دئرچَلده‌جک. ۲۰ ای خالقيم، گلئن، گئرئن اوتاقلارينيزا،
قاپيلاري آرخانيزدان اؤرتون،
ربّئن قِيضي کِچَنه‌جک، قيسا بئر زامان گئزله‌نئن! ۲۱ چونکي باخ، رب يِر اوزونون ساکئنلرئني،
قباحتلري اوزوندن جزالانديرماق اوچون،
اؤز مسکنئندن گلئر.
يِر اوتدوغو قاني اوزه چيخارداجاق،
اؤلدورولَنلري آرتيق گئزلَتميه‌جک.

- ISA
- ←
- ۲۶
- →

© 2008 Bible Society of Azerbaijan