- LAM
- ←
- ۳
- →

۳
جزا آراسيندا بئر اومئد ۱
من او آدامام کي،
تارينين قضب دَيَنه‌يئندن عذاب چکئرم. ۲ او منی چکئب آپاريب،
ائشيقدا يوخ، قارانليقدا گَزدئرئب. ۳ دوغرودان دا بوتون گون، دفه‌لرله اَلئني
اوستومه قالديريب. ۴ اَتئمي، دَرئمي چورودوب،
سوموکلرئمي سينديريب. ۵ منی عذابلا، ذئلّتله ساري‌ييب،
موحاصئره‌يه ساليب. ۶ چوخدان اؤلوب-گِدنلر کئمي،
منی ظولمتده ساکئن ادئب. ۷ اطرافيمي هر طرفدن حاصارا آليب،
اِله کي، قاچا بئلمئرم؛
منی آغير زنجئرلرله زنجئرله‌يئب. ۸ حتّا فرياد ادئب ائمدادا چاغيرديغيم زامان،
او، دوعامين قاباغيني سدّ ادئر. ۹ يوللاريمي يونما داشلارلا کَسئب،
طرئقلرئمي دولاشديريب. ۱۰ منه آيي کئمي کمئن دوزه‌لدئر،
گئزله‌نمئش آصلان کئمي‌دئر. ۱۱ يوللاريمي آزديريب، منی پارچالاييب؛
چاره‌سئز حالا ساليب. ۱۲ کامانينين ياييني چکدي،
منی اوخو اوچون بئر هدف اتدي. ۱۳ اوخدانين اوخلاريني بؤيره‌يئمه ساپلادي. ۱۴ خالقيمين گولوش هدفئنه دؤنموشم،
مضحکه‌لي نغمه ائله گون بويو منی اَله ساليرلار. ۱۵ او، منی آجي‌لارلا دويوردوب،
منه دويونجاق يووشان سويونو ائچئرتدئرئب. ۱۶ دئشلرئمي چينقيللا قيريب،
منی کول ائچئنه باسيب. ۱۷ جانيمي سالاماتليقدان اوزاق ادئب،
ياخشيليغي ياددان چيخارتديم. ۱۸ بونا گؤره ديئرم: “قووّتئم گدئب،
ربدن اومئدئم کَسئلئب.” ۱۹ عذابيمي، سرگَردانليغيمي،
يووشاني و آجي‌لاري يادا سال. ۲۰ دوغرودان کي، جانيم اونلاري خاطيرلايير،
جانيم ائچئمده سيخيلير. ۲۱ آمّا بونو خاطيرلاديقجا اومئدله‌نئرم؛ ۲۲ ربّئن مهرئبانليغي دوغرودان اصلا تؤکَنمَز،
چونکي اونون شَفقَتئنه نهايت يوخ. ۲۳ بونلار هر سحر تزه‌له‌نئر،
سنئن وفادارليغين بؤيوکدور. ۲۴ جانيم ديئر: “رب منئم نصئبئمدئر”،
بو اوزدن اونا اومئد باغلاييرام. ۲۵ رب اونا بِل باغلايانلارا،
اونو آختارانلارا خيئرخاه‌دير. ۲۶ ربّئن نئجاتيني سَس‌سئزجه گؤزله‌مَک نه ياخشي‌دير! ۲۷ ياخشي اولار کي، ائنسان
يوغونو جاوانليغيندا داشيسين. ۲۸ قوي ساکئت اولوب تک باشينا اوتورسون،
چونکي رب اونا يوک قويوب. ۲۹ قوي آغزيني تورپاغا قويسون،
بلکه حله اومئد وار. ۳۰ قوي ائجازه ورسئن کي، ياناغينا وورسونلار،
قوي ذلئلّئک ائچئنده بوغولسون. ۳۱ چونکي پروردئگار ابدئلئک ردّ اتمز. ۳۲ قم-قوصّه ورسه بِله،
مهرئبانليغينين بوللوغونا گؤره شَفقَت گؤرسه‌در. ۳۳ چونکي اورَکدن ائستيه‌رک بشر اؤولادلارينا عذاب ورمز،
هچ کئمي کَدَرلَندئرمَز. ۳۴ دونياداکي بوتون اسئرلرئن آياق آلتيندا اَزئلمه‌سي، ۳۵ حاق-تاعالانين حوضوروندا ائنسانين
اؤز حاقلاريندان محروم اولماسيني، ۳۶ ائنسانين عدالتدن محروم اولماسيني
پروردئگار مگر گؤرمَز؟ ۳۷ پروردئگار فرمان ورمه‌سه،
کئمئن ددئيي حياتا کچر؟ ۳۸ مگر هم خيئر، هم ده شر،
حاق-تاعالانين آغزيندان چيخماز؟ ۳۹ ائنسان، ياشايان ائنسان،
نه اوچون گوناهينين جزاسيندان شئکايتله‌نئر؟ ۴۰ قوي يوللاريميزا دئقّتله باخاق،
اونلاري ائمتاحان اِدَک،
قوي ربّه تزه‌دن اوز توتاق. ۴۱ گؤيلرده‌کي تارييا اَللرئمئزي،
هم ده اورَکلرئمئزي آچيريق. ۴۲ ديئرئک: “بئز تقصئرکاريق، عاصئلئک اتمئشئک،
بونو بئزه باغيشلاماييبسان.” ۴۳ قضبه بورونوبسن، بئزي تعقئب ادئبسن؛
آمان ورمه‌دن بئزي اؤلدوروبسن. ۴۴ اؤزونو بولودلا اؤرتوبسن،
اِله کي، اونلارين آراسيندان هچ دوعا کچمه‌سئن. ۴۵ خالقلار آراسيندا
بئزي زئبئله، فضله‌يه چِوئرئبسن. ۴۶ بوتون دوشمنلرئمئز بئزئم ضئدّئمئزه
آغيزلاريني آچيبلار. ۴۷ دهشت و چوخور،
هلاکت و قيرغين باشيميزا گلئب. ۴۸ قيريلان خالقيمين قيزي اوچون،
گؤزلرئمدن سل کئمي ياش آخير. ۴۹ دئنمه‌دن، دايانمادان گؤزلرئمدن ياش آخير، ۵۰ او زاماناجاق کي، رب گؤيلردن آشاغي‌ باخسين،
و اونلاري گؤرسون. ۵۱ شهرئمده‌کي قيزلارين حاليني گؤردوکجه،
اوره‌يئم سيزلايير. ۵۲ دوشمنلرئم سببسئز منی
قوش کئمي شئکار اتدئلر. ۵۳ قويويا ساليب منی اؤلدورميه چاليشديلار،
باشيمين اوستونو بئر داشلا اؤرتوبلر. ۵۴ سولار باشيمدان آشدي،
ددئم: “عؤمروم آخيرا چاتيب.” ۵۵ يارب، آديني او قويونون دئبئندن سَسله‌دئم. ۵۶ سَسئمي اشئتدئن کي، باغيريرديم:
“قولاغيني منئم ائستئغاثمه، ائمدادا چاغيران باغيرتيما باغلاما.” ۵۷ سني چاغيراندا يانيما گلدئن،
منه “قورخما” ددئن. ۵۸ ای پروردئگار، جانيمين داعواسيني سن ادئبسن؛
حياتيمي سن قورتاريبسان. ۵۹ يارب، باشيما گتئردئکلري سئتمي گؤروبسن؛
بو ائش باره‌ده حؤکمونو ور. ۶۰ منه باغلاديقلاري بوتون کئني،
منئم ضئدّئمه قورولان بوتون فَندلري گؤروبسن. ۶۱ يارب، منه اتدئکلري حقارتي،
ضئدّئمه قوردوقلاري بوتون فَندلري اشئدئبسن. ۶۲ ضئدّئمه اولانلارين دوداقلاري،
اونلارين پيچيلتيلاري،
بوتون گون منئم ضئدّئمه‌دئر. ۶۳ اونلارين اوتوروشونا-دوروشونا باخ،
اونلارا مضحکه نغمه‌سي اولموشام. ۶۴ يارب، اونلارين اَللرئنئن عمل‌لرئنه گؤره
عوضئني وره‌جکسن. ۶۵ اونلارين قلبئني عئنادکار ات،
لعنتئن اونلارين اوستونه اولاجاق. ۶۶ قضبئنده اونلاري قوواجاقسان،
اونلاري ربّئن گؤيونون آلتيندان محو اده‌جکسن.

- LAM
- ←
- ۳
- →

© 2008 Bible Society of Azerbaijan