- GEN
- ←
- ۴۱
- →

۴۱
فئرعونون يوخولاري ۱ ائکي ائل تامام کچندن سونرا فئرعون بله بئر يوخو گؤردو: او، نئل چايينين ساحئلئنده دايانميشدي. ۲ باخ، چايدان يدّي بَسلَنمئش و کؤک ائنَک چيخدي. اونلار قاميشليق ائچئنده اوتلاماغا باشلاديلار. ۳ اونلاردان سونرا نئل چاييندان يدّي ائنَک چيخدي کي، حالدان دوشموش و آريق ائدئلر. اونلار چايين ساحئلئنده‌کي ائنکلرئن يانيندا دايانديلار. ۴ حالدان دوشموش و آريق ائنَکلر، بَسلَنمئش و کؤک اولان يدّي ائنه‌يي يدئلر. او واخت فئرعون يوخودان اوياندي. ۵ سونرا ياتيب ائکئنجي دفه بو يوخونو گؤردو: بئر ساپلاقدان يدّي دولو و ياخشي سونبول چيخدي. ۶ آمّا اونلاردان سونرا اؤلوشکه‌مئش و شرق کوله‌يئندن يانميش يدّي سونبول بئتدي. ۷ اؤلوشکه‌مئش سونبوللر يدّي دولو و بؤيوک سونبولي اودّولار. او واخت فئرعون اوياندي؛ بو، بئر يوخو ائدي. ۸ سحر اويانديقدا اونون جاني پرئشان ائدي. خبر گؤندرئب مئصئرئن بوتون سِحربازلاريني و بئلئجئلرئني چاغيردي. فئرعون اونلارا اؤز يوخوسونو دانيشدي، آمّا اونلارين آراسيندا فئرعونون يوخوسونو يوزان بئر آدام تاپيلمادي. ۹ باش ساقي فئرعونا بله ددي: “من بو گون اؤز گوناهيمي ياديما سالديم: ۱۰ بئر دفه فئرعون قوللارينا قضبلَندي و منئمله باش چؤرکچئني زئندانا، کشئکچئلر ريئسئنئن اوئنه سالدي. ۱۱ بئز بئر گجه ائکئمئز ده يوخو گؤردوک، يوخولاريميزين هر بئرئسئنئن اؤز معناسي وار ائدي. ۱۲ اورادا بئرلئکده، بئر عئبراني جاوان وار ائدي کي، کشئکچئلر ريئسئنئن قولو ائدي. بئز بو باره‌ده اونونلا دانيشديق، او دا يوخولاريميزي يوزدو، هر بئرئمئزه يوخوسونون معناسيني تشرئح اتدي. ۱۳ او بئزه نجه يوزدو، اِله ده اولدو: منی اؤز وظئفه‌مه قايتاردي، لاکئن باش چؤرکچئني آسديردي.” ۱۴ فئرعون آدام گؤنده‌رئب يوسئفي چاغيرتدي. اونو تز زئنداندان چيخارتديلار. او، باشيني قيرخيب پالتاريني ديئشدي و فئرعونون حوضورونا گلدي. ۱۵ فئرعون يوسئفه ددي: “بئر يوخو گؤرموشم، آنجاق اونو يوزان يوخدور. من سنئن بارَنده اشئتمئشم کي، بئر يوخو اشئتدئکده اونو يوزا بئلئرسن.” ۱۶ يوسئف فئرعونا جاواب وردی: “بو مندن ديئل، تاري فئرعونون خيئرئنه جاواب وره‌جک.” ۱۷ فئرعون يوسئفه ددي: “يوخومدا گؤردوم کي، نئل چايينين ساحئلئنده دورموشام. ۱۸ باخ، چايدان يدّي کؤک و بَسلَنمئش ائنَک چيخدي. اونلار قاميشليق ائچئنده اوتلاماغا باشلاديلار. ۱۹ اونلاردان سونرا آيري يدّي ائنَک چيخدي کي، آريق، چئرکئن، و حالسيز ائدئلر. بوتون مئصئر اؤلکه‌سئنده بونلار کئمي آريق ائنَک گؤرمه‌مئشم. ۲۰ آريق و حالسيز ائنَکلر اَوّلکي يدّي کؤک ائنه‌يي يدئلر. ۲۱ لاکئن کؤک ائنَکلري اولدوقلاري حالدا، اونلاري يدئکلري حله ده بئلئنمئردي، چونکي اوّلکي کئمي حله ده آريق ائدئلر. او واخت اويانديم. ۲۲ گئنه يوخومدا گؤردوم کي، بئر ساپلاقدان يدّي دولو و ياخشي سونبول چيخدي. ۲۳ اونلاردان سونرا سولغون، اؤلوشکه‌مئش و شرق کوله‌يئندن يانميش يدّي سونبول بئتدي. ۲۴ اؤلوشکه‌مئش سونبوللر يدّي ياخشي سونبولي اودّولار؛ بونلاري سِحربازلارا دانيشديم، آمّا منه معناسيني آچيقلايان تاپيلمادي.” ۲۵ يوسئف فئرعونا ددي: “فئرعونون يوخولارينين بئر معناسي وار. تاري اتمک ائسته‌دئيي ائشي فئرعونا بئلدئردي. ۲۶ يدّي بَسلَنمئش ائنَک يدّي ائلدئر، يدّي دولو سونبول ده يدّي ائلدئر؛ يوخولارين معناسي بئردئر. ۲۷ اونلاردان سونرا چيخان يدّي آريق، حالسيز ائنَک و شرق کوله‌يئندن يانميش بوش يدّي سونبول ده يدّي ائلدئر؛ يدّي ائل آجليق اولاجاق. ۲۸ فئرعونا دِمَک ائسته‌دئيئم سؤزلر بونلاردير. تاري اتمک ائسته‌دئيي ائشي فئرعونا گؤرستدي. ۲۹ بوتون مئصئر تورپاغيندا يدّي ائل بؤيوک بوللوق اولاجاق. ۳۰ بوندان سونرا يدّي ائل آجليق گله‌جک. مئصئر اؤلکه‌سئنده اولان بوتون بوللوق ياددان چيخاجاق و آجليق اؤلکه‌ني اَلدن سالاجاق. ۳۱ اؤلکه‌ده‌کي بوللوق اوندان سونرا گلن آجليق اوزوندن گؤرونميه‌جک، چونکي آجليق چوخ آغير اولاجاق. ۳۲ فئرعون يوخونو ائکي دفه گؤروب، چونکي تاري بله قرارا گلئب و تزلئکله بو ائشي گؤره‌جکدئر. ۳۳ ائندي قوي فئرعون آغيلّي و بصئرتلي بئر آدام آختارسين، اونو مئصئر اؤلکه‌سئنه باشچي تعيئن اتسئن. ۳۴ فئرعون امر اتسئن کي، اؤلکه‌ده مأمورلار قويولسون و يدّي ائل بوللوق زاماني مئصئر تورپاغينين محصوللارينين بِشده بئرئني ييغسين. ۳۵ قوي اونلار اوغورلو اولان بو ائللرئن بوتون محصوللاريني توپلاسينلار و تاخيلي آذوقه اولاراق شهرلرده فئرعونون نظارتي آلتيندا ييغيب ساخلاسينلار. ۳۶ بو آذوقه مئصئر تورپاغينا گلن يدّي ائل آجليق دؤورو اوچون احتئياط اولاجاق، مبادا اؤلکه اهالئسي آجليقدان قيريلسين.”
يوسئفئن مئصئرده باشچي اولماسي ۳۷ بو سؤزلر فئرعونون و اونون اعيانلارينين خوشونا گلدي. ۳۸ فئرعون اعيانلارينا ددي: “مگر بو آدام کئتاپا بئله‌جيئک کی، اونون کئمی تارينين روحونا مالئک اولسون؟” ۳۹ سونرا فئرعون يوسئفه ددي: “ائندي کي، تاري سنه بوتون بو شيلري بئلدئردي، دِمه‌لي، سنئن کئمي آغيلّي و بصئرتلي آدام يوخدور. ۴۰ سن منئم ساراي آداملاريما باشچيليق اده‌جکسن و بوتون خالقيم سنئن امرئنله ائداره اولوناجاق. من آنجاق تختده سندن بؤيوک اولاجاغام.” ۴۱ فئرعون يوسئفه ددي: “باخ، سني بوتون مئصئر اؤلکه‌سئنه باشچي تعيئن اتدئم.” ۴۲ فئرعون اؤز نو بارماغيندان چيخارديب، يوسئفئن بارماغينا تاخدي، اونا ائنجه کتان پالتار گيئندئردي و بوينونا قيزيل زنجئر آسدي. ۴۳ فئرعون يوسئفي اؤزونون ائکئنجي آراباسينا مئندئردي و موقابئلئنده “دئز چؤکون!” ديئب باغيريرديلار. بلجه او، يوسئفي بوتون مئصئر اؤلکه‌سئنه باشچي قويدو. ۴۴ فئرعون يوسئفه ددي: “من فئرعونام. بوتون مئصئر اؤلکه‌سئنده هچ کس سنسئز اَلئني و يا آياغيني تَرپَتميه‌جک.” ۴۵ فئرعون يوسئفئن آديني صافِنات‌پَنِه‌آخ قويدو و اون شهرئنئن کاهئني پوتئ‌فِرَعئن قيزي آسنَتي اونا آرواد اولماق اوچون وردی. يوسئف مئصئر اؤلکه‌سئني گَزمه‌يه چيخدي. ۴۶ يوسئف مئصئر پادشاهي فئرعونون حوضوروندا اولارکن، اوتوز ياشيندا ائدي. يوسئف فئرعونون حوضوروندان چيخيب، بوتون مئصئر اؤلکه‌سئني گَزدي. ۴۷ يدّي بوللوق ائلئنده تورپاق بول-بول محصول وردی. ۴۸ يوسئف يدّي ائلده مئصئر تورپاغيندا ييغيلميش بوتون محصولو بئر يره ييغدي. او، محصولو شهرلره قويدو. هر شهرئن اطرافيندا اولان زَمئده يِتئشَن محصولو او شهرده ساخلادي. ۴۹ يوسئف دهنز قومو قدر چوخ تاخيل ييغدي و داها اونو حسابلامادي، چونکي سايي-حسابي يوخ ائدي. ۵۰ آجليق ائللرئندن قاباق يوسئفئن ائکي اوغلو اولدو؛ اونلاري يوسئفه اون شهرئن کاهئني پوتي فِرانين قيزي آسنات دوغدو. ۵۱ يوسئف ائلک اوغلونون آديني مِنَسّه قويدو، چونکي دمئشدي: “تاري بوتون زحمتئمي و آتامين اِوئنده‌کئلرئن هاميسيني ياديمدان چيخارتديردي.” ۵۲ ائکئنجي اوغلونون آديني اِفرايئم قويدو، چونکي ددي: “تاري اذئيّت چکدئيئم تورپاقدا منی ثمره‌لي اتدي. ۵۳ مئصئر تورپاغيندا يدّي ائل بوللوق قورتاردي. ۵۴ يوسئفئن ددئيي کئمي يدّي ائل آجليق باشلادي. بوتون اؤلکه‌لرده آجليق اولدو، لاکئن مئصئر تورپاغينين هر يرئنده ارزاق وار ائدي. ۵۵ بوتون مئصئر اَهالئسي آجليق چکنده، چؤرک اوچون فئرعونا فرياد اتدئلر. فئرعون بوتون مئصئرلی‌لره ددي: “يوسئفئن يانينا گدئن، اونون ددئيئني ادئن.” ۵۶ بوتون ير اوزونده آجليق اولدو. يوسئف محصول اولان بوتون آنبارلاري آچيب، مئصئرلی‌لره تاخيل ساتيردي. مئصئر تورپاغيندا آجليق گوجلَندي. ۵۷ بوتون اؤلکه‌لرئن آداملاري تاخيل آلماق اوچون مئصئره، يوسئفئن يانينا گلدئلر، چونکي بوتون ير اوزونده شئدّتلي آجليق ائدي.

- GEN
- ←
- ۴۱
- →

© 2008 Bible Society of Azerbaijan