- LUK
- ←
- ۲۴
- →

۲۴
عئسا دئرئلئر
(متّا 28:‏1-‏10، مرقوس 16:‏1-‏8، يوحنّا 20:‏1-‏10) ۱
آروادلار اله هفته​نئن ائلک گونو سحر چوخ ارکن، حاضيرلاديقلاري عطئرلري گؤتوروب مقبره​نئن يانينا گلدئلر. ۲ مقبره​نئن آغزيني اؤرتن داشي دئيئرلَنمئش گؤردولر، ۳ آمّا ائچه‌ري گئرن واخت، رب عئسانين جسدئني تاپماديلار ۴ آروادلار بونا حيرتده ائکن، پارلاق پالتار گيئنمئش ائکي کئشي قفلتن اونلارين يانيندا داياندي. ۵ آروادلار قورخو ائچئنده اوزلرئني يره توتاندا کئشئلر ددئلر: “نه اوچون سئز دئرئني اؤلولر آراسيندا آختاريرسينيز؟ ۶ او، بورادا ديئل؛ او دئرئلئب. داها جلئلده ائکن سئزه نه ددئيئني يادينيزا سالين. ۷ دمئشدي کي، ائنسان اوغلو گرک گوناهکار ائنسانلارين اَلئنه ورئلئب چارميخا چکئلسئن و اوچونجو گون دئرئلسئن.” ۸ او زامان آروادلار عئسانين سؤزونو خاطيرلاديلار. ۹ مقبره​دن قاييديب بوتون بونلاري “اون‌بئري​لره” و قالانلارين هاميسينا خبر وردئلر. ۱۰ حوارئلره بو زادلاري خبر ورن آروادلار بونلارديلار: مجدللي مريم، يوحانا، يعقوبون آناسي مريم، و اونلارلا اولان اؤزگه آروادلار. ۱۱ لاکئن آروادلارين سؤزلري حوارئلره افسانه کئمي گؤروندو و اونلارا ائنانماديلار. ۱۲ او زامان پطروس دوروب مقبره​يه طرف قاچدي و اَيئلئب باخدي: آنجاق کتان پارچا اورادا ائدي. و اؤز-اؤزونده بو حادئثه​دن تعجّوب ادئب اوئنه گتدي.
اِماعوس يولوندا
(مرقوس 16:‏12-‏13) ۱۳ اِله او گونده اونلاردان ائکئسي اِماعوس آدلي بئر کنده گدئردئلر. اماعوس اورشلئمدن ائکي آغاج اوزاق ائدي. ۱۴ اونلار آرالاريندا باش ورمئش بوتون بو حادئثه​لر باره​سئنده صؤحبت ادئردئلر. ۱۵ صؤحبت اِدئب آرالاريندا موباحئثه ادرکن، عئسا اؤزو اونلارين يانينا گلدي و اونلارلا يرئمه‌يه باشلادي. ۱۶ آمّا اونلارين گؤزلري توتولموشدو، اِله کي، اونو تانيماديلار. ۱۷ عئسا اونلارا ددي: «يول گده-گده بئربئرئنئزله نه باره​ده موباحئثه ادئرسئنئز و نه اوچون بله قملئسئنئز؟» اونلار دايانديلار و قملي گؤرونوردولر. ۱۸ اونلارين بئري کي، آدي کِلوپا ائدي، عئسايا جاواب ورئب ددي: “آيا اورشلئمده بئرجه قرئب سنسن کي، بو گونلرده اورادا باش ورن شيلردن بئخبرسن؟” ۱۹ عئسا اونلارا ددي: “هانسي شيلردن؟” اونا ددئلر: “ناصئره​لي عئسانين باشينا گلن شيلردن. او، تاري و بوتون خالقين حوضوروندا هم عملده و هم سؤزده قودرتلي بئر پيغمبر ائدي. ۲۰ و نجه باش کاهئنلر و ريئسلرئمئز اؤلوم جزاسينا محکوم اولماق اوچون اونو تسلئم ادئب چارميخا چکدئلر. ۲۱ لاکئن بئز اومئد ادئردئک کي، ائسرايئلي خئلاص ادن آدام بو اولاجاق. بوندان علاوه، بو شيلرئن باش وردئيي واختدان آرتيق اوچ گون کچئب. ۲۲ اوسته​لئک، بئزئم آروادلاردان بعضئسي ده بئزي حيرته سالدي؛ اونلار سحر ارکن مقبره​نئن يانينا گتدئلر و ۲۳ اونون جسدئني اورادا تاپا بئلمه‌دئکلري زامان، گلئب خبر وردئلر کي، اونون دئري اولدوغونو بيان ادن ملکلري ده گؤروبلر. ۲۴ و بئزلردن بعضئلري مقبره​يه گدئب آروادلارين ددئکلري کئمي تاپيبلار، آمّا اونو گؤرمه‌يئبلر.” ۲۵ عئسا اونلارا ددي: “اي عاغيلسيزلار! پيغمبرلرئن بوتون ددئکلرئنه ائنانماقدا آغير اولانلار! ۲۶ مگر گرک ديئلدي کی، مسئح بو عذابلاري چکئب اؤز شؤوکتئنه گئرسئن؟” ۲۷ و موسانين و بوتون پيغمبرلرئن يازيلاريندان باشلاييب موقدّس يازيلاردا اؤزو حاقيندا اولان هامي مطلبلري اونلارا تشرئح اتدي. ۲۸ گتدئکلري کنده ياخينلاشديقلاري زامان عئسا اؤزونو اِله گؤرستدي کي، گويا داها اوزاق يره گتمک ائسته‌يئر. ۲۹ لاکئن اونلار ائصرارلا عئسادان خاهئش ادئب ددئلر: “بئزئمله قال، چونکي آخشام دوشور و گون باتماقدادير.” و عئسا ائچه‌ري گئرئب اونلارلا قالدي. ۳۰ اونلارلا سوفره باشيندا اوتوراندا چؤره‌يي گؤتوروب شوکور اتدي و پارچالاييب اونلارا وردي. ۳۱ او زامان اونلارين گؤزلري آچيلدي و اونو تانيديلار؛ آمّا او، اونلارين گؤزوندن قيب اولدو. ۳۲ اونلار بئربئرلرئنه ددئلر: “او، يولدا بئزئمله دانيشان واخت و موقدّس يازيلاري بئزه تشرئح ادن واخت مگر اوره‌يئمئز آليشيب يانميردي؟!” ۳۳ و اله او ساعات دوروب اورشلئمه قاييتديلار و اون‌بئر حوارئني و اونلارلا اولانلاري بئر يرده تاپديلار کي، ۳۴ ديئردئلر: “رب حقئقتن دئرئلئب و شمعونا گؤرونوب.” ۳۵ بونلار دا يولدا باش ورنلري و چؤره‌يي پارچالايان زامان اونو نجه تانيديقلاريني نقل اتدئلر.
عئسا اون بئر حوارئيه گؤرونور
(متّا 28:‏16-‏20، مرقوس 16:‏14-‏18، يوحنّا 20:‏19-‏23، حوارئلر 1:‏6-‏8) ۳۶ اونلار حله بو باره​ده دانيشيرديلار کي، عئسا اؤزو اونلارين آراسيندا داياندي و اونلارا ددي: “سئزه سالام اولسون.” ۳۷ آمّا اونلار قورخوب وحشت اِتدئلر و اِله گومان آپارديلار کي، روح گؤرورلر. ۳۸ لاکئن عئسا اونلارا ددي: “نه اوچون وحشت ادئرسئنئز؟ نه اوچون اورکلرئنئزه بله شکلر دوشور؟ ۳۹ اللرئمي و آياقلاريمي گؤرون؛ بو، من اؤزومم. مني لمس ادئب گؤرون؛ روحون، منده اولدوغونو گؤردويونوز کئمي، اتي و سومويو اولماز.” ۴۰ و بونو ديئب اونلارا اللرئني و آياقلاريني گؤرستدي. ۴۱ اونلار حله شادليقدان ائنانماييب حيرتده اولان واخت عئسا اونلارا ددي: “آيا بورادا يمه‌لي بئر شيئنئز وار؟” ۴۲ اونا بئر تئکه پئشمئش باليق وردئلر. ۴۳ او دا گؤتوروب اونلارين قاباغيندا يدي. ۴۴ عئسا اونلارا ددي: “سئزئنله اولان زامان سئزه بو شيلري دمئشدئم؛ موسانين شرئعتئنده، پيغمبرلرئن يازيلاريندا، و مزمورلاردا منئم حاقّيمدا يازيلميش بوتون شيلرئن هاميسي گرک يرئنه يتئشسئن.” ۴۵ او زامان اونلارين ذهئنلرئني آچدي کي، موقدّس يازيلاري درک اتسئنلر. ۴۶ و اونلارا ددي: “بله يازيليب کي، مسئح گرک بو جور عذاب چکسئن و اوچونجو گون اؤلولردن دئرئلسئن. ۴۷ و اورشلئمدن باشلاييب گوناهلارين باغيشلانماسي اوچون اونون آديندا تؤوبه بوتون مئلّتلره وعظ اولونسون. ۴۸ و سئز بو شيلرئن شاهئدئسئنئز. ۴۹ باخين، آتامين وعده وردئيئني سئزه گؤنده‌رئرم. آمّا سئز گؤيدن گلن قووّتله دولونجايا قدر اورشلئم شهرئنده قالين.”
عئسانين گؤيه گتمه‌سي
(مرقوس 16:‏19-‏20، حوارئلر 1:‏9-‏11) ۵۰ عئسا اونلاري شهردن چيخارديب بيت‌عنيايا کئمي آپاردي و اللرئني قالديريب اونلارا برکت وردي. ۵۱ اونلارا برکت ورنده اونلاردان آيريليب گؤيه قالخماغا باشلادي. ۵۲ اونلار دا اونا سجده اتدئلر و بؤيوک بئر شادليقلا اورشلئمه قاييتديلار. ۵۳ و دائم تارييا حمد و شوکور ادئب واختلاريني معبدده کچئردئردئلر.

- LUK
- ←
- ۲۴
- →

© 2008 Bible Society of Azerbaijan