- JER
- ←
- ۳۵
- →

۳۵
رِکابلي‌لارين ياخشي نومونه‌سي ۱ يهودا پادشاهي يوشئيا اوغلو يِهوياقئمئن دؤورونده ربدن اِرِميايا بو سؤز نازئل اولدو: ۲ “رِکابلي‌لارين اِوئنه گت و اونلاري ربّئن معبدئنئن اوتاقلاريندان بئرئنه دعوت ات و اونلارا ائچمک اوچون شراب ور.” ۳ بونون اوچون خَبَصّئنيا اوغلو اِرِميا اوغلو يَعه‌زَنيانين، اونون قارداشلارينين، بوتون اؤولادلارينين يعني رِکاب عايئله‌سئنئن هاميسينين يانينا گتدئم کي، اونلاري دعوت اِدئم. ۴ اونلاري ربّئن معبدئنه، تاري آدامي يئگدَليا اوغلو خانانين اوغوللارينين اوتاغينا آپارديم. بو اوتاق شَلّوم اوغلو قاپي گؤزَتچئسي مَعَسِيانين اوتاغي اوستونده، هم ده باشچيلار اوتاغينين يانيندا ائدي. ۵ من رِکاب عايئله‌سئنئن آداملاري قاباغينا شراب دولو جاملار و کاسالار قويوب “بويورون، شراب ائچئن” ددئم. ۶ لاکئن اونلار ددئلر: “بئز شراب ائچمئرئک. چونکي آتاميز رِکاب اوغلو يوناداب بئزه بله امر اتدي: «سئز و نسلئنئز گرک هچ واخت شراب ائچميه‌‌‌سئنئز! ۷ اؤزونوز اوچون اِو تئکميه‌‌سئنئز، توخوم اَکميه‌سئنئز، اوزوم باغي سالماياسينيز. بو شيلري گرک هچ واخت مالئک اولماياسينيز، عؤمرونوز بويو گرک چاديرلاردا ياشاياسينيز. بله اده‌سئنئز، کؤچ اتدئيئنئز تورپاقلاردا اوزون مودّت ياشايارسينيز.» ۸ آتاميز رِکاب اوغلو يونادابين بئزه امر اتدئيي هر شيه قولاق آسميشيق. بئز، آروادلاريميز، و اوغوللاريميز-قيزلاريميز هچ بئر زامان شراب ائچمه‌‌مئشئک. ۹ ياشاماق اوچون اِولر ده تئکمه‌مئشئک، اوزوم باغلارينا، زَمئلره و اَکئنلره ده مالئک اولماميشيق. ۱۰ چاديرلاردا ياشاميشيق. آتاميز يوناداب نه امر ادئب، هاميسينا قولاق آسيب عمل اتمئشئک. ۱۱ آمّا بابئل پادشاهي نِبوکَدنِصّر بو اؤلکه‌يه هوجوم ادن زامان ددئک: «گلئن، کَلده و اَرام قوشونلاريندان قاچماق اوچون اورشَلئمه گِدَک.» بونا گؤره ده اورشَلئمده قالميشيق.” ۱۲ بوندان سونرا اِرِميايا ربّئن بو سؤزو نازئل اولدو: ۱۳ “ائسرايئلئن تاريسي اولان قوشونلار ربّی بله ديئر: گت، يهودا آداملارينا و اورشلئمده ياشايانلارا بونلاري دِه: «سئز هچ بئر درس آلماياجاقسينيز، سؤزلرئمه قولاق آسماياجاقسينيز؟» رب بويورور. ۱۴ «رِکاب اوغلو يوناداب اؤز نسلئنه شراب ائچمه‌مه‌لرئني امر اتدي، نسلی ده اونون امرئنه عمل ادئب و بو گونه قدر ده شراب ائچمه‌يئب. چونکي آتالارينين امرئنه قولاق آسيبلار. آمّا من سئزئنله دفه‌لرله دانيشميشام، آمّا سئز منه قولاق آسماييبسينيز. ۱۵ اؤز قوللاريم اولان بوتون پيغمبرلري دفه‌لرله سئزئن يانينيزا گؤنده‌ردئم. اونلار سئزه ددئلر: ‹هر بئرئنئز گرک اؤز پئس يولونوزدان دؤنه‌سئنئز، عمل‌لرئنئزي گرک ائصلاح اده‌سئنئز؛ باشقا آللاهلارين دالينجا گدئب اونلارا قوللوق اتمه‌يئن. او واخت سئزه و آتالارينيزا وردئيئم بو اؤلکه‌ده ياشايارسينيز.› آمّا سؤزومه اهمئيّت ورمه‌يئب اونا قولاق آسمادينيز. ۱۶ رِکاب اوغلو يونادابين اؤولادلاري آتالارينين امر اتدئيئنه عمل ادئبلر، آمّا بو خالق منه قولاق آسماييب.» ۱۷ بونا گؤره ده ائسرايئلئن تاريسي اولان قوشونلار تاريسي رب بله ديئر: «من، دِدئيئم بوتون فلاکتلري، يهودا خالقينين و اورشَلئمده ياشايان هر کسئن باشينا گتئره‌جيم. اونلارلا دانيشديم، آمّا اونلار قولاق آسماديلار؛ اونلاري چاغيرديم، آمّا اونلار جاواب ورمه‌دئلر.»” ۱۸ او واخت اِرِميا رِکاب نسلئنه ددي: “ائسرايئلئن تاريسي اولان قوشونلار ربّی بله ديئر: «سئز آتانيز يونادابين امرئنه قولاق آسيبسينيز، اونون بوتون امرلرئنه عمل ادئبسئنئز، سئزه امر اتدئيي هر شيي يرئنه يتئرئبسئنئز. ۱۹ بونا گؤره ده ائسرايئلئن تاريسي اولان قوشونلار ربّی بله ديئر: «رِکاب اوغلو يونادابين نسلئندن منه خئدمت ادن بئر آدام هچ واخت اَسکئک اولماياجاق.»”

- JER
- ←
- ۳۵
- →

© 2008 Bible Society of Azerbaijan