- JOB
- ←
- ۳۰
- →

۳۰
۱ آمّا ائندي ياشجا مندن کئچئکلر منه لاغ ادئرلر؛ او آداملار کي، آتالاريني هچ حساب ادئب سورومون ائتلري ائله قويماغا بله راضي اولمازديم. ۲ اونلارين اَللرئنئن قووّتئندن منه نه فايدا اولاردي؟ گوج اونلاردان آرتيق گتمئشدي. ۳ يوخسوللوقدان، آجليقدان آريقديرلار گجه قارانليغيندا چؤل-بئياباندا بئتکي کؤکو گَمئرئرلر. ۴ کوللوقلاردان دوزلو بئتکئلر ييغيرلار، و يئيه‌جکلري سوپورگه کوللارينين کؤکودور. ۵ خالق آراسيندان قووولورلار، اونلارين اوستونه اِله قيشقيريرلار کي، دئيه‌سن اوغرودورلار. ۶ دهشتلي وادئلرده، يرئن دلئکلرئنده، قايالار آراسيندا ياشاييرلار. ۷ کوللارين آراسيندان آنقيريرلار؛ قارا تئکانين آلتيندا دالدالانيرلار. ۸ آخماقلارين، آدسيزلارين اؤولادلاري‌ديرلار، اؤلکه‌دن قووولموشدورلار. ۹ ائندي من دئللرئنئن نغمه‌سي اولموشام؛ آغيزلاريندا مثل اولموشام. ۱۰ مندن ائکراه ادئرلر، مندن اوزاق دورورلار، اوزومه توپورمکدن ده چکئنمئرلر. ۱۱ ائندي کي، تاري کامانيمين ائپئني بوشلاييب و منی ذلئل ادئب، اونلار دا گؤزومون قاباغيندا جئلوولاريني آرتيق آتيبلار. ۱۲ صاغيمدا زئل-زئبئل آداملار قالخيرلار؛ آياغيمي جايديريرلار، هلاک ادن يوللاريني منه طرف دوزَلدئرلر. ۱۳ يولومو وئران ادئرلر، اونلارا کؤمک ادن بئري اولماسا دا، هلاکيما چاليشيرلار. ۱۴ اله بئل کي، گِنئش بئر دلئکدن گلئرلر؛ وئرانه‌لئکدن اوستومه يووارلانيرلار. ۱۵ دهشتلر اوستومه تؤکولور؛ شرفئمي يل کئمي سووورور، خوشبختلئيئم بولود کئمي کچئب گدئب. ۱۶ ائندي جانيم ائچئمده اَرئيئر؛ ذلئللئک گونلري مندن بَرک ياپيشيب. ۱۷ گجه‌لر سوموکلرئمي ائچئمده دِشئر، جانيمي گَمئرَن آغريلار هچ دايانمير. ۱۸ تاري زورلا پالتاريمي اَينئمدن چيخاردير؛ مندن جوبّه‌مئن ياخاسي کئمي ياپيشير. ۱۹ منی پالچيغا باتيرير، توزا دؤنموشَم، کوله دؤنموشَم. ۲۰ کؤمک اوچون سنه باغيريرام، جاواب ورمئرسن. آياغا قالخيرام، منه بئر نظر ده سالميرسان. ۲۱ منئم ضئدّئمه رحمسئزسن اَلئنئن گوجو ائله منی اَزئرسن. ۲۲ منی قالديريب يل اوستونه مئندئرئرسن، طوفان ائچئنه ساليب دارماداغين ادئرسن. ۲۳ بئلئرم کي، منی اؤلومه آپاراجاقسان؛ بوتون ياشايانلارا تعيئن اولونموش يره آپاراجاقسان. ۲۴ ييخيلانين دوستو اولماز، موصئبتئنده کؤمک اوچون مگر باغيرمير؟ ۲۵ مگر من دارليغا دوشَنلر اوچون آغلامازديم؟! مگر اوره‌يئم فاغير اوچون يانمازدي؟! ۲۶ ياخشيليق گؤزله‌دئم، يامانليق گلدي، ائشيق گؤزله‌دئم، قارانليق گلدي. ۲۷ اوره‌يئم چيرپينير، راحاتليغي يوخدور، ذلئللئک گونلري يولومو کَسئب. ۲۸ يوخدور بئر ائشيق اوجو، قارالا-قارالا گَزئرم، جاماعات آراسيندا دوروب کؤمک اوچون باغيريرام. ۲۹ چاقّاللارا قارداش اولموشام، بايقوشلارا يولداش اولموشام. ۳۰ دَرئم قاراليب اوستومدن تؤکولور؛ سوموکلرئم قيزديرمادان يانير. ۳۱ طنبوروم ياس توتوب ناله چکئر، نِيئم زار-زار نيقّيلدايير.

- JOB
- ←
- ۳۰
- →

© 2008 Bible Society of Azerbaijan