- JHN
- ←
- ۲
- →

۲
عئسا سويو شرابا دؤنده‌رئر ۱
اوچونجو گون جلئلئن قانا کندئنده بئر توي وار ائدي و عئسانين آناسي دا اورادا ائدي. ۲ عئسا دا شاگئردلري ائله بو تويا چاغيريلميشدي. ۳ شرابين اسکئک گلدئيي زامان، عئسانين آناسي اونا ددي: “شرابلاري يوخدور.” ۴ عئسا آناسينا ددي: “منئمله ائشئن اولماسين آنا، منئم واختيم حله يتئشمه‌يئب.” ۵ آناسي خئدمت ادنلره ددي: “سئزه نه دسه، اونو ادئن.” ۶ يهودئلرئن طهارت عادتئنه گؤره، سو اوچون اورادا آلتي داش کوپ وار ائدي و هر بئرئسي ائکي يا دا اوچ اؤلچو سو توتوردو. ۷ عئسا خئدمت ادنلره ددي: “کوپلري سو ائله دولدورون.” و اونلار کوپلري آغيزلارينا قدر دولدوردولار. ۸ عئسا اونلارا ددي: “ائندي اونلاردان چکئن و ضئيافت ريئسئنه آپارين.” اونلار دا چکئب آپارديلار. ۹ ضئيافت ريئسي بو شرابين هارادان گلدئيئني بئلمئردي، آنجاق سويو چکن خئدمتچئلر بئلئردئلر. شرابا دؤنموش سويو داديب، بَيي چاغيردي. ۱۰ و اونا ددي: “هر کس اوّل ياخشي شرابي گتئرر و ائچئب کفلي اولاندان سونرا ياوا شرابي. سن بو لاپ ياخشي شرابي ائندئيه کئمي ساخلاييبسان!” ۱۱ بو، عئسانين مؤجوزه​لرئنئن باشلانيشي ائدي کي، جلئلئن قانا کندئنده ادئب بلجه جلاليني ظاهئر اتدي. و شاگئردلري اونا ائمان گتئردئلر. ۱۲ اوندان سونرا، عئسا آناسي، قارداشلاري و شاگئردلری ائله بئرلئکده کفرناحوما گتدي. آمّا اورادا آنجاق بئر نچه گون قالدي.
عئسا آليش-ورئش ادنلري معبددن قوور ۱۳ يهودئلرئن پاسخا بايرامي ياخينلاشيردي. و عئسا اورشلئمه گلدي. ۱۴ و معبدده اؤکوز، قويون، گؤيرچئن ساتانلار، و صرّافليغا اوتوران صرّافلاري گؤردو. ۱۵ ائپلردن بئر قامچي دوزلدئب اونلارين هاميسيني، قويونلاري و اؤکوزلری ائله برابر معبددن قوودو. صرّافلارين پوللاريني دا داغيديب، مئزلرئني چوئردي. ۱۶ و گؤيرچئن ساتانلارا ددي: “بونلاري بورادان گؤتورون. آتامين اوئني آليش-ورئش اِوئنه دؤندرمه‌يئن.” ۱۷ اونون شاگئردلري خاطيرلاديلار کي، يازيليب: “سنئن اوئن اوچون اولان قيرتئم مني يانديريب تؤکر.” ۱۸ يهودئلر اونا ددئلر: «نه مؤجوزه بئزه گؤرسدئرسن کي، بله ادئرسن؟» ۱۹ عئسا جاواب ورئب اونلارا ددي: “بو معبدي ييخين. اوچ گونده اونو آياغا قالديرارام.” ۲۰ يهودئلر ددئلر: “بو معبدئن بئنا ادئلمه‌سي قيرخ‌آلتي ائل چکئب و سن اونو اوچ گونده قالديراجاقسان!” ۲۱ حال بو کي، عئسا معبد دمکده اؤز بدنئندن دانيشيردي. ۲۲ اؤلولردن دئرئلندن سونرا، شاگئردلري عئسانين بو ددئيئني خاطيرلاديلار و موقدّس کئتابا و عئسانين ددئيي سؤزلره ائمان گتئردئلر. ۲۳ عئسا پاسخا بايراميندا اورشلئمده اولاندا، چوخ آداملار اونون اتدئيي مؤجوزه​لري گؤروب اونا ائمان گتئردئلر. ۲۴ آمّا عئسا اونلارا اعتئماد اتمئردي، چونکي بوتون ائنسانلاري تاني‌ييردي. ۲۵ اونون ائنسان حاقّيندا هچ کسئن شهادتئنه احتئياجي يوخ ائدي. چونکي ائنسانين ائچئنده نه اولدوغونو بئلئردي.

- JHN
- ←
- ۲
- →

© 2008 Bible Society of Azerbaijan