- ISA
- ←
- ۶
- →

۶
اِشَعيانين رؤياسي ۱ پادشاه عوزئيّا اؤلَن ائل، من پروردئگاري گؤردوم. او، اوجا و عظمتلي تختده اوتورموش و پالتارلارينين اَته‌يي معبدئن دؤشَمه‌سئني اؤرتموشدو. ۲ اونون باشي اوستونده سِرافلار دايانميشديلار. هر بئرئنئن آلتي قانادي وار ائدي. قانادلارينين ائکئسي ائله اوزلرئني اؤرتوردولر، ائکئسي ائله آياقلاريني اؤرتوردولر، ائکئسي ائله ده اوچوردولار. ۳ بئري او بئرئني سَسله‌يئب ديئردي:
“موقدّسدئر، موقدّسدئر، موقدّسدئر قوشونلار رَبّئ!
بوتون ير اوزو اونون عظمتي ائله دولودور.” ۴ سِرافلارين سَسئندن قاپينين چرچئوه‌لري و کاندارلار تئتره‌دي، معبد توستو ائله دولدو. ۵ او واخت ددئم:
“واي منه، هلاک اولدوم!
چونکي دوداقلاري نجئس بئر آدامام،
هم ده نجئس دوداقلي آداملار آراسيندا ياشاييرام.
چونکي گؤزلرئم پادشاهي، قوشونلار ربّئني گؤروب.” ۶ او واخت سِرافلاردان بئري منه طرف اوچدو، اَلئنده کؤز کؤمور وار ائدي کي، ماشا ائله قوربانگاهدان گؤتورموشدو. ۷ او، کؤزله دوداقلاريما توخونوب ددي: “باخ، بو کؤز دوداقلارينا دَيئب؛ تقصئرئن سئلئنئب، گوناهين کفّاره اولونوب.” ۸ سونرا پروردئگارين سَسئني اشئتدئم: “کئمي گؤنده‌رئم؟ بئزئم اوچون کئم گده‌جک؟” او واخت ددئم: “من حاضيرام. منی گؤندَر.” ۹ او ددي: “گت، بو خالقا بونو چاتدير:
«اشئتدئکجه اِشئده‌جکسئنئز، آمّا آنلاماياجاقسينيز،
گؤردوکجه گؤره‌جکسئنئز، آمّا قانماياجاقسينيز. ۱۰ بو خالقين اوره‌يئني کوتلَشدئر،
قولاقلاريني کار ات،
گؤزلرئني يوم،
مبادا گؤزلري ائله گؤرسونلر،
قولاقلاري ائله اشئتسئنلر،
اورَکلري ائله آنلاسينلار،
و منه ساري دؤنوب شفا تاپسينلار.» ۱۱ او واخت ددئم: «نه واختاجاق، ای پروردئگار؟» او جاواب وردی:
«او زاماناجاق کي، شهرلر خاراباليقلارا دؤنوب کئمسه‌سئز قاليب،
اِولر آدامسيز، بو تورپاق دا بوسبوتون وئرانه‌يه دؤنوب.» ۱۲ رب آداملاري چوخ اوزاقلارا کؤچوردوب، اؤلکه‌نئن آراسيندا ترک ادئلمئش يِرلر چوخدور. ۱۳ خالقين اوندا بئري قالسا دا، اؤلکه يانيب محو اولاجاق. چؤل پوسته‌سي و پاليد آغاجي کئمي موقدّس نسئل کؤتويوندن چيخاجاق.”

- ISA
- ←
- ۶
- →

© 2008 Bible Society of Azerbaijan